Nelson MCBSConversion Stories\nകൂട്ടുതടവുകാരന്റെ കഴുത്തിൽ കിടന്നിരുന്ന മാതാവിന്റെ അത്ഭുത കാശുരൂപം കണ്ട് കൗതുകത്തോടെ ക്ളോഡ് ചോദിച്ചു, “അതെന്താണ്?” പക്ഷെ, ചോദ്യം ഇഷ്ടപെടാതിരുന്ന ആ യുവാവ് മറുപടിയായി കഴുത്തിലെ ചിരട് പൊട്ടിച്ച് ക്ളോഡിന്റെ കാൽക്കലേക്ക് എറിഞ്ഞുകൊടുത്തു. ആ കാശുരൂപം കയ്യിലെടുത്ത ക്ളോഡിന് അതിനോടൊരു ആകർഷണം തോന്നി. ആ രൂപം ആരുടേതാണെന്ന് പോലും അറിവില്ലായിരുനെങ്കിലും അവൻ അത് തന്റെ കഴുത്തിലണിഞ്ഞു.\n1923 ഡിസംബർ 31-ന് അമേരിക്കയിലെ മിസ്സിസ്സിപ്പിയിൽ ആഫ്രിക്കൻ വംശജനായി ആയിരുന്നു ക്ളോഡിന്റെ ജനനം. മാതാപിതാക്കളുടെ വിവാഹമോചനത്തിന് ശേഷം അമ്മാമ്മയുടെ കൂടെ ആയിരുന്നു ക്ളോഡിന്റെ ജീവിതം. താൻ ഒരുപാട് സ്നേഹിച്ചിരുന്ന അമ്മാമയെ ഉപദ്രവിച്ചിരുന്ന അവരുടെ രണ്ടാം ഭർത്താവായിരുന്ന സിട് കുക്കിനെ കൊലപ്പെടുത്തിയ കുറ്റത്തിന് വധശിക്ഷ കാത്ത് കഴിയുകയായിരുന്നു പതിനേഴുകാരനായ ക്ലോഡ്.\nകാശുരൂപം കഴുത്തിലണഞ്ഞ രാത്രി പതിവുപോലെ തടവുകാരെല്ലാം ഉറങ്ങാൻ കിടന്നു. ഉറക്കത്തിനിടയിൽ തന്റെ കൈത്തണ്ടയിൽ ആരോ സ്പർശിക്കുന്നതുപോലെ ക്ളോഡിന് അനുഭവപെട്ടു. കണ്ണ് തുറന്ന് നോക്കിയപ്പോൾ മുൻപിൽ അതിമനോഹാരിയായൊരു സ്ത്രീ. ക്ളോഡ് ആ കാഴ്ച്ചയെ വിവരിച്ചത് ഇങ്ങനെ ആണ്, “ദൈവം സൃഷ്ടിച്ചതിലുംവെച്ച് ഏറ്റവും സൗന്ദര്യമുള്ള സ്ത്രീ! ഞാൻ നിനക്ക് അമ്മയും നീ എനിക്ക് മകനും ആകണമെന്ന് നിനക്ക് ആഗ്രഹം ഉണ്ടെങ്കിൽ ഒരു കത്തോലിക്കാ പുരോഹിതനെ കാണണം എന്നാവിശ്യപെടുക. ഇത്രയും പറഞ്ഞ് ആ സ്ത്രീ അപ്രത്യക്ഷയായി.”\nഒരു കത്തോലിക്കാ വൈദികനെ കാണണമെന്നു പറഞ്ഞ് ക്ളോഡ് ബഹളം വെച്ചു. അടുത്ത ദിവസം അവന്റെ അടുക്കലേക്കി ഫാ. റോബർട്ട് ഓ ലിയറി എസ്.വി.ഡി കടന്നുവന്നു. ക്ളോഡിനും കൂടെ ജയിൽമുറിയിൽ കഴിഞ്ഞിരുന്ന നാല് തടവുക്കാർക്കും ദൈവത്തെ കുറിച്ച് അറിയണം എന്ന ആഗ്രഹം മനസിലാക്കിയ വൈദികൻ അവരെ സുവിശേഷം പഠിപ്പിച്ച് തുടങ്ങി. സമയം കിട്ടുമ്പോഴെല്ലാം വൈദികന്റെ ഇടവകയിലെ രണ്ട് കന്യാസ്ത്രീകളും വൈദികനോടൊപ്പം ഈശോയുടെ സ്നേഹത്തെക്കുറിച്ച് അവർക്ക് പറഞ്ഞുകൊടുക്കാൻ ജയിൽമുറിയിൽ എത്തിച്ചേർന്നു.\nഏതാനും ആഴ്ചകൾക്കുശേഷം വൈദികൻ കുമ്പസാരത്തെ കുറിച്ച് പഠിപ്പിക്കാൻ തുടങ്ങി. കുമ്പസാരം എന്ന വാക്ക് കേട്ടയുടനെ ക്ളോഡ് പറഞ്ഞു, “അതിനെകുറിച്ച് എനിക്കറിയാം! പരിശുദ്ധ അമ്മ എന്നോട് പറഞ്ഞു പാപങ്ങൾ ഏറ്റുപറയാൻ വൈദികന്റെ മുൻപിൽ മുട്ടുകുത്തുമ്പോൾ യഥാർത്ഥത്തിൽ അമ്മയുടെ ക്രൂശിതനായ മകന്റെ മുൻപിൽ ആണ് നാം മുട്ടുകുത്തുന്നത്. പശ്ചാത്തപിച്ച്, മനം ഉരുകി പാപങ്ങൾ ഏറ്റുപറയുമ്പോൾ ഈശോ ചിന്തിയ തിരുരക്തത്തം നമ്മിലേക്കൊഴുക്കി നമ്മളെ പാപത്തിന്റെ മാലിന്യത്തിൽനിന്നും ശുദ്ധീകരിക്കുന്നു. നാം പാപം ഏറ്റുപറയുന്നത് ഒരു വൈദികനോടല്ല ദൈവത്തോടാണ്. കുമ്പസാരം ഒരു ടെലിഫോൺ സംഭാഷണം പോലെയാണ്. നാം വൈദികൻ വഴി ദൈവത്തോടും ദൈവം വൈദികൻ വഴി നമ്മോടും സംസാരിക്കുന്നു.”\nപിനീടൊരവസരത്തിൽ ദിവ്യകാരുണ്യത്തെ കുറിച്ച് പഠിപ്പിക്കാൻ വന്ന വൈദികനോടും കന്യാസ്ത്രീകളോടും ക്ളോഡ് അതേകുറിച്ച് പരിശുദ്ധ അമ്മ തന്നെ പഠിപ്പിച്ചത് പങ്ക് വെച്ചു, “തിരുവോസ്‌തിയിൽ നാം കാണുന്ന ആ അപ്പം ഈശോയാണ്. ഈശോ തന്റെ ജനനത്തിന് മുൻപ് അമ്മയോട് കൂടെ ആയിരുന്നതുപോലെ നമ്മോടുകൂടെ ആയിരിക്കുവാൻ ആഗ്രഹിക്കുന്നു. തന്റെ ഇഹലോകജീവിതം മുഴുവനും അമ്മ ഈശോയെ സ്നേഹിച്ചും, ആരാധിച്ചും, നന്ദി പറഞ്ഞും, സ്‌തുതിച്ചും, അനുഗ്രഹം യാചിച്ചും കഴിഞ്ഞതുപോലെ, യാധൊന്നും നമ്മെ ശല്യം ചെയാൻ അനുവദിക്കാതെ, പരിശുദ്ധ ഖുർബാനയുടെ ആ നിമിഷങ്ങളിൽ ഈശോയെ കുറിച്ച് മാത്രം ചിന്തിച്ച് ഈശോയുടെ കൂടെയായിരിക്കണം.”\nക്ളോഡും കൂടെയുണ്ടായിരുന്ന നാല് പേരും 1944 ജനുവരി 16-ന് മാമോദീസ സ്വീകരിച്ച് കത്തോലിക്കാ സഭയുടെ മക്കളായി. ജനുവരി 20-ന് ആയിരുന്നു അവന്റെ വധശിക്ഷ നടപ്പിലാക്കാൻ തീരുമാനിച്ചിരുന്നത്. എങ്കിലും ക്ളോഡ് സന്തുഷ്ടനായിരുന്നു. അവന്റെ അന്ത്യാഭിലാഷം അറിയിക്കുവാൻ ആവിശ്യപെട്ടപ്പോൾ അവൻ ഇങ്ങനെ പറഞ്ഞു,”എന്റെ ശരീരം മാത്രമേ മരണത്തിന് വിധേയമാകുന്നുള്ളു. ഞാൻ പരിശുദ്ധ അമ്മയോടുകൂടെ ഈശോയെ നിത്യമായി ആരാധിക്കാൻ പോകുകയാണ്. അതുകൊണ്ട് എനിക്ക് വേണ്ടി ഒരു ചെറിയ പാർട്ടി ഒരുകാമോ?”\nക്ളോഡിന് വേണ്ടി ഒരുക്കിയ പാർട്ടിയിൽ സഹതടവുകാരും പങ്കെടുത്തു. ഐസ് ക്രീമും കേക്കും ആയിരുന്നു വിഭവങ്ങൾ. അടുത്ത ദിവസം, ജനുവരി 20-ന് രാവിലെ ക്‌ളോഡും വൈദികനും കൂടെ നല്ല മരണത്തിന് വേണ്ടി പ്രാർത്ഥിച്ചോരുങ്ങുമ്പോൾ ജയിലുദ്യോഗസ്ഥനായ വില്യംസൺ ഉറക്കെ വിളിച്ചു പറഞ്ഞുകൊണ്ട് വന്നു, “ക്ളോഡ്, നിന്റെ വധശിക്ഷ രണ്ടാഴ്ചത്തേക്കി നീട്ടിവെച്ചിരിക്കുന്നു.” പൊട്ടിക്കരഞ്ഞുകൊണ്ട് ക്ളോഡ് ചോദിച്ചു, “ഞാൻ എന്ത് അപരാധം ചെയ്‌തിട്ടാണ് ദൈവം എന്നെ എന്റെ സ്വന്തം വീട്ടിൽ പോകാൻ അനുവദിക്കാത്തത്? നിങ്ങൾക്കത് മനസിലാവില്ല. പരിശുദ്ധ അമ്മയുടെ മുഖം ഒരിക്കൽ കണ്ടാൽ, ആ കണ്ണുകളിലേക്ക് നോക്കിയാൽ പിന്നീട് ഒരു നിമിഷം പോലും ഈ ഭൂമിയിൽ ജീവിച്ചിരിക്കണമെന്ന് തോന്നില്ല. എന്തിനാണ് അച്ചോ, ഞാൻ ഇനിയും രണ്ടാഴ്ച്ച ഈ ഭൂമിയിൽ ജീവിച്ചിരിക്കുന്നത്?”\nപെട്ടന്നുണ്ടായ ഒരു ഉൾപ്രേരണയാൽ ഫാ. റോബർട്ട് ക്ളോഡിനെ നിർദേശിച്ചു, “ഈ രണ്ടാഴ്ച്ച കാലം നീ വേറൊരാളുടെ മാനസാന്തരത്തിനുവേണ്ടി കാഴ്‌ച്ചവെക്കണം.” കാത്തോലിക്കനായിരുന്നിട്ടും ദുർമാർഗിയായി ജീവിച്ച് വധശിക്ഷക്കി വിധിക്കപ്പെട്ടൊരു കുറ്റവാളി ആ ജയിലിലുണ്ടായിരുന്നു; ജെയിംസ് ഹ്യുസ്. അദ്ദേഹത്തെ മനസ്സിൽ കണ്ടുകൊണ്ടായിരുന്നു ഫാ. റോബർട്ട് അത് പറഞ്ഞത്. വൈദികന്റെ നിർദേശം അനുസരിച്ച് ക്ളോഡ് തന്റെ അവസാനത്തെ രണ്ടാഴ്‌ച്ചയിലെ സഹനങ്ങളും പ്രാർത്ഥനയും ജെയിംസിനുവേണ്ടി സമർപ്പിച്ചു.\n1944 ഫെബ്രുവരി 4. ക്ളോഡിന്റെ വധശിക്ഷ നടപ്പിലാക്കാനുള്ള ദിവസം വന്നെത്തി. സന്തോഷപൂർവം അവൻ മരണത്തിന് വിധേയനായി. ശിക്ഷ കാത്ത് ഇലക്ട്രിക്ക് കസേരയിൽ ഇരിക്കുമ്പോൾ ക്ളോഡ് ഫാ. റോബർട്ടിനോട് അവസാനമായി പറഞ്ഞ വാക്കുകൾ ഇതായിരുന്നു, “ഫാദർ, ഞാൻ എന്നും അങ്ങയെ ഓർക്കും. എന്ത് ആവിശ്യം വന്നാലും എന്നോട് ചോദിക്കണം. ഞാൻ പരിശുദ്ധ അമ്മയോട് പറയാം.”\nമൂന്ന് മാസങ്ങൾക്ക് ശേഷം, മെയ് 19-ന് ജെയിംസ് ഹ്യുസിന്റെ വധശിക്ഷ നടപ്പിലാക്കാനുള്ള ദിനം വന്നെത്തി. ദൈവത്തെയും സഭയെയും തള്ളി പറഞ്ഞിരുന്ന ജെയിംസ് വൈദികരേയോ സന്യസ്‌തരേയോ അടുത്ത് വരാൻ സമ്മതിച്ചില്ല. വധിക്കാനായി ഇലക്ട്രിക്ക് കസേരയിൽ ഇരുത്തിയതിന് ശേഷം അവസാനമായി എന്തെങ്കിലും പറയാനുണ്ടോ എന്ന് ചോദിച്ചപ്പോൾ അവൻ ആ മുറിയുടെ ഒരു മൂലയിലേക്കി കണ്ണിമ ചിമ്മാതെ നോക്കി ഇരുന്നു. പേടിച്ച് വിറച്ച് അവൻ നിലവിളിച്ചു, “ഒരു വൈദികനെ എന്റെ അടുക്കൽ കൊണ്ടുവരൂ!”\nതന്നെ കണ്ടാൽ ജെയിംസ് ദൈവത്തെ കുറിച്ച് അസഭ്യം പറയുമെന്ന് ഭയന്ന് ആ മുറിയിൽ അവൻ കാണാതെ മാറി നിന്നിരുന്ന ഫാ. റോബർട്ട് അവന്റെ അരികിലേക്ക് വന്നു. അവസാനമായി ജെയിംസ് ആവശ്യപ്പെട്ടത് നല്ല ഒരു കുമ്പസാരം നടത്തണമെന്നായിരുന്നു. ജെയിംസിന്റെ ആഗ്രഹം മാനിച്ച് മറ്റെല്ലാവരും ആ മുറിയിൽ നിന്നും മാറി കൊടുത്തു. പതിനെട്ടാം വയസ്സിൽ ഈശോയിൽ നിന്നും അകന്ന് പോയ അവസരം മുതൽ ആ നിമിഷം വരെയുള്ള പാപങ്ങൾ അനുതപിച്ച് അവൻ കുമ്പസാരത്തിൽ ഏറ്റുപറഞ്ഞ് ഈശോയുടെ കരുണക്കായി യാചിച്ചു.\nമരണത്തിന് തൊട്ട് മുൻപ് ഇങ്ങനെ ഒരു മാറ്റം അവനിലുണ്ടായതിന്റെ കാരണം അന്വേഷിച്ച ജയിലുദ്യോഗസ്ഥനോട് ജെയിംസ് പറഞ്ഞു, “ഞാൻ ഏറെ വെറുത്തിരുന്ന ക്ളോഡിനെ ഓർമയില്ലേ? അവൻ ആ മൂലയിൽ നിൽപ്പുണ്ട്. അവന്റെ പുറകിൽ അവന്റെ ഇരുതോളുകളിലും കൈകൾ വെച്ചുകൊണ്ട് പരിശുദ്ധ കന്യക മറിയവും. ക്ളോഡ് എന്നോട് പറഞ്ഞു, `ഈശോയുടെ കുരിശുമരണത്തോടുകൂടെ ഞാൻ എന്റെ മരണവും ചേർത്ത് വെച്ചത് നിന്റെ മാനസാന്തരത്തിന്ന് വേണ്ടിയായിരുന്നു. പരിശുദ്ധ അമ്മ നിനക്ക് വേണ്ടി ദൈവത്തോട് ചോദിച്ച് വാങ്ങിയിട്ടുണ്ട് നരകത്തിൽ നിന്റെ സ്ഥാനം നിന്നെ മുൻകൂട്ടി കാണിക്കാനുള്ള വരം.´ എന്നിട്ട് പരിശുദ്ധ അമ്മ എനിക്ക് നരകത്തിലെ എന്റെ സ്ഥാനം കാണിച്ച് തന്നു. അത് കണ്ടിട്ടാണ് ഞാൻ അലറി കരഞ്ഞത്.” നിശ്ചയിച്ചതനുസരിച്ച് അന്ന് തന്നെ ജെയിംസ് വധശിക്ഷക്കി വിധേയനായി. എങ്കിലും ക്ലോഡ് അവന്റെ മരണത്തിന് മുൻപ് ആഗ്രഹിച്ച് പ്രാർത്ഥിച്ചതുപോലെ കുമ്പസാരിച്ച് പാപമോചനം നേടിയാണ് ജെയിംസ് നിത്യതയിലേക്കി യാത്രയായത്.\nControl Room Numbers : Kerala Flood Disaster


നാളെ നടത്താനിരുന്ന പരീക്ഷകൾ മാറ്റി\nHomeKERALAനാളെ നടത്താനിരുന്ന പരീക്ഷകൾ മാറ്റി\nസംസ്ഥാനത്ത് മഴ തുടരുന്ന പശ്ചാത്തലത്തിൽ നാളെ നടത്താനിരുന്ന പരീക്ഷകൾ മാറ്റിവെച്ചു. പ്ലസ് വൺ പരീക്ഷകൾക്കൊപ്പം വിവിധ സർവകലാശാലകൾ നടത്താനിരുന്ന പരീക്ഷകളും മാറ്റി. പ്ലസ് വൺ പരീക്ഷയുടെ പുതുക്കിയ തീയതി പിന്നീട് അറിയിക്കുമെന്ന് അധികൃതർ അറിയിച്ചു.\nവിവിധ സർവ്വകലാശാലകൾ നാളെ നടത്താനിരുന്ന പരീക്ഷകൾ മാറ്റിവെച്ചു. നാളെ നടത്താനിരുന്ന എച്ച് ഡി സി പരീക്ഷ മാറ്റിയതായി സഹകരണ യൂണിയൻ പരീക്ഷാ ബോർഡ് അറിയിച്ചു. മഴക്കെടുതികളുടെ പശ്ചാത്തലത്തിൽ എംജി യൂണിവേഴ്സിറ്റിയും നാളെ നടത്താനിരുന്ന പരീക്ഷകൾ മാറ്റി. കേരള സര്‍വകലാശാല തിങ്കളാഴ്ച നടത്താന് നിശ്ചയിച്ചിരുന്ന തിയറി, പ്രാക്ടിക്കല്, എന്‍ട്രന്‍സ് തുടങ്ങി എല്ലാ പരീക്ഷകളും മാറ്റിവച്ചു.\n.കാലിക്കറ്റ് സർവകലാശാല നാളെ (ഒക്ടോബർ 18) ന് നടത്താനിരുന്ന എല്ലാ പരീക്ഷകളും മാറ്റിവെച്ചു. പുതുക്കിയ തീയതി പിന്നീട് അറിയിക്കുമെന്ന് സർവകലാശാല അറിയിച്ചു. ആരോഗ്യ സർവകലാശാല നാളെ നടത്താനിരുന്ന എല്ലാ പരീക്ഷകളും മാറ്റിവെച്ചു. പുതുക്കിയ തീയതി പിന്നീട് അറിയിക്കും.


കാസർഗോഡ് കെഎസ്ഇബി സബ്സ്റ്റേഷനിൽ വൻ കവർച്ച; എട്ടു ലക്ഷം രൂപയുടെ ചെമ്പു കമ്പി കോയിലുകൾ മോഷണം പോയി\nWed Nov 21 2018 02:08:53 GMT+0530 (IST)\nP C Jibin| Updated On: 2016-09-25 10:20:43.0 | Location :\nകൺട്രോൾ റൂം കുത്തിത്തുറന്നു 33 കെവി പാനലിലെ ചെമ്പു കമ്പി കോയിലുകൾ അഴിച്ചെടുക്കുകയായിരുന്നു. 60 പാനലുകളിലെ കോയിലുകളാണ് ഇത്തരത്തിൽ മോഷ്ടിച്ചത്.\nകാസർഗോഡ്: കേളുഗുഡെയിൽ നിർമാണത്തിലിരിക്കുന്ന കെഎസ്ഇബി സബ്സ്റ്റേഷനിൽ വൻ കവർച്ച. കൺട്രോൾ റൂം കുത്തിത്തുറന്നു 33 കെവി പാനലിലെ ചെമ്പു കമ്പി കോയിലുകൾ അഴിച്ചെടുക്കുകയായിരുന്നു. 60 പാനലുകളിലെ കോയിലുകളാണ് ഇത്തരത്തിൽ മോഷ്ടിച്ചത്.\nസബ്സ്റ്റേഷനു ചുറ്റും കമ്പിവേലി നിർമിച്ചിരുന്നെങ്കിലും ഇതു മുറിച്ചുമാറ്റിയാണു മോഷ്ടാക്കൾ അകത്തു കടന്നത്. സബ്സ്റ്റേഷനിലെ പണിയായുധങ്ങൾ ഉപയോഗിച്ചു തന്നെയാണു പാനലുകൾ ഉൾപ്പെടെ അഴിച്ചുമാറ്റിയിരിക്കുന്നത്. മോഷ്ടാക്കളുടേതെന്നു സംശയിക്കുന്ന ഒരു പൈപ്പ് റേഞ്ച് ഉപേക്ഷിച്ച നിലയിൽ കണ്ടെത്തിയിട്ടുണ്ട്.\nഅധികൃതരുടെ പരാതിയിൽ കേസെടുത്തു കാസർഗോഡ് ടൗൺ പോലീസ് അന്വേഷണം ആരംഭിച്ചു. സംഭവസ്ഥലത്തുനിന്നും 23 വിരലടയാളങ്ങൾ കണ്ടെത്തിയിട്ടുണ്ട്. ഇവിടെ ജോലി ചെയ്യുന്ന ആറു താത്കാലിക ജീവനക്കാരെയും പോലീസ് ചോദ്യം ചെയ്തു. ചെമ്പു കമ്പികൾ കവർച്ചചെയ്യുന്ന പ്രൊഫെഷണൽ കവർച്ച സംഘങ്ങളെയും സംശയിക്കുന്നുണ്ട്. ഇത്രയധികം തുകയുടെ ഉപകരണങ്ങൾക്കു യാതൊരു വിധ സുരക്ഷയും ഒരുക്കാതെ കെഎസ്ഇബി അധികൃതരുടെ നടപടിക്കെതിരെയും വിമർശനം ഉയരുന്നുണ്ട്.


Nayak, Release, Ram Charan, Amala Paul, നായക്, റിലീസ്, രാംചരണ്, കാജല് അഗര്‍വാള്, അമല പോള് - Malayalam Filmibeat\n100 കോടിയുടെ നായക് 1500 തിയറ്ററുകളില്\n| Published: Monday, February 11, 2013, 17:04 [IST]\nടോളിവുഡ് മെഗാസ്റ്റാര് രാംചരണിന്റെ നായക് കേരളത്തില് 110 തിയറ്ററുകളിലാണ് റിലീസ്. നൂറ് കോടി ചിലവില് വി.വി വിനായക് സംവിധാനം ചെയ്ത ചിത്രം 1500 തിയറ്ററുകളിലാണ് മൊത്തം റിലീസ് ചെയ്യപ്പെടുന്നത്. അമലപോള്, കാജല് അഗര്‍വാള് എന്നീ തെന്നിന്ത്യന് താരസുന്ദരികളാണ് സൂപ്പര് താരത്തിന്റെ നായികമാരായി എത്തുന്നത്.\nചീറ്റ, ധീര തുടങ്ങിയ സൂപ്പര് ഹിറ്റ് സിനിമകളിലൂടെ ടോളിവുഡ് കീഴടക്കിയ രാംചരണ് മലയാളി യുവത്വത്തിന്റെയും ഇഷ്ടതാരമാണ്. യുവത്വത്തിന്റെ എല്ലാ മാനറിസങ്ങളും കൊണ്ടുനടക്കുന്ന വലിയ സുഹൃത്ത് വലയമുള്ള തന്റേടിയും ആരേയും വകവെക്കാത്ത പ്രകൃതക്കാരനുമായ നായകന് ഒരിക്കല് സാഹചര്യങ്ങളുടെ സമ്മര്‍ദ്ദത്താല് ഒരുകൊലചെയ്യേണ്ടി വരുന്നു.\nഅതിന് ശേഷം അയാള് നേരിടുന്ന പ്രശ്‌നങ്ങളിലൂടെയാണ് സിനിമ വികസിക്കുന്നത്. നായകനെ ക്‌ളൈമാക്‌സില് പോലീസ് അറസ്റ്റ് ചെയ്യുന്ന സൂപ്പര് ക്‌ളൈമാക്‌സ് സീനില് ഹൈദരബാദ് നഗരതിരക്കില് നൂറോളം വാഹനങ്ങളും രണ്ടായിരത്തോളം ജൂനിയര് ആര്‍ട്ടിസ്‌ററുകളുമാണ് അണിനിരന്നത്.\nവെള്ളിത്തിരയിലെ സൂപ്പര് താരങ്ങള് റോഡിലിറങ്ങിയപ്പോള് ഇരച്ചെത്തിയ ആരാധകരെ നിയന്ത്രിക്കാന് പോലീസിന് പെടാപ്പാടുവേണ്ടി വന്നു. ഹിന്ദി. തമിഴ്, കന്നഡ, തെലുങ്ക് ചിത്രങ്ങളിലെപ്രമുഖ വില്ലന്‍മാര് അണിചേരുന്ന ചിത്രത്തിന്റെ പ്രധാന ലൊക്കേഷനുകള് കല്‍ക്കത്ത, മുംബൈ, ഹൈദ്രബാദ്, മൗറീഷ്യസ് എന്നിവിടങ്ങളിലായിരുന്നു. ശിവയും കനല്‍ക്കണ്ണനും ഒരുക്കുന്ന കിടിലന് സംഘട്ടനങ്ങളും സൂപ്പര് ഹിറ്റുകളായി മാറിയ ഗാനങ്ങളും സിനിമയെ ജനപ്രിയമാക്കികഴിഞ്ഞു.\nറിലീസിംഗിന്റെ ആദ്യനാലു ദിവസങ്ങളിലായി അറുപതു കോടിയാണ് ചിത്രം കളക്ഷന് നേടിയത്. ചെയ്ഞ്ച് സിനിമാസിനുവേണ്ടി വിസ്മയ\nതങ്കപ്പനാണ് നായകിനെ കേരളത്തില് എത്തിച്ചത്. തെന്നിന്ത്യയില് സൂപ്പര് നായികപദവിയിലേക്ക് അമലാപോളിന് നായക് ഒരു ചവിട്ടുപടിയാകും. അല്ലു അര്‍ജുന് തരംഗം ഒന്നടങ്ങിയപ്പോള് രാംചരണ് ടോളിവുഡില് കത്തികയറുകയാണ്, അതിന്റെ ഓളങ്ങള് മലയാളത്തിലും പ്രകടമാണ്.\nRead more about: release ram charan amala paul റിലീസ് രാംചരണ് കാജല് അഗര്‍വാള് അമല പോള്\nRam Charan, Kajal Agarwal and Amala Paul starrer Naayak has wrapped up the entire shooting schedules and the movie is gearing up foragrand release.\nStory first published: Monday, February 11, 2013, 17:04 [IST]


അടിക്കട്ടെ ഈ കപ്യാര്‍മാര് കൂട്ടമണി\n27 Dec 2015 5:47 PM GMT\nഅടി കപ്യാരെ കൂട്ടമണി. കൌതുകകരമായ പേര്. വലിയ താര ബാധ്യതകള് ഒന്നുമില്ല. പിന്നണിയില് പുതിയ യുവ സംഘം. 80കളുടെ ഒടുവില് ഇറങ്ങിയ റാംജി റാവു സ്പീക്കിംഗ്, ഇന്‍ഹരിഹര് നഗര് തുടങ്ങിയ നിത്യ ഹരിത കോമഡി സിനിമകളുടെ ട്രാക്ക്. ആദ്യാവസാനം ചിരി. ജോണ് വര്‍ഗ്ഗീസ് എന്ന പുതുമുഖ സംവിധായകന്റെ അടി കപ്യാരെ കൂട്ടമണിയെ ചുരുക്കം വാക്കുകളില് ഇങ്ങനെയൊക്കെ വിശേഷിപ്പിക്കാം.\nമലയാള സിനിമയിലെ പുതുനിര സംവിധായകരെല്ലാം 80 കളിലെയും 90 കളിലെയും മുഖ്യധാര മലയാള സിനിമകള് പാഠശാലകളാക്കി വളര്‍ന്നവരാണ്. വിനീത് ശ്രീനിവാസന് (മലര്‍വാടി ആര്‍ട്ട്സ് ക്ലബ്), ജൂഡ് ആന്‍റണി (ഓം ശാന്തി ഓശാന), ബേസില് (കുഞ്ഞി രാമായണം) തുടങ്ങി എല്ലാവരും തന്നെ പ്രത്യക്ഷമായും പരോക്ഷമായും പഴയ ചിത്രങ്ങളില് നിന്നു പ്രചോദനം കൊള്ളുകയും അതിനെ തന്നെ മനോഹരമായും ചിലപ്പോള് വികലമായും ആവര്‍ത്തിക്കുകയും ചെയ്യുന്നുണ്ട്. തങ്ങള് പഠിച്ചു വളര്‍ന്ന സിനിമാ സര്‍വകലാശാല അതാണെന്ന് അവര് പലയിടങ്ങളിലും വ്യക്തമാക്കുകയും ചെയ്യുന്നുണ്ട്. ആ ശ്രേണിയിലേക്കാണ് ജോണ് വര്‍ഗ്ഗീസ് എന്ന ഈ സംവിധായകന്റെയും വരവ്.\nനഗരത്തിന് നടുക്കുള്ള രാവണന് കോട്ട പോലുള്ള ആണ്‍കുട്ടികളുടെ ഹോസ്റ്റലും അവിടെ എത്തുന്ന നായികയും ചേര്‍ന്ന് സൃഷ്ടിക്കുന്ന തമാശകളും ആശയകുഴപ്പങ്ങളും അത്യാവശ്യം സസ്പെന്‍സും ഫാന്‍റസിയും ചേരുന്നുണ്ട് ഈ മിശ്രിതത്തില്. ആണ്‍പ്രജകളുടെ ലോകത്തെ സ്ത്രീ ലൈംഗിക സൂചനകളടങ്ങിയ തമാശകള് ചിലപ്പോഴൊക്കെ കല്ലുകടി ആകുന്നുണ്ടെങ്കിലും അത് നമ്മുടെ പല സൂപ്പര്‍താര സിനിമകളിലേത് പോലെ അതിരുവിടാതിരിക്കാന് സംവിധായകന് ശ്രദ്ധിക്കുന്നുണ്ട് എന്നത് മാത്രമാണ് ആശ്വാസം.\n80കളിലെയും 90കളിലെയും നാല്‍വര് സംഘ തമാശകളെ ചുവടുപിടിച്ചാണ് ഈ സിനിമയും. അവരുടെ ഇടയിലേക്ക് അപ്രതീക്ഷിതമായി കടന്നു വരുന്ന നായികയാണ് കേന്ദ്ര ബിന്ദു. അദൃഷ്ട ലക്ഷ്മി എന്ന തമിഴ് പെണ്‍കുട്ടിയായാണ് നമിത പ്രമോദ് ഇതില് വേഷമിടുന്നത്. തുടക്കത്തില് വെളിപ്പെടുത്താത്ത ഒരു ലക്ഷ്യത്തിന് വേണ്ടിയാണ് അവള് ആ രാത്രി ആണ്‍കുട്ടികളുടെ ഹോസ്റ്റലില് എത്തുന്നത്. ഭാനു പ്രകാശാണ് (ധ്യാന് ശ്രീനിവാസന്) ഇതിന് അവളെ സഹായിക്കുന്നത്. കാര്യം സാധിച്ച് പുലര്‍ച്ചെ രക്ഷപ്പെടാമെന്ന അവരുടെ പദ്ധതി പൊളിയുന്നതും അവളവിടെ കുടുങ്ങി പോകുന്നതും തുടര്‍ന്ന് ഭാനുവും സംഘവും അവളെ പുറത്തെത്തിക്കാന് നടത്തുന്ന തരികിടകളുമാണ് സിനിമയെ രസിപ്പിക്കുന്നത്.\nപ്രേക്ഷകന്റെ സാമാന്യ ബോധത്തെ ചോദ്യം ചെയ്യുന്നില്ല എന്നതു തന്നെയാണ് അടി കപ്യാരെ കൂട്ടമണിയുടെ ഏറ്റവും വലിയ പ്രത്യേകത. കഥാപാത്രങ്ങളും സംഭവങ്ങളും ഭേദപ്പെട്ട ട്വിസ്റ്റുകളും ചേര്‍ന്ന കഥാഗതിയെ വിശ്വസനീയമായി അവതരിപ്പിക്കാന് സംവിധായകന് കഴിഞ്ഞിരിക്കുന്നു. ഹോസ്റ്റല് എന്ന ഒറ്റ സ്പേസില് നടക്കുന്നതിന്റെ ദൃശ്യങ്ങളുടെ ആവര്‍ത്തന വിരസത രസച്ചരട് മുറിഞ്ഞു പോകാത്ത തമാശകളിലൂടെ അതിജീവിക്കാന് തിരക്കഥാകൃത്തുകളില് ഒരാള് കൂടിയായ സംവിധായകന് സാധിക്കുന്നുണ്ട്. ചിത്രം ആദ്യന്തം ആസ്വാദ്യകരമാകുന്നതും അതുകൊണ്ടു തന്നെ.\nകോമഡി ട്രാക്കില് നിന്നും ഫാന്‍റസിയിലേക്കുള്ള കഥയുടെ പോക്ക് തികച്ചും സ്വാഭാവികമായി സംഭവിക്കുന്ന ഒന്നാണ്. മണിച്ചിത്രത്താഴിനെ ഓര്‍മ്മിപ്പിക്കുന്ന രംഗങ്ങളും ഹോസ്റ്റല് വാര്‍ഡനായ പള്ളീലച്ചന് നടത്തുന്ന മദ്യ കുപ്പി റെയ്ഡ് വിവരം സഹമുറിയന്‍മാരെ അറിയിക്കാന് ഉണ്ടാക്കുന്ന വിവിധ മൃഗങ്ങളുടെയും പക്ഷികളുടെയും ശബ്ദങ്ങളും അടുത്തവീട്ടില് മരണാസന്നയായി കിടക്കുന്ന അമ്മൂമ്മയും ഒക്കെ ഈ ഫാന്‍റസി അനുഭവത്തിലേക്ക് പ്രേക്ഷകരെ കൊണ്ടുപോകുന്നതില് പ്രധാന പങ്കുവഹിക്കുന്നുണ്ട്. പ്രേം രാജ് എന്ന കാമുകന് കഥാപാത്രവും നായികയുടെ തമിഴ് പശ്ചാത്തലവും ഒക്കെ വളരെ സമര്‍ത്ഥമായി കഥയില് സന്നിവേശിപ്പിച്ചിട്ടുണ്ട്.\nമുതിര്‍ന്ന താരം എന്ന നിലയില് മുകേഷ് മാത്രമാണ് ഇതിലുള്ളത്. ഹോസ്റ്റല് വാര്‍ഡനായ ആല്‍ഫ്രഡ് കാട്ടുവിളയില് എന്ന പള്ളീലച്ചന് മുകേഷിന്‍റെ കയ്യില് ഭദ്രം. (പഴയ നാല്‍വര് സംഘ സിനിമകളിലെ അനിഷേധ്യ ഭാഗമായിരുന്നു മുകേഷ് എന്നോര്‍ക്കുക.). വലിയ താരങ്ങളുടെ അസാന്നിധ്യം കഥയില് വന്നേക്കാവുന്ന സമ്മര്‍ദ്ദങ്ങളെ അതിജീവിക്കാന് സംവിധായകനെ ഒട്ടൊക്കെ സഹായിച്ചിട്ടുണ്ട്. കഥയുടെ തട്ടി തടയാതെയുള്ള ഒഴുക്ക് സൂചിപ്പിക്കുന്നത് അതാണ്.\nയൂത്ത് മൂവി എന്ന നിലയില് ഒരു സമ്പൂര്‍ണ്ണ എന്‍റര്‍ടെയിനറാണ് ഈ ചിത്രം. രണ്ടു മണിക്കൂര് പത്തു മിനുട്ട് നേരവും ചിരിക്കാം എന്നതില് കവിഞ്ഞു കൂടുതലൊന്നും പ്രതീക്ഷിക്കരുത് അടി കപ്യാരെ കൂട്ടമണിയില് നിന്ന്.


ഇരുട്ടിലെ കറുത്ത പൂച്ചയാവരുത് ആരോഗ്യരംഗം\nFri Feb 22 2019 13:35:02 GMT+0530 (IST)\nകഴിഞ്ഞ ദിവസം ഓച്ചിറയില് വൃക്കരോഗിയായ യുവാവു മരിച്ചു. ഡയാലിസിസ് അല്ലാതെ രക്ഷയില്ലെന്ന് ഇംഗ്ലീഷ് ഡോക്ടര്‍മാര് വിധിയെഴുതിയ കേസില് ഒരു നാട്ടുചികില്‍സകന് രോഗം മാറ്റാമെന്ന് അവകാശപ്പെടുകയും താമസിയാതെ രോഗി മരണപ്പെടുകയുമായിരുന്നു. സംഭവം പുറംലോകത്തെത്തിച്ചത് ഒരു യുവ ഇംഗ്ലീഷ് ചികില്‍സകയാണ്. വ്യാജവൈദ്യന്റെ ചികില്‍സാകേന്ദ്രത്തില് വച്ച് അശാസ്ത്രീയ ചികില്‍സാപരീക്ഷണത്തിന് ഇരയായാണ് മരണമുണ്ടായതെന്ന് ഡോക്ടര് എഴുതി. ഇതു സാധാരണ മരണമല്ലെന്നും വ്യാജ ചികില്‍സകരുടെ കൊലപാതകമാണെന്നും അവര് ആരോപിച്ചു. മാറാരോഗങ്ങള് മാറ്റാമെന്നു പറഞ്ഞ് രോഗികളെ പറ്റിക്കുന്ന നാട്ടുചികില്‍സകരും അവരെ പിന്താങ്ങുന്നവരും ഇതില് ഉത്തരവാദികളാണെന്നും അവര്‍ക്ക് അഭിപ്രായമുണ്ട്.\nഇനി മറ്റൊരു സംഭവം: ബൈക്കില് നിന്നു വീണ് ഒരു യുവാവിന് പരിക്കുപറ്റി. ഡോക്ടര്‍മാര് പരിശോധിച്ചു. ഓപറേഷന് വേണം. പക്ഷേ, ബിപി കൂടുതലായതിനാല് ഓപറേഷന് നടക്കില്ല. ആദ്യം ബിപി കുറയ്ക്കണം. ഡോക്ടര് മരുന്നുകൊടുത്തു. പക്ഷേ, ബിപി വഴങ്ങിയില്ല. ഇനി എന്തുചെയ്യും? ഡോക്ടര് കൈമലര്‍ത്തി. രോഗി വെട്ടിലായി. അപ്പോഴാണ് കോയമ്പത്തൂരിലെ ഒരു നാടന്‍ചികില്‍സാലയത്തെക്കുറിച്ച് കേള്‍ക്കുന്നത്. യുവാവ് അങ്ങോട്ടു വച്ചുപിടിച്ചു. കൈയില് അവര് എന്തൊക്കെയോ ചെയ്തു. പോരുമ്പോള് ധാരകോരാന് ഒരു എണ്ണയും കൊടുത്തു. അടുത്തയാഴ്ച വീണ്ടും ചെല്ലണം. ആദ്യ ആഴ്ച നീരു വറ്റി. പതുക്കെ വേദനയും അപ്രത്യക്ഷമായി. ഒരുമാസത്തിനുള്ളില് രോഗം മാറി. ചെലവ് 5000ല് താഴെ.\nഇതു രണ്ടു സംഭവങ്ങളാണ്. ആദ്യത്തേത് വ്യാജ ചികില്‍സകന് ഉണ്ടാക്കിയ പൊല്ലാപ്പാണെങ്കില് രണ്ടാമത്തേത് ഇംഗ്ലീഷ് ചികില്‍സകന് കൈയൊഴിഞ്ഞ കേസ് മറ്റൊരാള് പരിഹരിച്ചതാണ്. നല്ല അനുഭവങ്ങള് പലതുണ്ടെങ്കിലും ആരോഗ്യരംഗത്ത് വ്യാജ ചികില്‍സകരുണ്ടെന്നതു സത്യം തന്നെ. ആദ്യ സംഭവത്തില് ഡോക്ടര് പ്രകടിപ്പിച്ച വികാരം ന്യായമാണ്. അതേസമയം, നാടന് ചികില്‍സാപദ്ധതികളെ താഴ്ത്തിക്കെട്ടാനും ഇംഗ്ലീഷ് ഡോക്ടര്‍മാര് ഇത്തരം ആരോപണങ്ങള് ഉയര്‍ത്താറുണ്ട്. നിയമം എന്തുപറഞ്ഞാലും നാടന് ചികില്‍സകര് പല രോഗങ്ങളും ഫലപ്രദമായി മാറ്റാറുണ്ടെന്ന് ജനം വിശ്വസിക്കുന്നു. അത് ഒരു പരിധിവരെ ശരിയുമാണ്.\nഅതിനര്‍ഥം നിയന്ത്രണങ്ങള് വേണ്ട എന്നല്ല, മറിച്ച് അത്യാവശ്യമാണ്. അത് എങ്ങനെ ചെയ്യും എന്നിടത്താണു പ്രശ്‌നം. മാനദണ്ഡങ്ങള് നിശ്ചയിക്കുന്നത് അലോപ്പതിയുടെ യുക്തിയാവുമ്പോള് മറ്റു ചികില്‍സാപദ്ധതികള് പാസ്മാര്‍ക്ക് വാങ്ങാന് തന്നെ ബുദ്ധിമുട്ടുമെന്ന കാര്യത്തില് സംശയമില്ല. ഇവിടെയാണ് സര്‍ക്കാര് ഇടപെടേണ്ടത്. വ്യത്യസ്ത ചികില്‍സാമാര്‍ഗങ്ങളെ പരിശോധിക്കാനും മനസ്സിലാക്കാനുമുള്ള ഒരു സംവിധാനം സര്‍ക്കാര് രൂപപ്പെടുത്തിയെടുക്കുകയാണ് അഭികാമ്യം. അതുപക്ഷേ, അലോപ്പതി മൗലികവാദികളുടെ മുന്‍കൈയിലാവാനും പാടില്ല.\nഇതൊക്കെ അലോപ്പതിയേതര ചികില്‍സയുടെ കാര്യമാണെങ്കില് ഒരു കോസ്റ്റ് ബെനിഫിറ്റ് അനാലിസിസ് അലോപ്പതിക്കും ആവാം. ശരിക്കും ഏതൊക്കെ രോഗങ്ങളുടെ ചികില്‍സയ്ക്കാണ് അലോപ്പതി ഫലപ്രദമെന്നും പരിശോധിക്കണം. വ്യാജ ഇംഗ്ലീഷ് ഡോക്ടര്‍മാരെ കുറിച്ചല്ല പറഞ്ഞുവരുന്നത്, ഒരു ചികില്‍സാപദ്ധതി എന്ന നിലയില് അലോപ്പതി പരിശോധിക്കപ്പെടണമെന്നാണ്.\nചരിത്രപരമായി നോക്കിയാല് അലോപ്പതിയെ വളരെ സ്വാഭാവികമായി നമ്മുടെ നാട്ടുകാര് സ്വീകരിക്കുകയായിരുന്നില്ല. അധികാരപ്രയോഗവും അതിനു കാരണമായിട്ടുണ്ട്. 1915ല് മദിരാശി സര്‍ക്കാര് രസകരമായ ഒരു കല്‍പന പുറപ്പെടുവിച്ചു. തിമിരത്തിന് അലോപ്പതിയാണു നല്ലതെന്നായിരുന്നു ഉത്തരവില് പറഞ്ഞിരുന്നത്. തങ്ങള് നടത്തിയ സൂക്ഷ്മ പരിശോധനയിലാണ് ഇക്കാര്യം വ്യക്തമായതെന്ന് സര്‍ജന് ജനറല് അവകാശപ്പെട്ടു. നാട്ടുചികില്‍സയിലൂടെ തിമിരം ചികില്‍സിച്ചാല് 100ല് 41നു മാത്രമേ ഗുണം കിട്ടുന്നുള്ളൂവെന്നും അലോപ്പതിക്ക് അത് 90 ആണെന്നുമായിരുന്നു അവകാശവാദം. ഇത്തരത്തില് പ്രചാരണങ്ങളിലൂടെയും അധികാരപ്രയോഗത്തിലൂടെയുമാണ് അലോപ്പതി മുന്നേറിയത്. ഈ മുന്നേറ്റത്തില് വ്യാപാരതാല്‍പര്യത്തിന് വലിയ പങ്കുണ്ടെന്ന കാര്യം രഹസ്യമല്ല.\nപറഞ്ഞുവരുന്നത് മറ്റു ചികില്‍സാപദ്ധതികളോടൊപ്പം അലോപ്പതിയും ഗുണദോഷവിചാരത്തിനും കോസ്റ്റ് ബെനിഫിറ്റ് അനാലിസിസിനും വിധേയമാക്കണമെന്നാണ്. വ്യാപാര താല്‍പര്യങ്ങള് വന്‍തോതില് അനുഭവപ്പെടുന്ന ഇടമായതിനാല് അത് അടിയന്തരവുമാണ്. നാം കഴിക്കുന്ന മരുന്ന്, വിധേയമാവുന്ന പരിശോധനകള് ഇതൊക്കെ യഥാര്‍ഥത്തില് വേണ്ടതുതന്നെയോ എന്നും പരിശോധിക്കേണ്ടതുണ്ട്. മരുന്നുപ്രയോഗത്തിലൂടെയാണോ അതോ രോഗങ്ങള് സ്വാഭാവികമായി മാറിയതാണോ എന്നും പഠിക്കണം. ഇത്തരം ഇടപെടലുകള് അലോപ്പതിക്കാരില് നിന്ന് ഉണ്ടാവുമെന്ന് പ്രതീക്ഷിക്കാനാവില്ല. സങ്കുചിതത്വം അവരില് പലരുടെയും മുഖമുദ്രയാണ്. ആയുര്‍വേദക്കാരെ സര്‍ജറി പഠിപ്പിക്കുന്നതില് എതിര്‍പ്പു പ്രകടിപ്പിച്ച കഥയൊക്കെ ഓര്‍മയുണ്ടല്ലോ. ഇവിടെയും സര്‍ക്കാരിന് ഒരുപാടു കാര്യങ്ങള് ചെയ്യാനുണ്ട്. അലോപ്പതി ചികില്‍സാരംഗം ഇരുട്ടിലെ കറുത്ത പൂച്ചയായി ഇനിയും തുടര്‍ന്നുകൂടാ. മറ്റു ചികില്‍സാപദ്ധതികളോടൊപ്പം അലോപ്പതിയും ഗുണദോഷവിചാരത്തിനു വിധേയമാവണം. ി


Police Medal | സ്തുത്യർഹ സേവനത്തിനുള്ള രാഷ്ട്രപതിയുടെ പൊലീസ് മെഡൽ ലഭിച്ചത് കേരളത്തിലെ ഏഴ് ഉദ്യോഗസ്ഥർക്ക്; ഫയർ, ജയിൽ വകുപ്പുകളിലെ മെഡൽ ലഭിച്ചത് അഞ്ച് പേർക്ക്; മുഖ്യമന്ത്രിയുടെ ഫയർ സർവീസ് മെഡലിന് അഗ്‌നിരക്ഷാ സേനയിൽ നിന്നു പത്തു പേരും, ജയിൽ സേവന മെഡൽ അഞ്ച് പേർക്കും ലഭിച്ചു: ജേതാക്കളുടെ പൂർണ ലിസ്റ്റ് വായിക്കാം - MarunadanMalayalee.com\nJanuary 26, 201907:55 AM IST Permalink\nന്യൂഡൽഹി: റിപ്പബ്ലിക് ദിനത്തോടനുബന്ധിച്ചു രാഷ്ട്രപതിയുടെയും മുഖ്യമന്ത്രിയുടെ പൊലീസ് മെഡലുകൾ പ്രഖ്യാപിച്ചു. കേരള പൊലീസിലെ7പേർക്കു സ്തുത്യർഹ സേവനത്തിനുള്ള രാഷ്ട്രപതിയുടെ പൊലീസ് മെഡൽ ലഭിച്ചു. ജോസഫ് റസൽ ഡിക്രൂസ് (അസി. കമൻഡാന്റ്, കെഎപി 1 ബറ്റാലിയൻ), ആർ.ബാലൻ (അസിസ്റ്റന്റ് കമൻഡാന്റ്, ഡിഎച്ച്ക്യു, ആലപ്പുഴ), പി.കെ. രാജു (എസിപി, ട്രാഫിക്, നോർത്ത് കോഴിക്കോട്), ജെ. പ്രസാദ് (ഡിവൈഎസ്‌പി, വിജിലൻസ്), നസറുദ്ദീൻ മുഹമ്മദ് ജമാൽ (എഎസ്‌ഐ, ഡിസിആർബി, റെയിൽവേ), യശോധരൻ ശാന്തമ്മ കൃഷ്ണൻ നായർ (എഎസ്‌ഐ, കമ്മിഷണർ ഓഫിസ്, തിരുവനന്തപുരം), എസ്.കെ. സാബു (ഡ്രൈവർ, എഎസ്‌ഐ, വിജിലൻസ്, തിരുവനന്തപുരം) എന്നിവരാണ് സ്തുത്യർഹ സേവനത്തിനുള്ള മെഡലിന് അർഹരായത്.\nമറ്റു സേനകളിലെ വിവിധ മലയാളി ഉദ്യോഗസ്ഥരും പുരസ്‌കാരങ്ങൾക്ക് അർഹരായിട്ടുണ്ട്. ഗിരീഷ് കുമാർ (ഡിഐജി, സിആർപിഎഫ്, ജോധ്പുർ), രാജേന്ദ്ര ദാസ് (അസി. ഡയറക്ടർ, ആഭ്യന്തര മന്ത്രാലയം ഓഫിസ്, ഗുവാഹത്തി), നന്ദകുമാർ അച്യുതൻ (ഡിസിഐഒ, ആഭ്യന്തരമന്ത്രാലയം, ചെന്നൈ ഓഫിസ്) എന്നിവർ ഇതരസേനാ വിഭാഗങ്ങളിൽ നിന്നു വിശിഷ്ട സേവനത്തിനു മെഡൽലഭിച്ചവരുടെ പട്ടികയിലുണ്ട്.\nമറ്റു സേനാവിഭാഗങ്ങളിൽ നിന്നു സ്തുത്യർഹ സേവനത്തിനുള്ള മെഡൽ ലഭിച്ചവരിൽ ആർ. മുരളീധരൻ നായർ (എഎസ്‌ഐ, സിഐഎസ്എഫ്, കൊച്ചി വിമാനത്താവളം), കെ. രാധാകൃഷ്ണൻ നായർ (എഎസ്‌ഐ, സിഐഎസ്എഫ്, കൊച്ചി ബിപിസിഎൽ), ദാമോദർ വിശാലം രാജാറാം (അസി. കമൻഡാന്റ്, സിഐഎസ്എഫ്, ആലുവ), എം. ശ്രീധരൻ പിള്ള (എഎസ്‌ഐ, സിഐഎസ്എഫ്, മഹേന്ദ്രപുരി), കെ.കെ. ശശിധരൻ (എഎസ്‌ഐ, സിഐഎസ്എഫ്, കൊച്ചി), ആർ. സിദ്ധാർഥൻ (എഎസ്‌ഐ, സിഐഎസ്എഫ്, നെയ്വേലി), സുജിത് ശ്രീധരൻ പിള്ള (എസിഐഒ, ആഭ്യന്തരമന്ത്രാലയം ഓഫിസ്, തിരുവനന്തപുരം), എസ്. സുരേഷ് (കമൻഡാന്റ്, സിആർപിഎഫ്, കശ്മീർ), ബി. ജയകൃഷ്ണൻ (കമൻഡാന്റ്, സിആർപിഎഫ്, കോയമ്പത്തൂർ), സുരേഷ് കുമാർ (ഇൻസ്‌പെക്ടർ, ബിഎസ്എഫ് ഡൽഹി), എസ്. ആനന്ദൻ (എഎസ്‌ഐ, സിഐഎസ്എഫ്, ആർക്കോണം), സി.വിക്രമൻ (എഎസ്‌ഐ, സിഐഎസ്എഫ്, മഹേന്ദ്രഗിരി), എസ്.അനന്തനാരായണൻ (ജെഡിഡി, ആഭ്യന്തരമന്ത്രാലയം ഓഫിസ്, ഡൽഹി), ഫ്രാൻസിസ് ജോസഫ് (ഡിസിഐഒ, ആഭ്യന്തരമന്ത്രാലയം ഓഫിസ്, ചെന്നൈ), കെ.സി. ബെനഡിക്ട് (കോൺസ്റ്റബിൾ, സിബിഐ, ഡൽഹി), മുഹമ്മദ് ഇബ്രാഹിം അബ്ദുൽ ഖാനി (ഡെപ്യൂട്ടി കമൻഡാന്റ്, എൻഡിആർഎഫ്, ആർക്കോണം), ടി.എ. രാമചന്ദ്രൻ (അസി.സെക്യൂരിറ്റി കമ്മിഷണർ, റെയിൽവേ, നവി മുംബൈ), കൃഷ്ണ മുരളി തോട്ട (അസി. സെക്യൂരിറ്റി കമ്മിഷണർ, റെയിൽവേ, സെക്കന്ദരാബാദ്) എന്നിവരടക്കം 632 പേരുണ്ട്. ധീരതയ്ക്കും വിശിഷ്ട സേവനത്തിനും അടക്കം 855 പേരാണ് ഇക്കുറി പൊലീസ് മെഡലിന് അർഹരായത്.\nജയിലുകളിൽ പ്രവർത്തിക്കുന്നവർക്കുള്ള രാഷ്ട്രപതിയുടെ സ്തുത്യർഹ സേവാ മെഡലിന് (കറക്ഷനൽ സർവീസ്) പൂജപ്പുര സെൻട്രൽ ജയിൽ ജോയിന്റ് സൂപ്രണ്ട് എം. ബാബുരാജ്, ആലത്തൂർ സബ് ജയിൽ സൂപ്രണ്ട് എം.കെ. ബാലകൃഷ്ണൻ എന്നിവർ അർഹരായി. അഗ്‌നിശമന സേനാവിഭാഗങ്ങൾക്കുള്ള രാഷ്ട്രപതിയുടെ മെഡലിനു സംസ്ഥാന ഫയർഫോഴ്‌സിലെ കെ.പി. സോമൻ (സ്റ്റേഷൻ ഓഫിസർ), വി. പ്രദീപ് കുമാർ (അസി. സ്റ്റേഷൻ ഓഫിസർ), കെ.ബി. ഷാജിമോൻ (ഡ്രൈവർ മെക്കാനിക്ക്) എന്നിവർ അർഹരായി.\nമുഖ്യമന്ത്രിയുടെ ഫയർ സർവീസ് മെഡൽ 10 പേർക്ക്\nസ്തുത്യർഹ സേവനത്തിനുള്ള മുഖ്യമന്ത്രിയുടെ ഫയർ സർവീസ് മെഡലിന് അഗ്‌നിരക്ഷാ സേനയിൽ നിന്നു 10 പേർ തിരഞ്ഞെടുക്കപ്പെട്ടു. പി.അജിത് കുമാർ (സ്റ്റേഷൻ ഓഫിസർ, കോഴിക്കോട് ബീച്ച്), എൻ.പി.ശ്രീധരൻ (അസിസ്റ്റന്റ് സ്റ്റേഷൻ ഓഫിസർ, പാനൂർ), ടി.ജെ. ജയേഷ് (ഫയർമാൻ, പത്തനാപുരം), എസ്. അനിൽകുമാർ (ലീഡിങ് ഫയർമാൻ, നെടുമങ്ങാട്), പി.എം. റഷീദ്, സിദ്ദീഖ് ഇസ്മായിൽ (ഇരുവരും ഫയർമാൻ, കോതമംഗലം), വി എം. മനോജ് (ഫയർമാൻ, ശാസ്താംകോട്ട), ഇ. ഡൊമിനിക് (ഡ്രൈവർ മെക്കാനിക്, കൊല്ലം), ബിജു പി. തോമസ് (ലീഡിങ് ഫയർമാൻ, അടിമാലി), എ.കുഞ്ഞിക്കണ്ണൻ (ലീഡിങ് ഫയർമാൻ, തളിപ്പറമ്പ്) എന്നിവരാണ് അവാർഡിന് അർഹരായത്.\nജയിൽ സേവന മെഡൽ5പേർക്ക്\nഅതേസമയം ജയിൽ വകുപ്പിലെ ഉദ്യോഗസ്ഥർക്കുള്ള മുഖ്യമന്ത്രിയുടെ ജയിൽ സേവന മെഡലുകളും പ്രഖ്യാപിച്ചു. മെഡൽ ലഭിച്ചവർ: ഡി.സി. ഷീല (അസി.സൂപ്രണ്ട് ഗ്രേഡ്1, വനിതാ ജയിൽ ആൻഡ് കറക്ഷനൽ ഹോം, തിരുവനന്തപുരം), ബി. പ്രദീപ്കുമാർ (ഡപ്യൂട്ടി പ്രിസൺ ഓഫിസർ, ജില്ലാ ജയിൽ, തിരുവനന്തപുരം), കെ. വൈജു (അസി.സൂപ്രണ്ട് ഗ്രേഡ്1, ജില്ലാ ജയിൽ, കോട്ടയം), ടി.കെ. ജനാർദനൻ നമ്പ്യാർ (അസി.സൂപ്രണ്ട് ഗ്രേഡ്1, ജില്ലാ ജയിൽ, കണ്ണൂർ), ഒ.കെ. രാജീവൻ (ഡപ്യൂട്ടി പ്രിസൺ ഓഫിസർ, സെൻട്രൽ പ്രിസൺ ആൻഡ് കറക്ഷനൽ ഹോം, കണ്ണൂർ).


ഇന്ന് ലോക ഫോട്ടോഗ്രഫി ദിനം – Jaihind TV\nലോകം കണ്ട എക്കാലത്തെയും മികച്ച ശാസ്ത്രനേട്ടം എന്നതിലുപരി കടന്നുപോകുന്ന ഓരോ നിമിഷവും പകർത്തിവെക്കപ്പെടുന്നതിൽ മനുഷ്യന്‍റെ സന്തത സഹചാരികൾ കൂടി ആകുകയാണ് ഇന്ന് ക്യാമറകൾ.. ശാസ്ത്ര സാങ്കേതികക്കപ്പുറം കലയും കൂടിച്ചേരുമ്പോൾ ഫോട്ടോഗ്രാഫിയിലെ മികച്ച കലാകാരന്മാരെയും കൂടി ഓർമ്മിപ്പിച്ചു കൊണ്ട് ഇന്ന് ലോക ഫോട്ടോഗ്രാഫി ദിനം..\nഫോട്ടോഗ്രാഫി പറഞ്ഞുതരാൻ പറ്റില്ല പക്ഷെ പഠിക്കാൻ പറ്റും. മഹേഷിന്‍റെ പ്രതികാരം എന്ന സിനിമയിൽ നിന്നും ഫോട്ടോഗ്രാഫി ഇഷ്ടപ്പെടുന്നവരുടെ മനസിലേക്ക് തുളഞ്ഞുകയറിയ ഒരു ഡയലോഗ് ആയിരുന്നു അത്… തെല്ലിട നേരത്തിൽ മിന്നിമറയുന്ന അനിർവചനീയ ഗാന്ധിയായ ജീവിത നിമിഷങ്ങളെ ഒരൊറ്റ ക്ലിക്കിൽ ഒപ്പിയെടുക്കുമ്പോൾ പിന്നീട് അവ എക്കാലവും കത്തുസൂക്ഷികനാകുന്ന അമൂല്യ നിധിയായിമാറുന്നു… ശാസ്ത്രത്തിന് ലഭിച്ച എക്കാലത്തെയും മികച്ച കണ്ടുപിടുത്തം തന്നെയായിരുന്നു ക്യാമറയുടേത്. ക്യാമറയിൽ പതിയുന്ന ഓരോ ചിത്രത്തിനും ഒരുപാട് കഥകൾ പറയാനുണ്ടാകും. അവ സമ്മാനിച്ചതാകട്ടെ ഫോട്ടോഗ്രാഫി എന്ന കലയേയും വിസ്മയവും ആകാംഷഭരിതവുമാക്കിയ നിരവധി മികച്ച ഫോട്ടോഗ്രാഫർമാരെയും. ലോകത്ത് സമാധാനത്തിന്‍റെയും സന്തോഷത്തിന്‍റെയും ദുരന്തത്തിന്‍റെയും യുദ്ധത്തിന്‍റെയും മരണത്തിന്‍റെയും കഥകൾ പറഞ്ഞ നിരവധി ഫോട്ടോഗ്രാഫുകൾ പിന്നീട് ലോകത്താകമാനം തന്നെ വലിയ ചർച്ചകൾക്കും മാറ്റത്തിനും വരെ വഴി തെളിച്ചിട്ടുണ്ട്.\nചരിത്രം സൃഷ്ടിച്ച ലോകത്തിലെ ആദ്യ ഫോട്ടോയും ഫോട്ടോഗ്രാഫറും\nചരിത്രം സൃഷ്ടിച്ച ലോകത്തിലെ ആദ്യ ഫോട്ടോ പിറന്നത് പക്ഷേ 1826ല് ജോസഫ് നീസ് ഫോര് നീപ്‌സ് ക്യാമറയില് നിന്നായിരുന്നു. ഫോട്ടോഗ്രഫിയുടെ ചരിത്രത്തിലെ ഏറ്റവും വഴിത്തിരിവായിരുന്നു ഇത്. ക്യാമറയില് വീഴുന്ന പ്രതിബിംബത്തിന്‍റെ ചിത്രം ജോസഫ് നീസ് ഫോര് നീപ്‌സ് പകര്‍ത്തി. ജനാലയില് നിന്നുള്ള കാഴ്ചയാണ് ചരിത്രത്തിലെ ആദ്യത്തെ ഫൊട്ടോ. ടാര് പുരട്ടിയ പ്യൂട്ടര് പ്ലേറ്റിലൂടെ പകര്‍ത്തിയ ഈ ചിത്രം എടുക്കാന് എട്ടുമണിക്കൂറാണ് വേണ്ടി വന്നത്.\n1839 ഓഗസ്റ്റ് 19ന് ഫ്രഞ്ച് ഗവൺമെന്‍റ് ഫോട്ടോഗ്രാഫിയുടെ ആദിമ രൂപങ്ങളിൽ ഒന്നായ ഡെഗ്രോടൈപ്പ് ഫോട്ടോഗ്രഫി ലോകത്തിന് സമർപ്പിച്ചതിന്‍റെ ഓർമ്മ ദിനമാണ് ലോക ഫൊട്ടോഗ്രഫി ദിനമായി ആഘോഷിക്കുന്നത്. ലൂയി ഡെഗ്വരെ എന്ന ഫ്രഞ്ച്കാരനെയാണ് ഫോട്ടോഗ്രാഫിയുടെ പിതാവെന്ന് വിശേഷിപ്പിക്കുന്നത്. മനുഷ്യന് ചുറ്റുമുള്ള എന്തിനേയും പകർത്തിവയ്ക്കാനുള്ള ക്യാമറയുടെ കണ്ടുപിടുത്തം മനുഷ്യപുരോഗതിയിൽ തന്നെ നിർണായക സ്വാധീന ചലനങ്ങൾ സൃഷ്ടിച്ചിട്ടുണ്ട് ചെലുത്തിയിട്ടുണ്ട്. മനുഷ്യന്‍റെ പല നേട്ടങ്ങൾക്കും പിന്നിൽ ക്യാമറയും ഒരു നിർണായക സ്വാധീന ശക്തിയായി പ്രവർത്തിച്ചിട്ടുമുണ്ട്.\nഎഡി 1015ൽ അറബ് പണ്ഡിതനായ ഇബ്ൻ അൽ ഹെയ്തം ആണ് സൂചിക്കുഴി ക്യാമറ അഥവാ പിൻഹോൾ ക്യാമറ എന്ന ആശയം ലോകത്തിനു മുന്നിൽ ആദ്യമായി അവതരിപ്പിക്കുന്നത്. ദ്വാരം ചെറുതാകുന്തോറും പ്രതിബിംബത്തിന്‍റെ വ്യക്തത ഏറുമെന്ന് അദ്ദേഹം കണ്ടുപിടിച്ചു. ഇതിനെ തുടർന്ന് നിരവധി പഠനങ്ങൾ ലോകത്തിന്‍റെ പലഭാഗങ്ങളിലായി നടന്നു. ഇത് പ്രകാശത്തെക്കുറിച്ചുള്ള പഠനങ്ങൾക്കും വഴി തെളിച്ചു.\nക്യാമറയുടെ ചരിത്രത്തിലെ ഏറ്റവും വലിയ ചുവടുവെയ്പ്പായിരുന്നു 1837ൽ ഡാഗുറെയുടെ കണ്ടുപിടുത്തം. സിൽവർ അയഡൈഡ് പുരട്ടിയ ഗ്ലാസ് പ്ലേറ്റിൽ ഒരു വസ്തുവിന്‍റെ പ്രതിബിംബം കൃത്യമായി മിനിറ്റുകൾക്കുള്ളിൽ പതിപ്പിക്കുന്നതിനും പിന്നീട് പ്രതിബിംബം പ്ലേറ്റിൽ സ്ഥിരമായി ഉറപ്പിക്കാൻ കഴിയുമെന്നും അദ്ദേഹം തെളിയിച്ചു. ഇത് ഫൊട്ടോഗ്രഫിയെ കൂടുതൽ ജനകീയമാക്കി മാറ്റി.\nഫൊട്ടോഗ്രാഫിക് പ്ലേറ്റുകളിലാണ് ആദ്യകാലത്ത് ഫൊട്ടോകള് എടുത്തിരുന്നത്. എന്നാല് ഇത് കൊണ്ടു നടക്കാനുള്ള ബുദ്ധിമുട്ട് രാസമാറ്റം നടത്താന് കഴിയുന്ന ഫിലിമുകളുടെ കണ്ടുപിടുത്തത്തിന് വഴിതെളിച്ചു. ഫോട്ടോഗ്രഫിയുടെ വിപ്ലവാത്മക മാറ്റമെന്ന നിലയിലായിരുന്നു ഈ കണ്ടുപിടുത്തം. ഇരുപതാം നൂറ്റാണ്ടുമുതല് ലോകത്ത് ഫിലിമുകള് സജീവമായി ഉപയോഗിക്കാന് തുടങ്ങി. ഫിലിമുകൾ ഫൊട്ടോഗ്രഫി എന്ന മേഖലയ്ക്ക് ഒരു പ്രത്യേക ഭാവം തന്നെ ആദ്യകാലത്ത് നേടിക്കൊടുത്തു.\n21 ആം നൂറ്റാണ്ടിലാണ് ആദ്യ ഡിജിറ്റൽ ക്യാമറയുടെ കണ്ടുപിടുത്തം. തുടർന്ന് ഇന്നുവരെ ലോകത്തെ ഞെട്ടിച്ച മാറ്റങ്ങളാണ് ഫോട്ടോഗ്രഫിയിൽ ഉണ്ടായത്. അതേസമയം ഫോട്ടോഗ്രഫിയിൽ കഴിവ് തെളിയിച്ച നിരവധി ഫോട്ടോഗ്രഫർമാരും ലോകത്തെ ഞെട്ടിച്ചിട്ടുണ്ട്, വിയറ്റ്‌നാം ഭീകരതയെ പകർത്തിയ നിക്കൂട്ട്, പട്ടിണിയും മരണവും ഒരുപോലെ കാണിച്ചുതന്ന കെവിൻ കാർട്ടർ, തുടങ്ങി നിരവധി പേർ അതിന് ഉദാഹരണമാണ്. ആധുനികതക്കൊപ്പം സാങ്കേതികതയും വളരുന്ന കാലത്ത് ഫോട്ടോഗ്രഫിയും ഏറെ മാറിയിരിക്കുന്നു, ഒപ്പം ക്യാമറയും.\nഇന്ന് ഫോട്ടാഗ്രഫി കൂടുതൽ ജനകീയമായിരിക്കുന്നു. ക്യാമറകൾ ഇന്ന് ജീവിതത്തിന്‍റെ ഭാഗമാകുമ്പോൾ മൊബൈൽ ക്യാമറയിൽ സെൽഫികളിൽ ജിവിതത്തിന്‍റെ ഓരോ സെക്കന്‍റും പകർത്തപ്പെടുമ്പോൾ ക്യാമറയെ നെഞ്ചോട് ചേർത്തവരെയും ഫോട്ടോഗ്രഫിക്കായി ജീവത്യാഗം വരിച്ചവരെയും സ്മരിക്കുവാനും ഈ ദിനം ഓർമ്മപ്പെടുത്തുന്നു. ഫോട്ടോഗ്രഫിക്ക് ഇന്ന് കലയുടെ മാനവും വന്നുചേർന്നിരിക്കുന്നു. വരാനിരിക്കുന്ന പുത്തൻ ഉണർവുകൾക്കായും കലാകാരൻമാർക്കായും ഫോട്ടോഗ്രഫിയുടെ ലോകത്തെ അനന്തസാധ്യതകളും കാത്തിരിക്കുകയാണ്.


അട്ടപ്പാടി വെടിവയ്പില് ദുരൂഹത; വ്യാജ ഏറ്റുമുട്ടലിന് പിന്നില് കേരളത്തിലെ പോലീസ് മേധാവി; വികെ ശ്രീകണ്ഠന് എംപി - BIGNEWSLIVE | Latest Malayalam News\nഅട്ടപ്പാടി വെടിവയ്പില് ദുരൂഹത; വ്യാജ ഏറ്റുമുട്ടലിന് പിന്നില് കേരളത്തിലെ പോലീസ് മേധാവി; വികെ ശ്രീകണ്ഠന് എംപി\nഛത്തീസ്ഗഢിലും ബിഹാറിലുമില്ലാത്ത മാധ്യമവിലക്കാണ് അട്ടപ്പാടിയിലെന്നും ശ്രീകണ്ഠന് കുറ്റപ്പെടുത്തി\nപാലക്കാട്: വാളയാര് സംഭവത്തിലെ ജനരോഷം മറയ്ക്കാന് സര്‍ക്കാര് സൃഷ്ടിച്ച വ്യാജ ഏറ്റുമുട്ടലാണ് അട്ടപ്പാടിയില് നടന്നതെന്ന് പാലക്കാട് എംപി വികെ ശ്രീകണ്ഠന്. വെടിവയ്പില് ദുരൂഹതയുണ്ടെന്നും, വ്യാജ ഏറ്റുമുട്ടലിന് പിന്നില് കേരളത്തിലെ പോലീസ് മേധാവി ലോക്‌നാഥ് ബെഹ്‌റയാണെന്നും ശ്രീകണ്ഠന് ആരോപിച്ചു. വെടിവെപ്പുണ്ടായ പാലക്കാട്ടെ മേലേ മഞ്ചിക്കണ്ടിയില് സന്ദര്‍ശനം നടത്തിയ ശേഷം നടത്തിയ വാര്‍ത്താ സമ്മേളനത്തിലായിരുന്നു ശ്രീകണ്ഠന്റെ ആരോപണം.\nഗുജറാത്തില് വ്യാജ ഏറ്റുമുട്ടല് നടത്തിയവരെ രക്ഷപ്പെടുത്തിയെന്ന് ആരോപണം നേരിടുന്ന ആളാണ് കേരളത്തിലെ ഇപ്പോഴത്തെ ഡിജിപി ലോക്‌നാഥ് ബെഹ്‌റയെന്നും ശ്രീകണ്ഠന് പറഞ്ഞു. മാവോയിസ്റ്റുകളെ അടുത്ത് വച്ച് വെടിവച്ച് കൊന്നുവെന്നാണ് തോന്നുന്നത്. അട്ടപ്പാടിയില് മാവോയിസ്റ്റ് സാന്നിധ്യമില്ലാത്തതാണ്. അട്ടപ്പാടിയില് മാധ്യമവിലക്കാണെന്നും എംപി ആരോപിച്ചു.\nഛത്തീസ്ഗഢിലും ബിഹാറിലുമില്ലാത്ത മാധ്യമവിലക്കാണ് അട്ടപ്പാടിയിലെന്നും ശ്രീകണ്ഠന് കുറ്റപ്പെടുത്തി. പോലീസ് മേധാവി ഉണ്ടാക്കിയ വ്യാജ ഏറ്റുമുട്ടലാണെന്ന സംശയം ബലപ്പെടുത്തുന്നതാണ് താനവിടെ കണ്ട കാഴ്ചകള്. ഉന്നതതലസംഘത്തെ വെടിവയ്പുണ്ടായ ഇടത്തേക്ക് അന്വേഷണത്തിനായി അയക്കണമെന്നും\nവി കെ ശ്രീകണ്ഠന് ആവശ്യപ്പെട്ടു.\nTags: DGP Loknath Behramaoistvk sreekandan MP\nപോലീസ് ബിജെപി ഏജന്റിനെ പോലെയാണ് പെരുമാറുന്നു; കാട്ടായികോണം സംഘര്‍ഷത്തില് കടകംപള്ളി സുരേന്ദ്രന്


രണ്ടുതവണ വിവാഹം കഴിച്ച് വരന്റെ കുടുംബങ്ങളില് നിന്ന് വന്‍തോതില് പണം തട്ടിയെടുത്ത യുവതി മൂന്നാം വിവാഹത്തിനിടെ പിടിയിലായി ; സംഭവം ഇങ്ങനെ | Jharkhand|Cheating case|extorted money\nസിപിഎം നേതാക്കൾ പ്രതികളായ പ്രളയ ഫണ്ട് തട്ടിപ്പ് കേസ് അട്ടിമറിച്ച് ആഭ്യന്തര വകുപ്പ്\nയു.കെ.യില് നിന്നെത്തി കോവിഡ് ബാധിച്ചവരുടെ എണ്ണം\nസംസ്ഥാനത്തെ പുതിയ ഹോട്ട് സ്പോട്ടുകൾ അറിയാം\nമുഖം നോക്കാതെ നടപടി; പിണറായി നാടു ഭരിക്കുമ്പോള് പാവങ്ങളുടെ പടത്തലവന്റെ വീട്ടിലേക്ക് ജപ്തി നോട്ടീസ്\nകോവിഡ് നിരക്ക് ഉയര്‍ന്ന തന്നെ, ഇന്നത്തെ കോവിഡ് റിപ്പോര്‍ട്ട് പ്രകാരം കേരളത്തിലെ നിലവിലെ സ്ഥിതി ആശങ്കയില്\nരണ്ടുതവണ വിവാഹം കഴിച്ച് വരന്റെ കുടുംബങ്ങളില് നിന്ന് വന്‍തോതില് പണം തട്ടിയെടുത്ത യുവതി മൂന്നാം വിവാഹത്തിനിടെ പിടിയിലായി ; സംഭവം ഇങ്ങനെ\nAug 7, 2020, 04:40 pm IST\nജാര്‍ഖണ്ഡ് : രണ്ടുതവണ വിവാഹം കഴിച്ച് വരന്റെ കുടുംബങ്ങളില് നിന്ന് വന്‍തോതില് പണം തട്ടിയെടുത്ത യുവതി മൂന്നാം വിവാഹത്തിനിടെ പിടിയിലായി. മൂന്നാമത്തെ വരന്റെ അമ്മ മുന് ഭര്‍ത്താക്കന്മാര്‍ക്കൊപ്പമുള്ള യുവതിയുടെ ഫോട്ടോകള് കണ്ടെത്തിയതിനെ തുടര്‍ന്നാണ് അവളുടെ മൂന്നാമത്തെ ശ്രമത്തില് പിടിക്കപ്പെട്ടത്. ഷാഡി.കോം മാട്രിമോണിയല് സൈറ്റ് വഴിയാണ് വിവാഹം കഴിക്കാനുള്ള പുരുഷന്മാരെ യുവതി തെരഞ്ഞെടുത്തിരുന്നത്.\nയുവതിയുടെ ആദ്യ വിവാഹം 2015 ല് ആയിരുന്നു. അന്ന് ഗിരിദിയിലെ രാജന്‍വാറില് താമസിക്കുന്ന നിലയ് കുമാറിനെ വിവാഹം കഴിച്ചു. വിവാഹം രണ്ടുവര്‍ഷം നീണ്ടുനിന്നു, തുടര്‍ന്ന് ഒരു കോടി രൂപ തട്ടിയെടുത്ത് അവള് ഓടിപ്പോയി. താമസിയാതെ, യുവതി തന്റെ പ്രൊഫൈല് ഷാഡി ഡോട്ട് കോമില് അപ്ലോഡ് ചെയ്തു. എന്നാല് ഇതില് താന് നേരത്തെ വിവാഹിതയായിരുന്നുവെന്ന വിവരം വെളിപ്പെടുത്തിയില്ല.\nഇത്തവണ ഗുജറാത്തില് നിന്നുള്ള ഒരു അമിത് മോദി ഭോഗത്ത് എന്ന യുവാവാണ് യുവതിയുടെ വലയില് വീണത്. ഇയാള് അവളെ വിവാഹം കഴിച്ചു. യുവതി വൈകാരികമായി ബ്ലാക്ക് മെയില് ചെയ്യുകയും കുടുംബത്തിന്റെ മോശം സാമ്പത്തിക സ്ഥിതി ചൂണ്ടിക്കാട്ടി അമിത് മോദിയില് നിന്ന് 40-45 ലക്ഷം രൂപ തട്ടിയെടുക്കുകയും ചെയ്തു.\nഇവരുടെ ബന്ധം വേര്‍പെടുത്തിയതായും വിവാഹമോചനത്തിനുള്ള അപേക്ഷ കോടതി നിരസിച്ചതായും പോലീസ് പറഞ്ഞു. ഇതോടെ ദില്ലിയിലേക്ക് മാറുന്നതിന് സഹോദരിയെ സഹായിക്കാന് പോകുന്നുവെന്നും പറഞ്ഞു പോയ യുവതി പിന്നീട് തിരിച്ചെത്തിയില്ല.\nതുടര്‍ന്നാണ് മൂന്നാമത്തെ ശ്രമം ആരംഭിച്ചത്. പൂനെയില് നിന്നുള്ള വരനെയായിരുന്നു ഇത്തവണ തെരഞ്ഞെടുത്തത്. പൂണെകാരനായ കാലിഫോര്‍ണിയയില് സ്ഥിരതാമസമാക്കിയ സുമിത് ദസ്രത്ത് പവാറുമായിട്ടായിരുന്നു വിവാഹം കഴിക്കാന് ഇരുന്നത്. ചത്ര ജില്ലയിലെ ഇറ്റ്‌കോറി സ്വദേശിയായ യുവതിക്ക് പാസ്പോര്‍ട്ട് ഇല്ലാത്തതിനാല് ജാര്‍ഖണ്ഡില് നിന്ന് അപേക്ഷിക്കേണ്ടി വന്നു.\nസുമിത്തിന്റെ അമ്മ സ്ത്രീയുടെ ഫോണ് പിടിച്ച് അവളുടെ മുന് ഭര്‍ത്താവായ അമിത്തിന്റെ ഫോട്ടോകള് കണ്ടെത്തിയപ്പോള് കാര്യങ്ങള് കൈവിട്ടുപോയി. അമ്മയ്ക്ക് സംശയം തോന്നിയതോടെ യുവതിയെക്കുറിച്ച് അന്വേഷിക്കാന് തുടങ്ങി. ഇതില് കൂടുതല് വിവരങ്ങള് ഇവര് അറിഞ്ഞു.\nഇക്കാര്യം അന്വേഷിക്കാന് പൂനെ പോലീസ് ചത്ര പോലീസിനോട് ആവശ്യപ്പെട്ടിട്ടുണ്ട്. യാത്ര പോകാനായി പാസ്പോര്‍ട്ട് ഓഫീസില് അവിവാഹിതയാണെന്ന് തെറ്റായ വിവരങ്ങള് നല്‍കിയതിന് യുവതിക്കെതിരെ കേസെടുത്തു.\nJharkhand Cheating case extorted money\nബഹ്‌റൈനിലെ പുതിയ കോവിഡ് കേസുകള് : ഇനി ചികിത്സയിലുള്ളത് 2,700 പേര് മാത്രം\nകോവിഡ് രോഗലക്ഷണം പ്രകടിപ്പിക്കാത്തവരിലും രോഗികളിലുളളത്ര വൈറസ് ഉണ്ടെന്ന് പഠനം\nഡിഎന്‍എ ടെസ്റ്റ് ഫലം ഒരിക്കലും പുറത്തുവരില്ല? കോടിയേരിയുടെ മൂത്ത പുത്രനായി അണിയറയിൽ കൊണ്ടുപിടിച്ച കളികൾ\nJan 17, 2021, 12:27 pm IST\nനഗ്നഫോട്ടോ അയച്ചുതന്നാല് പണം നല്‍കാമെന്ന് വാഗ്ദാനം നല്‍കി വഞ്ചിച്ച കേസ്; യുവാവിന്റെ ജാമ്യം കോടതി തള്ളി\nഇന്‍കം ടാക്സ് പിടിച്ചെടുത്ത സ്വര്‍ണം കുറഞ്ഞ വിലയ്ക്ക്!! മൂന്ന് മലയാളികളടക്കം ഏഴ് പേര് പിടിയില്\nJan 15, 2021, 11:07 pm IST\nരണ്ടര കോടി തട്ടിയെടുത്തതായി ചീഫ് ജസ്റ്റിസിന്റെ അമ്മയുടെ പരാതി\nDec 10, 2020, 02:25 pm IST\nJan 17, 2021, 06:27 pm IST\nJan 17, 2021, 06:26 pm IST\nJan 17, 2021, 06:18 pm IST\nJan 17, 2021, 06:13 pm IST


year end story: beware messi cristiano ronaldo is behind you - Malayalam MyKhel\n» മെസ്സി, ബോള്‍ട്ട്, ക്രിസ്റ്റ്യാനോ,കോഹ്‌ലി, ശ്രീജേഷ്; മറക്കുന്നതെങ്ങനെ 2016\nPublished: Tuesday, December 13, 2016, 15:52 [IST]\nകായികലോകത്തെ ആഹ്ലാദിപ്പിക്കുകയും കണ്ണീരണിയിക്കുകയും ചെയ്ത ഒരു പിടി മുഹൂര്‍ത്തങ്ങള് സമ്മാനിച്ച ഒരു വര്‍ഷം കൂടി വിടപറയുകയാണ്. ലോക കായിക ഭൂപടത്തിലും ഇന്ത്യന് കായിക ഭൂപടത്തിലും ചില അവിസ്മരണീയ നിമിഷങ്ങള് സമ്മാനിച്ച 2016ലേക്ക് നമുക്കൊന്നു തിരിഞ്ഞുനോക്കാം.\nകാല്‍പ്പന്തുകളിയില് ക്രിസ്റ്റിയാനോ റൊണാള്‍ഡോ, ലയണല് മെസ്സി എന്നിവര് നിറഞ്ഞുനിന്നപ്പോള് ക്രിക്കറ്റില് ഇന്ത്യന് ടെസ്റ്റ് ക്യാപ്റ്റന് വിരാട് കോഹ്‌ലിയുടെ വര്‍ഷമായിരുന്നു ഇത്. ടെന്നിസില് ബ്രിട്ടന്റെ ആന്‍ഡി മുറേ, ഫോര്‍മുല വണ്ണില് നിക്കോ റോസ്ബര്‍ഗ്, അത്‌ലറ്റിക്‌സില് ജമൈക്കന് സ്റ്റാര് യുസെയ്ന് ബോള്‍ട്ട് എന്നിവരും ശ്രദ്ധേയമായ നേട്ടങ്ങള് കൈവരിച്ചു.\nലെസ്റ്റര് സിറ്റി- ലോകത്തെ എട്ടാം അദ്ഭുതം\nലോകത്ത് നിലവില് ഏഴ് അദ്ഭുതങ്ങളുണ്ടെന്നായിരുന്നു ഇതുവരെയുള്ള കണക്ക്. എന്നാല് ഈ വര്‍ഷം പുതിയൊരു അദ്ഭുതം കൂടി ലോകം കണ്ടു. ലോകത്തിലെ ഏറ്റവും കടുപ്പമേറിയ ഫുട്‌ബോള് ലീഗെന്ന് ഏവരും ചൂണ്ടിക്കാണിക്കുന്ന ഇംഗ്ലീഷ് പ്രീമിയര് ലീഗില് വാതുവയ്പുകാരുടെയും ഫുട്‌ബോള് പണ്ഡിതരുടെയും കണക്കുകൂട്ടലുകള് തെറ്റിച്ച് ലെസ്റ്റര് സിറ്റി കിരീടമണിഞ്ഞതാണ് എട്ടാം അദ്ഭുതമായി മാറിയത്.\n132 വര്‍ഷത്തെ പഴക്കമുള്ള ക്ലബ്ബാണ് ലെസ്റ്ററെങ്കിലും ഇതാദ്യമായാണ് അവര് പ്രീമിയര് ലീഗ് സിംഹാസനത്തിലെത്തുന്നത്. കുറുക്കന്‍മാരെന്ന് ഓമനപ്പേരുള്ള ലെസ്റ്റര് അക്ഷരാര്‍ഥത്തില് ഇത് ശരിവയ്ക്കുന്ന പ്രകടനത്തോടെയാണ് കിരീടം കവര്‍ന്നെടുത്തത്. മാഞ്ചസ്റ്റര് യുനൈറ്റഡ്, ചെല്‍സി, ആഴ്‌സനല്, മാഞ്ചസ്റ്റര് സിറ്റി തുടങ്ങിയ അതികായന്‍മാരുടെ കണ്ണുവെട്ടിച്ചാണ് കുറുക്കന്റെ കുശലതയോടെ ലെസ്റ്റര് ചാംപ്യന്‍പട്ടം പിടിച്ചെടുത്തത്. 2016 ജനുവരി 23 മുതല് ലീഗില് ഒന്നാമതായിരുന്ന ലെസ്റ്റര് ഈ സ്ഥാനം കാത്തുസൂക്ഷിക്കുകയായിരുന്നു. തൊട്ടുമുമ്പത്തെ സീസണില് തരംതാഴ്ത്തല് ഭീഷണിയില് നിന്നു കരകയറിയ ടീമായിരുന്നു ലെസ്റ്ററെന്ന് അറിയുമ്പോഴാണ് ഈ കിരീടവിജയം എത്രത്തോളം മഹത്തരമാണെന്നു ബോധ്യമാവുന്നത്.\nമെസ്സി നിര്‍ത്തി, നിര്‍ത്തിയില്ല\nഫുട്‌ബോളില് ഈ വര്‍ഷം ഏറ്റവുമധികം വാര്‍ത്തകളില് ഇടംപിടിച്ച താരം അര്‍ജന്റീന സൂപ്പര് സ്‌ട്രൈക്കര് ലയണല് മെസ്സിയായിരുന്നു. ആരാധകരെയും ദേശീയ ടീമിനെയും സ്തബ്ധരാക്കി വിരമിക്കല് പ്രഖ്യാപിച്ച മെസ്സി പിന്നീട് ഇതു തിരുത്തി തിരിച്ചുവന്നത് കായിക പ്രേമികളുടെ മനസ്സില് മായാതെ നില്‍ക്കുമെന്നുറപ്പ്. ജൂണില് ദേശീയ ടീമിനോടു വിടപറഞ്ഞ മെസ്സി രണ്ടു മാസത്തിനുശേഷം വീണ്ടും ആരാധകരുടെ പ്രാര്‍ഥന പോലെ വീണ്ടും ജഴ്‌സിയെടുത്ത് അണിയുകയായിരുന്നു.\nഅമേരിക്കയില് ഈ വര്‍ഷം നടന്ന കോപ അമേരിക്ക ശതാബ്ധി എഡിഷന്റെ ഫൈനലിലേറ്റ പരാജയമാണ് മെസ്സിയെ വിരമിക്കാന് പ്രേരിപ്പിച്ചത്. ദേശീയ ടീമിനൊപ്പം താരത്തിന്റെ കരിയറിലെ തുടര്‍ച്ചയായ നാലാം ഫൈനല് പരാജയമായിരുന്നു ഇത്. 2007, 2015 കോപ ഫൈനലുകളിലും 2014ലെ ലോകകപ്പ് ഫൈനലിലുമായിരുന്നു മെസ്സിയുടെ നേരത്തേയുള്ള പരാജയങ്ങള്. തന്റെ ക്ലബ്ബായ ബാഴ്‌സയ്‌ക്കൊപ്പം കിരീടങ്ങള് വാരിക്കൂട്ടുമ്പോഴും ദേശീയ ടീമിന്റെ കൂടി ഒരു അന്താരാഷ്ട്ര കിരീടമെന്ന മെസ്സിയുടെ മോഹം വീണ്ടും പൊലിയുകയായിരുന്നു. കോപയുടെ ശതാബ്ധി എഡിഷന് ഫൈനലില് ചിലിക്കെതിരേ ടീമിന്റെ ക്യാപ്റ്റന് കൂടിയായ മെസ്സി പെനല്‍റ്റി പാഴാക്കിയിരുന്നു.\nഇന്ത്യന് ഹോക്കിക്ക് മലയാളത്തിന്റെ ശ്രീ\nദേശീയ കായിക വിനോദമായ ഹോക്കിയുടെ അമരത്തേക്ക് ആദ്യമായി ഒരു മലയാളിയെത്തിയ വര്‍ഷം കൂടിയായിരുന്നു ഇത്. കേരളത്തിന്റെ അഭിമാനം വാനോളമുയര്‍ത്തി ഗോള്‍കീപ്പര് പി ആര് ശ്രീജേഷ് ഇന്ത്യയുടെ ക്യാപ്റ്റനായി നിയോഗിക്കപ്പെട്ടത് ജൂലൈയിലായിരുന്നു.\nലണ്ടനില് നടന്ന ചാംപ്യന്‍സ് ട്രോഫിയില് ശ്രീയുടെ കീഴില് ടീം വെള്ളി നേടി. 38 വര്‍ഷത്തെ ടൂര്‍ണമെന്റ് ചരിത്രത്തില് ഇന്ത്യയുടെ ഏറ്റവും മികച്ച നേട്ടമായിരുന്നു ഇത്. തുടര്‍ന്ന് റിയോ ഒളിംപിക്‌സിലും ടീമിന്റെ ഉത്തരാവദിത്വം ശ്രീക്കു തന്നെ ലഭിച്ചു. ടീമിനെ ഒളിംപിക്‌സ് ക്വാര്‍ട്ടര് വരെയെത്തിച്ച് അദ്ദേഹം ഒരിക്കല്‍ക്കൂടി യഥാര്‍ഥ നായകന്റെ കരുത്തുകാണിച്ചു. പിന്നീട് നടന്ന ഏഷ്യന് ചാംപ്യന്‍സ് ട്രോഫിയില് ശ്രീജേഷിനു കീഴില് ഇന്ത്യ കിരീടമണിയുകയും ചെയ്തു.\nഅത്‌ലറ്റിക്‌സ് ട്രാക്കില് തന്നെ വെല്ലാന് ആരുമില്ലെന്ന് ജമൈക്കന് ഇതിഹാസം യുസെയ്ന് ബോള്‍ട്ട് ഒരിക്കല്‍ക്കൂടി തെളിയിക്കുന്നതിന് 2016 സാക്ഷ്യം വഹിച്ചു. റിയോ ഒളിംപിക്‌സില് 100, 200, 4-100 മീ റിലേ എന്നിവയില് പൊന്നണിഞ്ഞ ബോള്‍ട്ട് ഹാട്രിക്കുകളില് ഹാട്രിക്കെന്ന അപൂര്‍വ്വറെക്കോഡും സ്വന്തം പേരില് കുറിച്ചു. 2008, 12 ഒളിംപിക്‌സുകളിലും താരം ഈ മൂന്നിനത്തിലും വെന്നിക്കൊടി പാറിച്ചിരുന്നു.\nറിയോയിലെത്തുമ്പോള് തന്റെ ഫോമിലും ഫിറ്റ്‌നസിലും ആശങ്ക പ്രകടിപ്പിച്ചവര്‍ക്ക് ട്രാക്കില് താരം മറുപടി നല്‍കുകയായിരുന്നു. നിലവില് 100, 200 മീറ്ററുകളിലെ ലോക റെക്കോഡും ബോള്‍ട്ടിന്റെ പേരിലാണ്. ട്രാക്കിലെ മിന്നല് പ്രകടനം താരത്തിന് പുതിയൊരും പേരും നല്‍കി-മിന്നല് ബോള്‍ട്ട്.\nടെന്നിസില് ഇനി മുറേക്കാലം\nപുരുഷ ടെന്നിസില് സെര്‍ബിയന് സൂപ്പര് താരം നൊവാക് ജോകോവിച്ചിന്റെ ഏകാധിപത്യത്തിന് അന്ത്യം കുറിച്ചാണ് ബ്രിട്ടീഷ് സ്റ്റാര് ആന്‍ഡി മുറേ ഭരണം പിടിച്ചെടുത്തത്. നീണ്ട 122 ആഴ്ച റാങ്കിങില് തലപ്പത്തുനിന്ന ജോകോവിച്ചിനെ നവംബര് അവസാനത്തോടെ മുറേ താഴേക്ക് പിടിച്ചിറക്കി. ഈ വര്‍ഷം വിംബിള്‍ഡണ്, ഒളിംപിക്‌സ് എന്നിവയില് മുറേ ചാംപ്യനായിരുന്നു.\n1973ല് റാങ്കിങ് നിലവില് വന്ന ശേഷം ഒന്നാമതെത്തുന്ന ആദ്യ ബ്രിട്ടീഷ് താരം കൂടിയാണ് മുറേ. പാരിസ് മാസ്റ്റേഴ്‌സ് ചാംപ്യന്‍ഷിപ്പിന്റെ സെമി ഫൈനലില് നിന്ന് കനേഡിയന് താരം മിലോസ് റവോനിക്കിന്റെ പിന്‍മാറ്റം മുറേയെ ഒന്നാം റാങ്കിലെത്തിക്കുകയായിരുന്നു. 2003ലെ റാങ്കിങില് 540ാം സ്ഥാനത്തായിരുന്ന മുറേ 13 വര്‍ഷത്തിനുള്ളില് നമ്പര് വണ്ണെന്ന സ്വപ്‌നതുല്യമായ നേട്ടത്തിലെത്തുകയായിരുന്നു.\nസുശീലിന്റെ ശാപം? നര്‍സിങിനും ഒളിംപിക്‌സ് നഷ്ടം\nറിയോ ഒളിംപിക്‌സ് പടിവാതില്‍ക്കല്‍നില്‍ക്കെ ഇന്ത്യ നേരിട്ട ഏറ്റവും വലിയ വെല്ലുവിളി സുശീല് കുമാറും നര്‍സിങ് യാദവും തമ്മിലുള്ള റിങിനു പുറത്തെ പോരാട്ടമായിരുന്നു. 74 കിഗ്രാം വിഭാഗത്തില് ആര് മല്‍സരിക്കുമെന്നത് സംബന്ധിച്ചായിരുന്നു ഇരുവരുടെയും കൊമ്പുകോര്‍ക്കല്.\nയോഗ്യതാ ടൂര്‍ണമെന്റിലെ മികച്ച പ്രകടനത്തോടെ നര്‍സിങാണ് ഈയിനത്തില് ഇന്ത്യക്കായി റിയോയിലേക്ക് അര്‍ഹത നേടിയത്. പരിക്കിനെത്തുടര്‍ന്ന് സുശീലിന് യോഗ്യതാ ടൂര്‍ണമെന്റ് നഷ്ടമായിരുന്നു. താനും നര്‍സിങും തമ്മില് ഒരു മല്‍സരം നടത്തണമെന്നും ഇതില് വിജയിക്കുന്നവരാവണം റിയോയില് പോരിനിറങ്ങേണ്ടത് എന്നുമായിരുന്നു 2012ലെ ലണ്ടന് ഒളിംപിക്‌സിലെ വെള്ളി മെഡല് ജേതാവ് കൂടിയായ സുശീലിന്റെ ആവശ്യം. ഇതിനായി താരം ആദ്യം ഗുസ്തി ഫെഡറേഷനെയും പിന്നീട് കോടതിയെയും സമീപിച്ചു. പക്ഷെ കോടതിയും ഫെഡറേഷനും കൈയൊഴിഞ്ഞതോടെ സുശീലിന്റെ ഒളിംപിക് മോഹം പൊലിഞ്ഞു. പക്ഷെ സുശീലിന്റെ ശാപം കൊണ്ടാണോയെന്നറിയില്ല നര്‍സിങിനും ഒളിംപിക്‌സില് മല്‍സരിക്കാനായില്ല. ഉത്തേജക പരിശോധനയില് പരാജയപ്പെട്ടതിനെത്തുടര്‍ന്ന് താരത്തെ നാലു വര്‍ഷത്തേക്ക് വിലക്കുകയായിരുന്നു.\nസച്ചിനെ മറന്നേക്കൂ, ഇനി കോഹ്‌ലിയുടെ ടൈം\nഇന്ത്യന് ക്രിക്കറ്റിലെ ദൈവമെന്ന് വിശേഷിപ്പിക്കപ്പെടുന്ന ബാറ്റിങ് ഇതിഹാസം സച്ചിന് ടെണ്ടുല്‍ക്കറുടെ സ്ഥാനത്തേക്ക് ആരെയും സങ്കല്‍പ്പിക്കാന് നേരത്തേ നമുക്കായിരുന്നില്ല. എന്നാല് സച്ചിനൊപ്പമോ ഒരു പക്ഷെ സച്ചിനേക്കാള് മുകളിലോ എത്താനാവുമെന്ന ആത്മവിശ്വാസവുമായി പുതിയൊരാള് എത്തിയിരിക്കുന്നു- വിരാട് കോഹ്‌ലി. ചടുലമായ ബാറ്റിങ് കൊണ്ടു ക്രീസില് വിസ്മയം വിരിയിപ്പിച്ച കോഹ്‌ലിയുടെ ഏറ്റവും മികച്ച വര്‍ഷമാണിത്.\nറണ്‍ചേസില് ഏറ്റവുമധികം സെഞ്ച്വറികളെന്ന സചിന്റെ (14) റെക്കോഡിനൊപ്പമെത്തിയ കോഹ്‌ലി വേഗത്തില് 25 സെഞ്ച്വറികള്, വേഗത്തില് 7500 റണ്‍സ്, ഐപിഎല് ഒരു സീസണില് കൂടുതല് റണ്‍സ്, ഐപിഎല്ലില് ഒരു സീസണില് കൂടുതല് സെഞ്ച്വറി, മൂന്ന് ടെസ്റ്റ് ഡബിള് സെഞ്ച്വറി നേടിയ ആദ്യ ഇന്ത്യന് ക്യാപ്റ്റന് എന്നിവയടക്കം നിരവധി നേട്ടങ്ങള് സ്വന്തം പേരില് കുറിച്ചു.\nഇന്ത്യയുടെ സ്വന്തം വിജയേന്ദര്\nബോക്‌സിങില് ഇന്ത്യയുടെ ചുണക്കുട്ടിയായ വിജേന്ദര് സിങ് കരിയറിലെ മറ്റൊരു നേട്ടം കൂടി കൈവരിച്ച വര്‍ഷമായിരുന്നു ഇത്. പ്രഫഷനല് ബോക്‌സിങിലേക്ക് ചുവടുമാറ്റിയ ഇന്ത്യയുടെ മുന് ഒളിംപ്യന് കൂടിയായ വിജേന്ദര് ഡബ്ല്യുബിഒ ഏഷ്യ പസിഫിക് സൂപ്പര് മിഡില്‍വെയ്റ്റ് കിരീടം നേടി രാജ്യത്തിന്റെ അഭിമാനമായി മാറി.\nഡല്‍ഹിയിലെ ത്യാഗരാജ് സ്റ്റേഡിയത്തില് നടന്ന ആവേശകരമായ പോരാട്ടത്തില് മുന് യൂറോപ്യന് ചാംപ്യനായ വെയ്ല്‍സിന്റെ കെറി ഹോപ്പിനെ വിജേന്ദര് ഇടിച്ചിടുകയായിരുന്നു. താരത്തിന്റെ കരിയറിലെ ഏറ്റവും വലിയ വിജയം കൂടിയാണിത്. വിജേന്ദറിന്റെ തുടര്‍ച്ചയായ ഏഴാം ജയവും കൂടിയായിരുന്നു ഇത്.\nലോകം കീഴടക്കി, പിന്നെ വിടവാങ്ങി\nവേഗതയുടെ പര്യായമായ ഫോര്‍മുല വണ്ണില് പുതിയ രാജാവ് സ്ഥാനമേറ്റ വര്‍ഷമായിരുന്നു ഇത്. ഹാട്രിക്ക് കിരീടമെന്ന ലക്ഷ്യവുമായെത്തിയ ബ്രിട്ടന്റെ ലൂയിസ് ഹാമില്‍റ്റണിനെ ഇഞ്ചോടിഞ്ച് പോരില് മറികടന്ന് ടീമംഗവും ജര്‍മന് താരവുമായ നിക്കോ റോസ്ബര്‍ഗ് കിരീടമുയര്‍ത്തി. സീസണിലെ അവസാന ഗ്രാന്റ്പ്രീയില് റണ്ണറപ്പായതോടെയാണ് മെഴ്‌സിഡസ് താരം കൂടിയായ റോസ്ബര്‍ഗ് കരിയറിലാദ്യമായി ലോകചാംപ്യന്‍പട്ടം കൈകക്കലാക്കിയത്.\nഇതിഹാസം മൈക്കല് ഷുമാക്കര്, സെബാസ്റ്റ്യന് വെറ്റല് എന്നിവര്‍ക്കു ശേഷം വിശ്വവിജയിയാവുന്ന ആദ്യ ജര്‍മന് താരം കൂടിയാണ് റോസ്ബര്‍ഗ്. കുട്ടിക്കാലം മുതലുള്ള തന്റെ സ്വപ്‌നമായ ലോകകിരീടം ചൂടി അഞ്ചു ദിവസത്തിനകം ഏവരെയും ഞെട്ടിച്ച് 31കാരന് വിരമിക്കല് പ്രഖ്യാപിക്കുകയും ചെയ്തു. 1993ല് അലെന് പ്രോസ്റ്റിനു ശേഷം ആദ്യമായാണ് ഒരു താരം ലോകകിരീടം നേടി അതേ വര്‍ഷം വിരമിക്കുന്നത്.\nമെസ്സി സൂക്ഷിച്ചോളൂ; ക്രിസ്റ്റി പിറകിലുണ്ട്\nലോക ഫുട്‌ബോളില് നിലവിലെ ഏറ്റവും മികച്ച താരം ആരെന്നതു സംബന്ധിച്ച് കഴിഞ്ഞ 10 വര്‍ഷത്തോളമായി പ്രധാന പോരാട്ടം നടക്കുന്നത് രണ്ടു പേര് തമ്മിലാണ്. പോര്‍ച്ചുഗീസ് സൂപ്പര് താരം ക്രിസ്റ്റ്യാനോ റൊണാള്‍ഡോയും അര്‍ജന്റീന സ്റ്റാര് ലയണല് മെസ്സിയും. കഴിഞ്ഞ തവണ മെസ്സിക്ക് വിട്ടുകൊടുത്ത ബാലണ് ഡിയോര് പുരസ്‌കാരം ഇത്തവണ ക്രിസ്റ്റി തിരിച്ചുപിടിച്ചു. താരത്തിന്റെ നാലാം ബാലണ്‍ഡിയോര് അവാര്‍ഡ് കൂടിയാണിത്. അഞ്ചു പുരസ്‌കാരങ്ങളുമായി തലപ്പത്തു നില്‍ക്കുന്ന മെസ്സിക്ക് തൊട്ടരികിലെത്താനും ക്രിസ്റ്റിക്കു സാധിച്ചു. ഇതോടെ അടുത്ത തവണ പുരസ്‌കാരത്തിനായുള്ള പോരാട്ടം കൂടുതല് കടുക്കുമെന്ന് ഉറപ്പായിക്കഴിഞ്ഞു.\nഈ വര്‍ഷം പോര്‍ച്ചുഗലിനെ കന്നി യൂറോ കപ്പ് കിരീടത്തിലേക്കും റയല് മാഡ്രിഡിനെ 11ാം ചാംപ്യന്‍സ് ലീഗ് കിരീടത്തിലേക്കും നയിച്ചതാണ് ഇത്തവണ ക്രിസ്റ്റിയെ ജേതാവാക്കിയത്.\nRead more about: cristiano ronaldo lionel messi virat kohli vijender singh ballon dor pr sreejesh andy murray formula one usain bolt rio olympics sachin tendulkar\nStory first published: Tuesday, December 13, 2016, 15:52 [IST]


ചിറക്കടവിൽ പതിമൂന്നുകാരി മിന്നലേറ്റ് മരിച്ചു |\nTuesday, September 29, 2020 7:27 PM IST\nപൊൻകുന്നം: ചിറക്കടവ് തെക്കേത്തുകവല കുരങ്ങൻമലയിൽ ഇടിമിന്നലേറ്റ് പതിമൂന്ന് വയസുകാരി മരിച്ചു. കട്ടപ്പന ഉപ്പുതറ പുത്തൻപുരയിൽ പി.ആർ. രാജേഷിന്‍റെ മകൾ അക്ഷയയാണ് മരിച്ചത്.\nഉച്ചകഴിഞ്ഞ് രണ്ടോടെ‍യായിരുന്നു സംഭവം. കുരങ്ങൻമലയിൽ ബന്ധുവീട്ടിൽ എത്തിയതായിരുന്നു കുട്ടി. ശക്തമായ ഇടിയും മഴയും ഉണ്ടായപ്പോൾ മുറ്റത്തുനിന്നും വീടിനുള്ളിലേക്ക് കയറുന്നതിനിടെ കുട്ടിക്ക് രണ്ടു തവണ മിന്നലേറ്റു.\nഉടൻ തന്നെ പൊൻകുന്നത്തെ സ്വകാര്യ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല. വീടിനുള്ളിൽ ഉണ്ടായിരുന്ന രാധമ്മ, പേരക്കുട്ടി ദിശ എന്നിവർക്കും മിന്നലിൽ പരിക്കേറ്റു.\nഏലപ്പാറയിലെ കോൺവന്‍റ് സ്കൂളിലെ എട്ടാം ക്ലാസ് വിദ്യാർഥിനിയാണ് അക്ഷയ. സഹോദരൻ: അഭിജിത്ത്.


തൊഴില്‍ജന്യരോഗങ്ങള് തടയാന് നടപടി ശക്തമാക്കും-മന്ത്രി ടി പി രാമകൃഷ്ണന്\nതിരു: പരമ്പരാഗതമേഖലകള് ഉള്‍പ്പെടെ വ്യവസായരംഗത്തെ തൊഴില്‍ജന്യരോഗങ്ങള് തടയുന്ന തിന് ശക്തമായ ഇടപെടല് നടത്താന് തൊഴിലും നൈപുണ്യവും മന്ത്രി ടി പി രാമകൃഷ്ണന് നിര് ദ്ദേശം നല്‍കി. തൊഴില്‍ജന്യരോഗങ്ങള് തടഞ്ഞ് ആരോഗ്യകരമായ തൊഴിലന്തരീക്ഷം സൃഷ്ടിക്കുന്നതി നെക്കുറിച്ചാലോചിക്കാന് വിളിച്ചുചേര്‍ത്ത ഫാക്ടറീസ് ആന്റ് ബോയ്‌ലേഴ്‌സ് വകുപ്പ്, ഇഎസ്‌ഐ അധികൃതരുടെ യോഗത്തില് സംസാരിക്കുകയായിരുന്നു മന്ത്രി. വിവിധ തൊഴില് മേഖലകളിലെ നിലവിലുള്ള സാഹചര്യങ്ങളെക്കുറിച്ച് പഠനം നടത്തി തുടര് നട പടി കള് സ്വീകരിക്കണം. കശുവണ്ടി, കയര് തുടങ്ങിയ പരമ്പരാഗതമേഖലകളിലെ തൊഴിലാളികള് അഭിമുഖീകരിക്കുന്ന ആരോഗ്യപ്രശ്‌നങ്ങള്‍ക്ക് പ്രത്യേക പരിഗണന നല്‍കണം. ഇത്തരം മേഖലകള് പൊതുവെ ശ്രദ്ധിക്കപ്പെടാതെ പോവുകയാണ് പതിവ്. ഈ രീതി മാറണം.ഫാക്ടറീസ് ആന്റ് ബോ യ്‌ലേഴ്‌സ് വകുപ്പിനു കീഴിലുള്ള ആരോഗ്യവിഭാഗത്തിന്റെ പ്രവര്‍ത്തനം മെച്ചപ്പെടുത്തണം. കൊല്ലം ആശ്രാമത്തെ ഒക്കുപ്പേഷണല് ഹെല്‍ത്ത് റിസര്‍ച്ച് സെന്ററിന്റെ പ്രവര്‍ത്തനം കാര്യക്ഷമമാക്കി തൊ ഴിലാളികള്‍ക്ക് പ്രയോജനപ്പെടുത്തണമെന്നും മന്ത്രി നിര്‍ദ്ദേശിച്ചു. ആരോഗ്യകരമായ തൊഴിലിടങ്ങള് ഉറപ്പുവരുത്തി തൊഴിലാളികളുടെ ആരോഗ്യം സംരക്ഷിക്കാന് സര്‍ക്കാര് പ്രതിജ്ഞാബദ്ധമാണെന്ന് മന്ത്രി വ്യക്തമാക്കി. വിവിധ തൊഴില്‍മേഖലകളില് തൊഴില്‍ജന്യരോഗങ്ങളുമായി ബന്ധപ്പെട്ട പ്രശ്‌നങ്ങളെക്കുറിച്ച് പഠനം നടത്തുന്ന പദ്ധതി ഏകോപിപ്പിക്കാന് മൂന്നംഗസമിതിയെ നിയോഗിച്ചു. ഇഎസ്‌ഐ ഡയര ക്ടര് ഡോ. അജിത എസ് നായര്,ഫാക്ടറീസ് ആന്റ് ബോയ്‌ലേഴ്‌സ് വകുപ്പ് ഡയരക്ടര് പി.പ്രമോ ദ്, ഫാക്ടറീസ് ആന്റ് ബോയ്‌ലേഴ്‌സ് വകുപ്പ് ആരോഗ്യവിഭാഗം ജോ.ഡയരക്ടര് ഡോ.റൂബിന് സി സിറിള് എന്നിവരാണ് സമിതി അംഗങ്ങള്. പഠനത്തിനും തൊഴില്‍ജന്യരോഗങ്ങള് തടയുന്നതിനും ആരോഗ്യവിദ്യാഭ്യാസ വകുപ്പിന്റെ സഹായവും തേടും. ഇഎസ്‌ഐ, ഫാക്ടറീസ് ആന്റ് ബോയ് ലേഴ്‌സ് വകുപ്പ് ഡയറക്ടര്‍മാര്‍ക്കും ഫാക്ടറീസ് ആന്റ് ബോയ്‌ലേഴ്‌സ് വകുപ്പ് ആരോഗ്യവിഭാഗം ജോ. ഡയറക്ടര്‍ക്കും പുറമെ ആരോഗ്യവകുപ്പ് അഡീഷണല് ഡയറക്ടര് ഡോ. എ സമീറയും യോഗത്തില് സംബന്ധിച്ചു.\nകശുവണ്ടി, കയര് മേഖലകളിലാണ് ആദ്യഘട്ടത്തില് പഠനം നടത്തുക. തുടര്‍ന്ന് ടെക്‌സ്‌റ്റൈല്‍സ്, ക്രഷര്, സിമന്റ്അധിഷ്ഠിത വ്യവസായങ്ങള്, തടിമില്, പാക്കേജിങ്, ഫിഷറീസ് മേഖലകളിലും പഠനം നടത്തും. പഠനത്തിന് കമ്മ്യൂണിറ്റി മെഡിസില് വിഭാഗത്തിന്റെ സഹായവും തേടും. പരി ശോധനകള്‍ക്കായി മെഡിക്കല് ക്യാമ്പുകള് സംഘടിപ്പിക്കും. ആശ്രാമം ഓക്കുപ്പേഷണല് ഹെല്‍ത്ത് റിസര്‍ച്ച് സെന്ററിലെ ഡോക്ടര്‍മാരുടെ ഒഴിവ് നികത്തുന്നതിനും ലേബാറട്ടറി പ്രവര്‍ത്തന ക്ഷമ മാക്കുന്നതിനും അടിയന്തരനടപടിയെടുക്കാനും തീരുമാനിച്ചു.


സ്വാശ്രയ പ്രശ്‌നം: ഒത്തുതീര്‍പ്പ് അട്ടിമറിച്ചത് മുഖ്യമന്ത്രിയെന്ന് ചെന്നിത്തല | Keralabhooshanam.com | Breaking News, Latest News, Kerala, India and World news\nസ്വാശ്രയ പ്രശ്‌നം: ഒത്തുതീര്‍പ്പ് അട്ടിമറിച്ചത് മുഖ്യമന്ത്രിയെന്ന് ചെന്നിത്തല\nBy web desk on 05/10/2016 Comments Off on സ്വാശ്രയ പ്രശ്‌നം: ഒത്തുതീര്‍പ്പ് അട്ടിമറിച്ചത് മുഖ്യമന്ത്രിയെന്ന് ചെന്നിത്തല\nതിരുവനന്തപുരം: സ്വാശ്രയ സമരം സംബന്ധിച്ച് മുഖ്യമന്ത്രി പറയുന്നത് നട്ടാല് കുരുക്കാത്ത നുണയാണെന്ന് പ്രതിപക്ഷ നേതാവ് രമേശ് ചെന്നിത്തല. ഒത്തു തീര്‍പ്പ് അട്ടിമറിച്ചത് പിണറായിയാണ്. മുഖ്യമന്ത്രിയുടെ ഈ നടപടിയ്ക്ക് കേരളത്തിലെ ജനങ്ങള് മാപ്പു നല്‍കില്ല ചെന്നിത്തല പറഞ്ഞു.\nവളരെ യോജിപ്പോടെ തീരേണ്ട സ്വാശ്രയ സമരം അട്ടിമറിച്ചതിന്റെ മുഖ്യ ഉത്തരവാദിത്തം മുഖ്യമന്ത്രിക്കാണ്. മാനേജ്‌മെന്റ് പ്രതിനിധികള് പ്രതിപക്ഷ നേതാക്കളെ വന്നു കണ്ട് ഫീസുകുറയ്ക്കാന് തയാറാണെന്ന് പറഞ്ഞിരുന്നു. അതനുസരിച്ച് ഇതു സംബന്ധിച്ച് എല്ലാ കാര്യങ്ങളും മുഖ്യമന്ത്രിയെ ധരിപ്പിച്ചിരുന്നതാണെന്നും ചെന്നിത്തല കൂട്ടിച്ചേര്‍ത്തു.\nഫീസ് കുറയ്ക്കാമെന്നു പറഞ്ഞത് മാനേജ്മെന്റുകളാണ്. ഇക്കാര്യത്തിൽ തനിക്കും പ്രശ്നമില്ലെന്നു മുഖ്യമന്ത്രി അറിയിച്ചു. പിന്നീടു യോഗത്തിൽ മാനേജ്മെന്റുകളോടു മുഖ്യമന്ത്രി കയർത്തു. മുഴുവൻ കരാറും മാറ്റുമെന്നു മുഖ്യമന്ത്രി അറിയിച്ചു. അദ്ദേഹം നിലപാടുകളിൽനിന്നു കരണം മറിഞ്ഞു. മുഖ്യമന്ത്രി സഭയെ തെറ്റിദ്ധരിപ്പിച്ചു. പിണറായിയുടെ നിലപാട് നീതികരിക്കാനാവാത്തതാണെന്നും മുഖ്യമന്ത്രി ആരോഗ്യവകുപ്പു മന്ത്രിയോടും വകുപ്പു സെക്രട്ടറിയോടും മോശമായി പെരുമാറിയതിനു 30ലേറെ പേര് സാക്ഷികളാണെന്നും ചെന്നിത്തല പറഞ്ഞു.\nവളരെ യോജിപ്പോടെ തീരേണ്ട സ്വാശ്രയ സമരം അട്ടിമറിച്ചതിന്റെ മുഖ്യ ഉത്തരവാദിത്തം മുഖ്യമന്ത്രിക്കാണ്. ഫീസ് കുറയ്ക്കാമെന്നു പറഞ്ഞത് മാനേജ്മെന്റുകളാണ്. ഇക്കാര്യത്തിൽ തനിക്കും പ്രശ്നമില്ലെന്നു മുഖ്യമന്ത്രി അറിയിച്ചു. പിന്നീടു യോഗത്തിൽ മാനേജ്മെന്റുകളോടു മുഖ്യമന്ത്രി കയർത്തു. മുഴുവൻ കരാറും മാറ്റുമെന്നു മുഖ്യമന്ത്രി അറിയിച്ചു. അദ്ദേഹം നിലപാടുകളിൽനിന്നു കരണം മറിഞ്ഞു. മുഖ്യമന്ത്രി സഭയെ തെറ്റിദ്ധരിപ്പിച്ചെന്നും ചെന്നിത്തല പിന്നീട് വാർത്താസമ്മേളനത്തിൽ കൂട്ടിച്ചേർത്തു.\nഅതേസമയം, സ്വാശ്രയ വിഷയത്തിൽ പ്രതിപക്ഷം രാവിലെ നിയമസഭ സ്തംഭിപ്പിച്ചു. മുഖ്യമന്ത്രിക്കെതിരെ ബാനറുകളും പ്ലക്കാർഡുകളുമായി പ്രതിപക്ഷം നടുത്തളത്തിലിറങ്ങി. ചോദ്യോത്തരവേള നിർത്തിവച്ചെങ്കിലും പിന്നീടു സഭ ചേർന്നപ്പോഴും പ്രതിപക്ഷ ബഹളം തുടർന്നു. മുഖ്യമന്ത്രി ദുരഭിമാനം വെടിയണമെന്ന് അവർ ആവശ്യപ്പെട്ടു. സ്വാശ്രയ പ്രശ്നം തീരും വരെ സഭാ നടപടികളുമായി സഹകരിക്കില്ലെന്നും അവർ അറിയിച്ചു. എന്നാൽ പ്രതിപക്ഷത്തിന്റേതു നിർഭാഗ്യകരമായ നിലപാടാണെന്നു സ്പീക്കർ പി.ശ്രീരാമകൃഷ്ണൻ പറഞ്ഞു. ഒരു വിഷയത്തിൽ സഭ തുടർച്ചയായി സ്തംഭിപ്പിക്കുന്നതു ശരിയായ നടപടിയല്ലെന്ന് അദ്ദേഹം അറിയിച്ചു. വിഷയത്തിൽ മുഖ്യമന്ത്രി പിണറായി വിജയൻ സ്പീക്കറുമായി ചർച്ച നടത്തി. മന്ത്രിമാരായ എ.കെ.ബാലനും കെ.കെ.ശൈലജയും സ്പീക്കറുമായി ചർച്ച നടത്തി.\nഎന്നാൽ പ്രതിപക്ഷ ബഹളത്തെത്തുടർന്ന് ഇന്നത്തെയും നാളത്തെയും സഭാ നടപടികൾ വെട്ടിച്ചുരുക്കി. ഇതിനായി മുഖ്യമന്ത്രി നിയമസഭയിൽ പ്രമേയം അവതരിപ്പിച്ചു. പത്തുദിവസത്തെ അവധിക്കുശേഷമാണ് ഇനി സഭ വീണ്ടും ചേരുക.\nസ്വാശ്രയ പ്രശ്നത്തിൽ സർക്കാരിനു പരിമതിയുണ്ടെന്ന് മുഖ്യമന്ത്രി സഭയെ അറിയിച്ചു. ഇതു പ്രതിപക്ഷത്തിനും അറിയാം. പ്രതിപക്ഷം ഉന്നയിച്ച പ്രശ്നങ്ങളിൽ സമവായമുണ്ടാക്കാനാണു ശ്രമിച്ചത്. ആരോഗ്യമന്ത്രിയെയും സെക്രട്ടറിയെയും ആക്ഷേപിച്ചെന്ന വാർത്ത കെട്ടുകഥയാണ്. തന്റെ പിടിവാശിയല്ല കാര്യങ്ങൾ വഷളാക്കിയത്. തന്നെ ആക്ഷേപിച്ചാൽ സമരം തീരില്ല. സമരം അവസാനിക്കാനുള്ള സാഹചര്യമുണ്ടായിരുന്നു. എന്നാൽ സമരം തുടരാനാണ് പ്രതിപക്ഷം തീരുമാനിച്ചത്, മുഖ്യമന്ത്രി പറഞ്ഞു.\nഅതേസമയം, കോൺഗ്രസ് എംഎൽഎമാരായ വി.ടി.ബൽറാം, റോജി എം.ജോൺ എന്നിവരുടെ നിരാഹാരം സമരം തുടരുന്നു. മുസ്‌ലിം ലീഗ് അംഗങ്ങളായ പി.ഉബൈദുല്ല, ടി.വി.ഇബ്രാഹിം എന്നിവരും അനുഭാവ സത്യഗ്രഹം നടത്തുന്നുണ്ട്.\nസ്വാശ്രയ പ്രശ്‌നം: ഒത്തുതീര്‍പ്പ് അട്ടിമറിച്ചത് മുഖ്യമന്ത്രിയെന്ന് ചെന്നിത്തല added by on 05/10/2016


ബാറ്റ്‌സ്മാന് ചെയ്യുന്നതാണ് വഞ്ചന; മങ്കാദിങ് വിഷയത്തില് പോണ്ടിംഗിന്റെ 'യു ടേണ്' | Delhi Capitals coach Ricky Ponting supports Mankading\nബാറ്റ്‌സ്മാന് ചെയ്യുന്നതാണ് വഞ്ചന; മങ്കാദിങ് വിഷയത്തില് പോണ്ടിംഗിന്റെ 'യു ടേണ്'\nDubai - United Arab Emirates, First Published 9, Sep 2020, 11:33 AM\nമങ്കാദിങ് ക്രിക്കറ്റിന്റെ മാന്യതയ്ക്ക് നിരക്കുന്നതല്ലെന്ന് പോണ്ടിംഗ് പറഞ്ഞിരുന്നു. ഐപിഎല്ലില് തന്റെ ടീമംഗങ്ങള് ഒരിക്കലും അങ്ങനെ ചെയ്യില്ലെന്നും പോണ്ടിംഗ് പറഞ്ഞു.\nദുബായ്: കഴിഞ്ഞ ഐപിഎല്ലില് കിംഗ്‌സ് ഇലവന് പഞ്ചാബ് നായകനായിരുന്ന ആര് അശ്വിന് രാജസ്ഥാന് റോയല്‍സ് താരമായ ജോസ് ബട്ലറെ മങ്കാദിംഗിലൂടെ പുറത്താക്കിയത് വലിയ വിവാദമായിരുന്നു. ക്രിക്കറ്റിന്റെ സ്പിരിറ്റിന് ചേരുന്നതല്ല അശ്വിന്റെ നടപടിയെന്നായിരുന്നു പ്രധാന വിമര്‍ശനം. ശേഷം വലിയ ചര്‍ച്ചകള് തന്നെ ഇക്കാര്യത്തില് നടന്നു. ഇതിനടെ അശ്വിന് ഡല്‍ഹി കാപിറ്റല്‍സിലേക്ക് മാറി. മുന് ഓസ്‌ട്രേലിയന് നായകന് റിക്കി പോണ്ടിംഗാണ് അവരുടെ പരിശീലകന്. മങ്കാദിങ് ക്രിക്കറ്റിന്റെ മാന്യതയ്ക്ക് നിരക്കുന്നതല്ലെന്ന് പോണ്ടിംഗ് പറഞ്ഞിരുന്നു. ഐപിഎല്ലില് തന്റെ ടീമംഗങ്ങള് ഒരിക്കലും അങ്ങനെ ചെയ്യില്ലെന്നും പോണ്ടിംഗ് പറഞ്ഞു.\nഎന്നാല് ഇക്കാര്യത്തില് 'യു ടേണ്' എടുത്തിരിക്കുകയാണ് പോണ്ടിംഗ്. മങ്കാദിങ്ങിനെ പിന്തുണക്കുകയാണ് അദ്ദേഹം ചെയ്തിരിക്കുന്നത്. ബൗളര് ആക്ഷനെടുക്കുന്നതിന് മുമ്പ് നോണ്‍സ്‌ട്രൈക്കിലെ ബാറ്റ്‌സ്മാന് ക്രീസ് വിടുന്നത് വഞ്ചനയാണെന്നാണ് പോണ്ടിംഗ് പറയുന്നത്. മുന് ഓസീസ് നായകന്റെ വാക്കുകള്... ''ബൗളര് ആക്ഷന് പൂര്‍ണമാക്കുന്നതിന് മുമ്പ് നോണ് സ്‌ട്രൈക്കില് നില്‍ക്കുന്ന ബാറ്റ്‌സ്മാന് ക്രീസ്\nവിടുന്നത് ശരിക്കും വഞ്ചനയാണ്. എന്നാല് ക്രൂശിക്കപ്പെടുന്നത് ബൗളര് മാത്രമാണ്. ഇക്കാര്യത്തില് നിയമം പരിഷ്‌കരണം അനിവാര്യമാണ്.'' പോണ്ടിംഗ് പറഞ്ഞു.\nഡല്‍ഹിയിലേക്ക് മാറിയ അശ്വിന് അവസരം വന്നാല് വീണ്ടും മങ്കാദിങ് ചെയ്യുമെന്ന് ആവര്‍ത്തിച്ചിരുന്നു. എന്നാല് പോണ്ടിംഗ് ഒരിക്കല് ഇതിനെതിരെ കടുത്ത വിമര്‍നമാണ് ഉന്നയിച്ചത്. ''ഇപ്പോള് പരിശോധിക്കുമ്പോഴും നിയമത്തിനുള്ളില് നിന്നാണ് അത് ചെയ്തത് എന്ന് അശ്വിന് പറയുമായിരിക്കും. അത് അദ്ദേഹത്തിനു ചെയ്യാം. എന്നാല് അത് കളിയുടെ മാന്യതയ്ക്ക് നിരക്കുന്നതല്ല. കുറഞ്ഞ പക്ഷം ഡല്‍ഹി ക്യാപിറ്റല്‍സിലെങ്കിലും ഞാന് ആഗ്രഹിക്കുന്നത് അതല്ല.'' ഇതായിരുന്നു പോണ്ടിംഗ് നല്‍കിയ മറുപടി.\nLast Updated 9, Sep 2020, 11:34 AM


ബംഗാളി ചിത്രത്തിന്റെ പ്രിവ്യൂ കോപ്പി യൂട്യൂബില് ലീക്കായി\nTuesday 22nd May 2012 4:22pm\nപാലിയേക്കര സമരം ഇന്ന് ഏറെ ജനശ്രദ്ധ പിടിച്ചു പറ്റിയിരിക്കുന്നു. വികസനത്തിന്റെ പേരില് മാറി മാറി വരുന്ന സര്‍ക്കാരുകള് പതിനായിരങ്ങളെ സ്വന്തം കിടപ്പാടങ്ങളില് നിന്നും കുടിയിറക്കിക്കൊണ്ട് ഇത്തരം പദ്ധതികളുമായി മുന്നോട്ട് പോവകയാണ്. ടോള് പാതകളിലൂടെ പൗരന്മാരുടെ സഞ്ചാര സ്വാതന്ത്ര്യത്തെത്തന്നെ ഇവര് സ്വകാര്യവല്‍ക്കരിച്ചിരക്കുന്നു. സ്വന്തം പൗരന്മാരെ പണയപ്പെടുത്തിയിരിക്കുന്നു. കേരളത്തിലെ ആദ്യ ചുങ്കപ്പുരയ്ക്ക് എതിരായി പാലിയക്കരയില് നടക്കുന്ന സമരം ഇന്ന് 100-ാം ദിവസത്തിലെത്തി നില്‍ക്കുമ്പോള് കേരളത്തിന്റെ മനസാക്ഷി ആ സമരത്തെ ഏറ്റെടുക്കേണ്ടിയിരിക്കുന്നു. ബി.ഒ.ടി എന്ന കോര്‍പ്പറേറ്റ് കുത്തകള്‍ക്കെതിരായ ഈ സമരം അതിന്റെ രാഷ്ട്രീയം കൊണ്ട് സാമ്രാജ്യത്വ വിരുദ്ധമായ സമരമാണ്.\nഎന്നാലതേസമയം ഈ സമരത്തോട് നിഷേധാത്മക സമീപനമാണ് യു.ഡി.എഫും അവര് നയിക്കുന്ന സര്‍ക്കാരും എല്.ഡി.എഫും കൈക്കൊണ്ടിരിക്കുന്നത്. കുടിയിറക്കു വിരുദ്ധ സമിതി സംസ്ഥാന ട്രഷററും ടോള് വിരുദ്ധ സമരത്തിന്റെ അമരക്കാരനുമായിരുന്ന ടി.പി. ചന്ദ്രശേഖരന് അതിനിഷ്ഠൂരമായി കൊല ചെയ്യപ്പെട്ട തിളച്ചു മറിഞ്ഞ ഒരു രാഷ്ട്രീയ കാലാവസ്ഥയില് അദ്ദേഹം നേതൃത്വം കൊടുത്ത ഈ സമരപ്രസ്ഥാനത്തിന് പുതിയ മാനങ്ങള് കൈവരുന്നു. അതിന്റെ ദൃഷ്ടാന്തങ്ങളാണ് ഈ സമരപ്രസ്ഥാനത്തിനോടുള്ള പ്രമുഖ സാമൂഹിക സാംസ്‌ക്കാരിക പ്രവര്‍ത്തകരുടെ ഐക്യദാര്‍ഢ്യം.\nസുരക്ഷിതവും സ്വതന്ത്രവുമായ പൊതുപാതകള് എന്ന ജനങ്ങളുടെ മൗലികമായ ആവശ്യം സംരക്ഷിച്ചു നിര്‍ത്താനുള്ള ഈ പോരാട്ടത്തില് അണിചേര്‍ന്ന ഏവരേയും ഞാന് പ്രത്യേകം അഭിനന്ദിക്കുന്നു. നമ്മുടെ അവകാശങ്ങള് റദ്ദാക്കപ്പെട്ടുകൂടാ. അവകാശങ്ങള്‍ക്കുവേണ്ടി കൈനീട്ടുകയല്ല, അവ പിടിച്ചെടുക്കുക തന്നെയാണ് വേണ്ടത്. -ബിനായക് സെന്\nജനങ്ങളെ കൊള്ളയടിക്കുന്ന ഈ സാമൂഹ്യ വിപത്തിനെതിരെ സമൂഹത്തിലെ മുഴുവന് ജനവിഭാഗങ്ങളും ഇറങ്ങിത്തിരിക്കുക. -മേധാ പട്കര്\nസഞ്ചാരസ്വാതന്ത്ര്യത്തിന് വേണ്ടിയുള്ള ഒരു ജനതയുടെ ചെറുത്തുനില്‍പ്പ് സമരം ചരിത്രത്തില് ഇടംകാണും. കോര്‍പ്പറേറ്റ് അധിനിവേശനത്തിനെതിരെ മുഴുവന് ജനവിഭാഗങ്ങളും ഐക്യപ്പെടേണ്ടതാണ്. -ആനന്ദ് പട്‌വര്‍ദ്ധന്\nഅവകാശങ്ങള്‍ക്കു വേണ്ടി കൈനീട്ടുകയല്ല, അവ പിടിച്ചെടുക്കുക തന്നെയാണ് വേണ്ടത്. -ബിനായക് സെന്\nദേശീയപാതാ വികസനം പണക്കാരായ ദുഷ്ടശക്തിള്‍ക്ക് വേണ്ടിയാണ്. പണത്തേക്കാള് ശക്തി ധാര്‍മ്മികബോധത്തിനുണ്ട് എന്നതിനാല് ജയപരാജയങ്ങള് നോക്കാതെ ഇതിനെതിരെ പ്രതികരിക്കണം -സുഗതകുമാരി\nകേരളത്തിന്റെ ഭാവിയെ അപകടപ്പെടുത്തുന്ന ബി.ഒ.ടി അധിഷ്ഠിത വികസനത്തെ ചെറുത്തുതോല്‍പ്പിക്കാനുള്ള ടോള്‍വിരുദ്ധ സമരസമിതിയുടെ പ്രവര്‍ത്തനങ്ങളെ പിന്‍തുണച്ച് സാംസ്‌കാരിക കേരളം ഒന്നടങ്കം മുന്നിട്ടിറങ്ങണം. -എന്. പ്രഭാകരന്\nവിദേശ കോര്‍പ്പറേറ്റുകളുടെ നേതൃത്വത്തില് നാട്ടില് കൊള്ള നടക്കുമ്പോള് സര്‍ക്കാര് മൗനം പാലിക്കുകയാണ്. പൊതുരംഗത്ത് സക്രിയമായുള്ള പ്രസ്ഥാനങ്ങള്, പ്രക്ഷോഭങ്ങളോട് വേണ്ട രീതിയില് സഹകരിക്കുന്നില്ല. -കമല്\nപൊതുമേഖലാ സ്ഥാപനങ്ങള് കര്‍മ്മരഹിതമെന്ന് സ്ഥാപിച്ച് കുത്തക മൂലധന ശക്തികളെ വളര്‍ത്താന് മാറിമാറി വരുന്ന സര്‍ക്കാരുകള് ശ്രമിക്കുകയാണ്. ജനാധിപത്യമല്ല, കുത്തക മൂലധനശക്തികളാണ് ഇനി രാജ്യം ഭരിക്കുക എന്ന സന്ദേശമാണ് നല്‍കുന്നത്. കുടിവെള്ളം, ആരോഗ്യം, വിദ്യാഭ്യാസം എന്നിവയെല്ലാം പടിപടിയായി ഇവരുടെ കൈകളില് എത്തും. ഭരിക്കുമ്പോഴും ഭരിക്കാത്തപ്പോഴും കിട്ടുന്ന കോഴയാണ് ഇടതുപക്ഷത്തെ നിശ്ചലമാക്കിയത്. -സാറാ ജോസഫ്\nജനകീയ സമരങ്ങളില് നിന്ന് മുഖ്യ ഇടതുപക്ഷപ്രസ്ഥാനങ്ങള് അകലുകയാണ്. ഇത്തരത്തില് നീങ്ങിയാല് സി.പി.എം അടക്കമുള്ള കക്ഷികള്‍ക്ക് ഇടതുപക്ഷം എന്ന പേരിനുപോലും അര്‍ഹത നഷ്ടപ്പെടും. -ഡോ: നൈനാന്‍കോശി


മാതാവിനോടുള്ള ഈ പ്രാര്‍ത്ഥനയോടെ ഓരോ ദിവസവും ആരംഭിക്കൂ, മാതാവ് എല്ലാം ശരിയാക്കിത്തരും : Marian Pathram\nപരിശുദ്ധ മറിയത്തെ കൂടുതലായി സ്‌നേഹിക്കാന് ആരും ഭയക്കേണ്ടതില്ല കാരണം ഈശോയെക്കാള് അധികമായി പരിശുദ്ധ മറിയത്തെ സ്‌നേഹിക്കാന് ആര്‍ക്കും കഴിഞ്ഞിട്ടില്ല. വിശുദ്ധ മാക്‌സിമില്യന് കോള്‍ബൈയുടെ വാക്കുകളാണ് ഇത്.\nഅതുകൊണ്ടുതന്നെ പരിശുദ്ധ മറിയത്തോടുള്ള പ്രത്യേക വണക്കവും സ്‌നേഹവും പ്രകടിപ്പിച്ചുകൊണ്ട് ഓരോ ദിവസവും ആരംഭിക്കുന്നത് ഈശോയ്ക്ക് നമ്മോടുള്ള സ്‌നേഹം വര്‍ദ്ധിക്കാന് തന്നെ കാരണമായിത്തീരും. അതുവഴി ഈശോ നമ്മെ കൂടുതലായി അനുഗ്രഹിക്കുകയും ചെയ്യും.\nഓരോ ദിവസവും ഉണര്‍ന്നെണീല്ക്കുമ്പോള് മാതാവിന് നമ്മെ തന്നെ പൂര്‍ണ്ണമായും സമര്‍പ്പിച്ചുകൊടുക്കുക. മറിയത്തെ നമ്മുടെ അമ്മയായും രാജ്ഞിയായും സ്വീകരിക്കുക. ഈ ദിവസം നാം ചെയ്യേണ്ട എല്ലാ പ്രവൃത്തികളും മാതാവിന് ഭരമേല്പിക്കുക. നാം അര്‍പ്പിക്കുന്ന ഓരോ നിയോഗങ്ങളും അന്നേദിവസം നമുക്കു വേണ്ടുന്ന കൃപകളും മാതാവ് സ്വര്‍ഗ്ഗത്തില് നിന്ന് വാങ്ങിത്തരുകയും ചെയ്യും.\nഇതാ അതിന് വേണ്ടി ഓരോ ദിവസവും പ്രഭാതത്തില് മാതാവിനോട് ചൊല്ലേണ്ട പ്രാര്‍ത്ഥന\nഎന്റെ അമ്മേ എന്റെ രാജ്ഞീ ഞാന് എന്നെ പൂര്‍ണ്ണമായും അമ്മയ്ക്ക് സമര്‍പ്പിക്കുന്നു. അമ്മയോടുള്ള എന്റെ ഭക്തിയുടെ സൂചകമായി ഇന്നേ ദിവസത്തെയും എന്റെ എല്ലാ പ്രവര്‍ത്തനങ്ങളെയും അമ്മയ്ക്കായി സമര്‍പ്പിക്കുന്നു.\nഎന്റെ കണ്ണുകള്, എന്റെ കാതുകള്, എന്റെ അധരങ്ങള്, എന്റെ ഹൃദയം എനിക്കുള്ളതെല്ലാം ഞാന് എന്നെത്തന്നെ മുഴുവനായും അമ്മയ്ക്ക് സമര്‍പ്പിക്കുന്നു. എന്റെ അമ്മേ എന്നെ പൊതിഞ്ഞുസംരക്ഷിക്കണമേ. എനിക്കുള്ളവരെയും എനിക്കുള്ളതിനെയും അമ്മ കാത്തുകൊള്ളണമേ.\nഇന്നേ ദിവസം മുഴുവന് ദൈവവിചാരത്തോടെ വ്യാപരിക്കാനും അമ്മയുടെയും തിരുക്കുമാരന്റെയും ഇഷ്ടത്തിന് അനുസൃതമായി ജീവിക്കാനും എന്നെ സഹായിക്കണമേ. ഇന്നേ ദിവസത്തിന് വേണ്ട എല്ലാവിധ അനുഗ്രഹങ്ങളും എനിക്ക് സ്വര്‍ഗ്ഗത്തില് നിന്ന് വാങ്ങിത്തരുകയും ചെയ്യണമേ .ആമ്മേന്.\nകൊളംബിയായ്ക്ക് ഫ്രാന്‍സിസ് മാര്‍പാപ്പ വെന്റിലേറ്ററുകള് നല്കി\nകുര്‍ബാനയില് നേരിട്ട് പങ്കെടുക്കാതെ കുര്‍ബാനകളില് പങ്കുചേരാന് കഴിയുമോ?


കേരളത്തില് കോണ്‍ഗ്രസിന്റെ മുഖ്യശത്രു ഇടതുപക്ഷമാണെന്ന് കെ.പി.സി.സി അദ്ധ്യക്ഷന് കെ. സുധാകരന്. | Gramajyothi News\nJune 9, 2021 7:48 pm Published by : സ്വന്തം ലേഖകൻ\nതിരുവനന്തപുരം: കേരളത്തില് കോണ്‍ഗ്രസിന്റെ മുഖ്യശത്രു ഇടതുപക്ഷമാണെന്ന് കെ.പി.സി.സി അദ്ധ്യക്ഷന് കെ. സുധാകരന്. സംസ്ഥാനത്ത് കോണ്‍ഗ്രസിന്റെ പോരാട്ടം സി.പി.എമ്മിനും ബി.ജെ.പിക്കുമെതിരേയാണ്. അതേസമയം, കേരളത്തില് ബി.ജെ.പി ദുര്‍ബലമാണ്. എതിരിടാന് മാത്രം ഒരു ശക്തിയല്ല. ഇവിടെ സി.പി.എമ്മിന്റെ അക്രമത്തിനും ഫാസിസ്റ്റ് ശെെലിക്കും ജനാധിപത്യവിരുദ്ധ സമീപനത്തിനും എതിരേയാണ് പോരാടേണ്ടതെന്നും അദ്ദേഹം ഒരു മലയാള വാര്‍ത്താ മാദ്ധ്യമത്തോട് പറഞ്ഞു.\nകേരളത്തില് ബി.ജെ.പി ഒന്നും ചെയ്യാന് കഴിയാത്ത അത്രയും അശക്തരാണെന്ന് തെളിയിച്ചില്ലേ. വളരാത്തൊരു രാഷ്ട്രീയ പ്രസ്ഥാനത്തെയല്ല ലക്ഷ്യം, വളര്‍ന്ന് പന്തലിച്ചു ഫാസിസത്തിലൂടെ ഒരു സംസ്ഥാനത്തെ അടക്കി ഭരിക്കുന്ന കമ്മ്യൂണിസ്റ്റ് ഫാസിസത്തിനെതിരെയാണ് എന്റെ ആദ്യ പോരാട്ടം. ജനാധിപത്യപരമായ സ്വാതന്ത്ര്യം നിഷേധിച്ച് ഫാസിസ്റ്റ് പ്രവണതയോടെ ഭരിക്കുന്ന ഇടതുപക്ഷമാണ് മുഖ്യശത്രു എന്നും അദ്ദേഹം പറഞ്ഞു.\nഅതേസമയം, ദേശീയ തലത്തില് ബി.ജെ.പിയാണ് മുഖ്യശത്രു എന്നും സുധാകരന് വ്യക്തമാക്കി. പാര്‍ലമെന്റില് ഞാന് ആര്‍ക്കെതിരെയാണ് സംസാരിക്കുന്നതെന്ന് എന്റെ പ്രസംഗം സാക്ഷിയാണ്. അവിടെ ബി.ജെ.പിക്ക് എതിരെ മാത്രമാണ് സംസാരിക്കുന്ന്. പാര്‍ലമെന്റില് സി.പി.എമ്മിനെ പരാമര്‍ശിക്കാറില്ല. കാരണം അവിടെ അങ്ങനെയൊരു പ്രസ്ഥാനം ഇല്ല.\nപക്ഷേ കേരളത്തില് സി.പി.എം ശക്തരാണ്. ശക്തരായടുത്ത് അവരെ എതിര്‍ക്കേണ്ടത് കോണ്‍ഗ്രസാണ്. കോണ്‍ഗ്രസിന്റെ ബാദ്ധ്യതയാണ്. അതല്ലെങ്കില് ഈ സംസ്ഥാനം തീര്‍ത്തും സി.പി.എമ്മിന്റെ കയ്യിലേക്ക് പോകുമെന്നും സുധാകരന് പറഞ്ഞു. അതേസമയം, തന്നെ ആര്.എസ്.എസിന്റെ മേലങ്കിയണിയിക്കാന് ശ്രമിക്കുന്നത് ആശങ്കയും ഭീരുത്വവുമാണ്. എന്നെപ്പോലെ ഒരു രാഷ്ട്രീയക്കാരനെ ഇല്ലാതാക്കാനുള്ള സി.പി.എമ്മിന്റെ കുത്സിത ശ്രമമാണ് ഈ നുണപ്രചരണമെന്നും അദ്ദേഹം കൂട്ടിച്ചേര്‍ത്തു.


आवाज़ ധ്വനി The Voice: സോണി.എം.ഭട്ടതിരിപ്പാട്: ഒരു തിരോധാനത്തിന്‍റെ കഥ\nഇത് ഒരു പഴയ കഥയാണ്. എങ്കിലും മലയാളി ഒരിക്കലും മറന്നു കാണില്ല; അങ്ങനെ പെട്ടന്നു മറക്കാന് കഴിയുന്നതല്ലല്ലോ സംഭവിച്ചതോന്നും. പറഞ്ഞു വരുന്നത് ഏകദേശം നാലു വര്‍ഷങ്ങള്‍ക്കു മുന്‍പ് കണ്‍വെട്ടത്തു നിന്നും പൊടുന്നനെ അപ്രത്യക്ഷനായ ഒരു ചെറുപ്പക്കാരനെ കുറിച്ചാണ്. വെറും ഒരു ചെറുപ്പക്കാരന് എന്നു പറഞ്ഞാല് തീരില്ല; കേരള ജനത ഒരു കാലത്ത് നെഞ്ചിലേറ്റിയ, മലയാളിയുടെ സ്വീകരണമുറികളില് വാര്‍ത്തകളിലൂടെ ഇടം നേടിയ; സ്വന്തം തൊഴില് മേഖലയില് തന്‍റെതായ വ്യക്തിമുദ്ര പതിപ്പിച്ച, പ്രമുഖ പത്രപ്രവര്‍ത്തകനും ന്യൂസ് റീഡറുമായ സോണി.എം. ഭട്ടതിരിപ്പാടാണ് ആ ചെറുപ്പക്കാരന്. മലയാളിയുടെ മനസ്സില് ഇന്നും ഒരു ചോദ്യചിന്ഹമായി നില്‍ക്കുന്ന സോണിയുടെ യഥാര്‍ത്ഥ ജീവിതവും സങ്കീര്‍ണ്ണതകള് നിറഞ്ഞതായിരുന്നു.\nമലയാള മനോരമ പത്രത്തിലും, പിന്നീട് മനോരമ ചാനല് തുടങ്ങിയപ്പോള് അതിലും, ഇന്ത്യാവിഷന് ചാനലിലും ന്യൂസ് റീഡറായി പ്രവര്‍ത്തിച്ച സോണി, 2008-ലെ ഒരു ഡിസംബര് മാസത്തിലാണ് അപ്രത്യക്ഷനാകുന്നത്. ഇന്ത്യാവിഷനില് ജോലി ചെയ്തിരുന്ന സമയത്ത് ആ വര്‍ഷത്തെ ഗോവ ഫിലിം ഫെസ്റ്റിവല് റിപ്പോര്‍ട്ട് ചെയ്തു കഴിഞ്ഞു, ട്രെയിനിലുള്ള മടക്കയാത്രക്കിടയില് കാസര്‍ഗോഡിനും നീലേശ്വരത്തിനുമിടയ്ക്ക് വച്ചാണ് ഭാര്യാപിതാവു മൊന്നിച്ചു യാത്ര ചെയ്തിരുന്ന സോണിയെ കാണാതാകുന്നത്. സോണി ഒരു ചെറിയ കുട്ടിയല്ല, ആരെങ്കിലും ട്രെയിനില് വച്ചു തട്ടികൊണ്ടുപോകാന്; ജനമദ്ധ്യത്തില് അറിയപ്പെടുന്ന ഒരു വ്യക്തിത്വമാണ്. ആദ്യം റയില്‍വേ പോലീസും, പിന്നീട് കണ്ണൂര് ലോക്കല് പോലീസും, ക്രൈം ബ്രാഞ്ചും അന്വേഷിച്ച കേസ്, ഇന്നും ദുരൂഹതകള്‍ക്കുള്ളില് തന്നെ അടഞ്ഞു കിടക്കുന്നു. വിശ്വസിക്കാന് പ്രയാസമുള്ള കാര്യമാണിത്. പോലീസിനു ഇക്കാര്യത്തില് പ്രത്യേകിച്ച് ഒന്നും പറയാനില്ല. "അന്വേഷിച്ചുകൊണ്ടിരിക്കുന്നു" എന്ന ഉത്തരമല്ലാതെ. ഓരോ ചാനലിനും പ്രത്യേകം പ്രത്യേകം രഹസ്യാന്വേഷണ വിഭാഗങ്ങളും ആധുനിക ഇന്‍വെസ്റ്റിഗേഷന് തന്ത്രങ്ങളും ഉള്ള ഇക്കാലത്ത്, തങ്ങളുടെ കൂട്ടത്തില് നിന്നും കൂട്ടം തെറ്റിപ്പോയ ഒരു ചങ്ങാതിയുടെ തിരോധാനത്തെപറ്റി അന്വേഷിക്കാനും കണ്ടെത്താനും അവര്‍ക്കു സമയം തീരെയില്ല. പുളകം കൊള്ളിക്കുന്ന 'പീഡനകഥകളും' രാഷ്ട്രീയ പ്രമാണിമാരുടെ അടുക്കള തീണ്ടലും കഴിഞ്ഞ്, പത്രധര്‍മ്മത്തെ കുറിച്ച് ചിന്തിക്കാന് എവിടെ നേരം !! അല്ലെങ്കിലും ഏതെങ്കിലും ബ്രാമണനു നീതി ലഭിച്ച ചരിത്രം കേരളതിനില്ല. ഉദാഹരണങ്ങള് ഒരുപാടു !!.\nസോണിക്ക് തൊഴില് മേഖലയിലോ പുറത്തോ ശത്രുക്കലാരെങ്കിലും ഉള്ളതായി അറിവില്ല; സൌഹൃതങ്ങള് സൂക്ഷിക്കാനായിരുന്നു അവനു പ്രിയം. സോണിയെ എനിക്ക് നേരിട്ട് അറിയില്ലെങ്കിലും, എന്‍റെ നാട്ടിലുള്ള സുഹൃത്തുക്കള് വഴി അവനെ അക്കാലത്ത് എനിക്ക് നന്നായി അറിയാം. കൂടാതെ എന്‍റെ അയല്‍നാട്ടുകാരനും കൂടിയാണ്. 'അപ്പു' എന്നാണ് നാട്ടില് സോണി അറിയപ്പെട്ടിരുന്നത്. അവന്‍റെ ഉയര്‍ച്ചയെയും ജീവിതത്തെയും അസൂയയോടെയും ആരാധനയോടെയും നോക്കിക്കണ്ടിട്ടുണ്ട്. കൂത്തുപറമ്പിനടുത്തുള്ള നീര്‍വേലി എന്ന സ്ഥലത്താണ് സോണിയുടെ വീട്. ഇന്നവിടെ താളം തെറ്റിയ മനസ്സുമായി, എന്നെങ്കിലുമൊരിക്കല് മകന് തിരിച്ചുവരും എന്ന പ്രതീക്ഷയില് കഴിയുന്ന ഒരച്ഛനും അമ്മയുമുണ്ട്; ജീവിച്ചു കൊതിതീരും മുന്‍പേ നിലച്ചുപോയ കുടുംബജീവിതത്തിന്‍റെ നെല്ലിപ്പലകകള് തിരയുന്ന സോണിയുടെ ഭാര്യയും രണ്ടു കുഞ്ഞുങ്ങളുമുണ്ട്. ഇതൊന്നും കാണാനും കേള്‍ക്കാനും നമുക്കാര്‍ക്കും ഇന്ന് സമയമില്ല; നമ്മുടെ പ്രിയോറിറ്റികള് മറ്റുചിലതാണ്. തിരോധാനം എന്നുപറഞ്ഞാല് അതിനു രണ്ട് അര്‍ത്ഥങ്ങളാണ്; ഒന്നുകില് ഈ ഭൂമുഖത്തെവിടെയോ ആ മനുഷ്യന് ജീവിച്ചിരിപ്പുണ്ട്, ആരുടേയും കണ്ണില്‍പ്പെടാതെ, അല്ലെങ്കില് ഒരവശേഷിപ്പും ബാക്കിവെക്കാതെ കാലയവനികയ്ക്കുള്ളില് മറഞ്ഞിരിക്കണം. ഇതു രണ്ടായാലും സത്യം അജ്ഞാതമാണ്.\nഒരു നാട്ടുകാരന് എന്ന നിലയിലും, ഒരു സുഹൃത്തിന്‍റെ രൂപത്തില്, വിധൂരതയിലാണെങ്കിലും പണ്ടെന്നോ എന്‍റെ കൂടെയുണ്ടായിരുന്നു എന്ന നിലയിലും, ഞാന് എന്‍റെ പ്രതിബദ്ധത ഇവിടെ കാണിക്കട്ടെ. ഇവിടെ എന്‍റെ സൌഹൃത ശ്രിംഖലയില്‍പ്പെട്ട നല്ലവരായ, നിയമവശങ്ങള് കൈകാര്യം ചെയ്യുന്ന ഏതെങ്കിലും വക്കീല് സുഹൃത്തുക്കളോ, അല്ലെങ്കില് പത്രധര്‍മ്മം മറന്നിട്ടില്ലാത്ത ഏതെങ്കിലും മാധ്യമ പ്രവര്‍ത്തകനോ, സമൂഹത്തില് ഉന്നത നിലയില് പ്രവര്‍ത്തിക്കുന്ന ഏതെങ്കിലും വ്യക്തികളോ, കാലത്തിന്‍റെ പൊരുത്തക്കേടുകളില് മറഞ്ഞിരിക്കുന്ന സോണിയുടെ ഈ അദ്ധ്യായം വായിച്ച്, ഈ കേസിന്‍റെ അന്വേഷണത്തില് ഒരു ചെറുവിരലനക്കം ഉണ്ടാക്കാന് കഴിഞ്ഞാല് അനിശ്ചിതത്വത്തില് കഴിയുന്ന ഒരു കുടുംബത്തിനെങ്കിലും ഇത്തിരി ആശ്വാസം കൊടുക്കാന് കഴിഞ്ഞേക്കും.\nശുഭ പ്രതീക്ഷകളോടെ നിര്‍ത്തുന്നു.\n(ഇതുമായി ബന്ധപ്പെട്ട പഴയ ഒരു വീഡിയോയുടെ ലിങ്ക് കൂടി ഇതോടൊപ്പം ചേര്‍ക്കുന്നു. സമയമുള്ളവര് കാണുക)\nഇന്ന് സോണിയെപറ്റി എഴുതുവാനുള്ള പ്രചോദനം രൂപ മാഡത്തിന്‍റെ പഴയ ഈ ബ്ലോഗെഴുത്താണ്.\nPosted by Mukesh M at 10:14 PM\nMukesh M June 28, 2013 at 9:06 AM\nസോണി, എന്നെങ്കിലും ഒരിക്കല് തിരിച്ചുവരുമായിരിക്കും, പഴയ പ്രഭാവം ഒട്ടും നഷ്ട്ടപ്പെടാതെ തന്നെ.. !!\nസോണി, മാനസികമായി ഒരുപാടു പിരിമുറുക്കങ്ങള് അനുഭവിച്ചിട്ടുള്ളതായി വീട്ടുകാര് തന്നെ പറയുന്നുണ്ട്. അപ്പോള് അയാള് സ്വന്തം വീട്വിട്ട് ഇറങ്ങിപ്പോകാനാണ് സാധ്യത.\nentho chila kaaryangal angane aanu.. namukkoru ethum pidiyum kittilla... Eeswara vasham vishwam....\nഎല്ലാത്തിനു പിനിലും എന്തെങ്കിലും ഒക്കെ കാരണം കാണും Mr.സന്തോഷ്.\nMukesh M July 1, 2013 at 6:35 PM\nസത്യം ഇപ്പോഴും എവിടെയോ മറഞ്ഞിരിക്കുന്നു സന്തോഷ് ഭായി. സോണി, തിരിച്ചു വരട്ടെ, എന്നാശംസിക്കാം,\nkpofcochin July 1, 2013 at 5:03 PM\nഈ ബ്ലോഗിൽ ആദ്യം - ഉടൻ കൂടുതൽ വായനക്കായി തിരിച്ചു വരാം ..\nഇപ്പൊ പെട്ടെന്ന് കണ്ട ഒന്ന് പറയട്ടെ ? ഭട്ടതിരിപ്പാടാണ് ശരി , ബട്ടതിരി അല്ല\nMukesh M July 1, 2013 at 11:03 PM\nആദ്യം തന്നെ സ്വാഗതം. അക്ഷരപ്പിശക് ശരിയാക്കിയിട്ടുണ്ട്.\nവീണ്ടും വരുമെന്ന പ്രതീക്ഷയോടെ..............


facebook post of akshay radhakrishnan | നാട്ടുകാരും ബന്ധുക്കളും പോലും ഒപ്പമില്ലാതിരുന്ന കാലത്തും കൂട്ടിനുണ്ടായിരുന്നവനാണീ പട്ടി; അച്ഛനും അമ്മയ്ക്കും ചേച്ചിക്കും ശേഷം ഒന്നും പ്രതീക്ഷിക്കാതെ തന്നെ സ്‌നേഹിക്കുന്ന ഒരേ ഒരാളും ഈ വീരനെന്നും താരം; പട്ടിയുമായി കോളജിലെ ചടങ്ങിനെത്തിയതിനെ വിമർശിച്ച അദ്ധ്യാപികയ്ക്ക് നടൻ അക്ഷയ് രാധാകൃഷ്ണന്റെ മറുപടി - MarunadanMalayalee.com\nനാട്ടുകാരും ബന്ധുക്കളും പോലും ഒപ്പമില്ലാതിരുന്ന കാലത്തും കൂട്ടിനുണ്ടായിരുന്നവനാണീ പട്ടി; അച്ഛനും അമ്മയ്ക്കും ചേച്ചിക്കും ശേഷം ഒന്നും പ്രതീക്ഷിക്കാതെ തന്നെ സ്‌നേഹിക്കുന്ന ഒരേ ഒരാളും ഈ വീരനെന്നും താരം; പട്ടിയുമായി കോളജിലെ ചടങ്ങിനെത്തിയതിനെ വിമർശിച്ച അദ്ധ്യാപികയ്ക്ക് നടൻ അക്ഷയ് രാധാകൃഷ്ണന്റെ മറുപടി\nOctober 01, 201905:59 PM IST Permalink\nകോളജിലെ പരിപാടിക്ക് പട്ടിയുമായെത്തിയ നടനെ വിമർശിച്ച അധ്യപികയ്ക്ക് മറുപടിയുമായി നടൻ അക്ഷയ് രാധാകൃഷ്ണൻ. താനും തന്റെ പട്ടിയും വലിഞ്ഞു കയറി വന്നതല്ലെന്നും തന്നെ ക്ഷണിക്കാൻ വന്നവർ വീരനേയും കൊണ്ടുവരണം എന്ന് ആവശ്യപ്പെട്ടിരുന്നു എന്നാണ് അക്ഷയ് പറയുന്നത്. അക്ഷയ് തന്റെ വളർത്തുപട്ടിയുമായി കോളെജിൽ പരിപാടിക്ക് എത്തിയതിനെതിരെയായിരുന്നു അദ്ധ്യാപികയുടെ വിമർശനം.\n'18ാം പടി എന്ന സിനിമയിലഭിനയിച്ച അക്ഷയ് രാധാകൃഷ്ണൻ (അയ്യപ്പൻ ) എന്ന നടനെ ഉദ്ഘാടനത്തിനും മറ്റും വിളിക്കുമ്പോൾ സൂക്ഷിക്കുക. അയാളുടെ പട്ടിയും വേദിയിലുണ്ടാവും.പരിപാടിക്കിടയിൽ സ്റ്റേജിലൂടെ പട്ടി അലഞ്ഞു തിരിയും. പിൻകർട്ടനിലും സ്പീക്കറിലുമൊക്കെ മൂത്രമൊഴിക്കും. അനുഭവമാണ്....' എന്ന കുറിപ്പാണ് മിനി സെബാസ്റ്റ്യൻ എന്ന അദ്ധ്യാപിക ഫേസ്‌ബുക്കിൽ കുറിച്ചത്. ഇതിനൊപ്പം അക്ഷയ് വേദിയിൽ ഇരിക്കുന്നതിന്റേയും സ്റ്റേജിലെ വിളക്കിനടുത്തായി പട്ടി നിൽക്കുന്നതിന്റേയും ചിത്രവും പങ്കുവെച്ചിരുന്നു.\nതുടർന്നാണ് അദ്ധ്യാപികയ്ക്ക് മറുപടിയായി അക്ഷയ് ഫേസ്‌ബുക്കിൽ പോസ്റ്റിട്ടത്. അയ്യപ്പൻ ആവുന്നതിന് മുൻപ് നാട്ടുകാരോ ബന്ധുക്കളോ ഒന്നും തന്റെ കൂടെ ഉണ്ടായിരുന്നില്ലെന്നും ഈ പട്ടി മാത്രമാണ് കൂട്ടിനുണ്ടായിരുന്നതെന്നും മറുപടിയിൽ പറയുന്നു. വീട്ടിൽ വളർത്തുന്ന നായായതിനാൽ വൃത്തിയുണ്ടെന്നും പൊതുവെ വൃത്തിഹീനമായ സ്ഥലങ്ങളിൽ മാത്രമേ വീരൻ മൂത്രമൊഴിക്കാറുള്ളുവെന്നും താരം വ്യക്തമാക്കി. ആർക്കെങ്കിലും ഇത് മൂലം ബുദ്ധിമുട്ട് ഉണ്ടായിട്ടുണ്ടെങ്കിൽ പരസ്യമായി മാപ്പ് പറയാൻ തയ്യാറാണെന്നും താരം തന്റെ ഫേസ്‌ബുക്ക് കുറിപ്പിൽ പറയുന്നു.\nപതിനെട്ടാം പടി എന്ന ചിത്രത്തിലൂടെ പ്രേക്ഷകരുടെ പ്രശംസ ഏറ്റുവാങ്ങിയ താരമാണ് അക്ഷയ് രാധാകൃഷ്ണൻ. ചിത്രത്തിലെ അയ്യപ്പൻ എന്ന കഥാപാത്രമായി അക്ഷയ് മികച്ച പ്രകടനം ആയിരുന്നു നടത്തിയത്.\nഅക്ഷയ് രാധാകൃഷ്ണന്റെ ഫേസ്‌ബുക്ക് പോസ്റ്റ്..\nപ്രിയപ്പെട്ട മിനി ടീച്ചർ, ടീച്ചർ എന്നെ പഠിപ്പിച്ചിട്ടില്ല, എങ്കിലും ടീച്ചർ എന്ന് വിളിക്കുന്നത് ഞാൻ ആ പദവിയെ ബഹുമാനിക്കുന്നതുകൊണ്ടാണ്! ഈ അയ്യപ്പൻ ആവുന്നതിനു മുൻപ് ഒരു അക്ഷയ് രാധാകൃഷ്ണൻ ഉണ്ടായിരുന്നു. അന്ന് ഈ വിമർശിക്കുന്നവരോ നാട്ടുകാരോ എന്തിനു ചില ബന്ധുക്കൾ പോലും എന്റെ കൂടെ ഇല്ലായിരുന്നു. അന്നും ഇന്നും എന്റെ കൂടെ ഉണ്ടായിരുന്ന ഒരേ ഒരാൾ വീരൻ മാത്രമാണ്. അച്ഛനും അമ്മയ്ക്കും ചേച്ചിക്കും ശേഷം ഒന്നും പ്രതീക്ഷിക്കാതെ എന്നെ സ്‌നേഹിക്കുന്ന ഒരേ ഒരാളും ഈ വീരൻ ആണ്. ഇതുവരെ വീരൻ ഒരാളെ പോലും ഉപദ്രവിച്ചിട്ടില്ല, ഉപദ്രവിച്ചിട്ടില്ല എന്ന് മാത്രമല്ല, വീരനെ പരിചയപെട്ടവർക്ക് എല്ലാം എന്നെക്കാൾ കൂടുതൽ വീരനെ ഇഷ്ടപെട്ടിട്ടേ ഒള്ളു.\nആദ്യം എന്നെ കാണാൻ വരുന്നവർ പിന്നീട് വീരനെ കാണാൻ ആണ് വന്നിട്ടുള്ളത്. വീരനുമായി എവിടെയും പോകാം എന്ന ധൈര്യം എനിക്കുണ്ട്. വെറും ഒരു വയസായ കുഞ്ഞിനെ നിങ്ങൾ ആരെങ്കിലും ഒറ്റയ്ക്ക് ഇരുത്തി പോവാറുണ്ടോ, പ്രത്യേകിച്ച് നിങ്ങൾ ഇല്ലാതെ അവർക്ക് പറ്റാത്ത ഒരവസ്ഥ വന്നാൽ. അതുപോലെ തന്നെ ആണ് എനിക്ക് വെറും ഒരു വയസ് മാത്രം പ്രായമുള്ള എന്റെ വീരനും. അവന് ഞാൻ ഇല്ലാതെ പറ്റില്ല. എവിടെയെങ്കിലും ആർക്കെങ്കിലും അവനെ കൊണ്ട് ഒരു ഉപദ്രവം ഉണ്ടായി എന്നറിഞ്ഞാൽ പരസ്യമായി ഞാൻ വന്നു ടീച്ചറോട് മാപ് ചോദിക്കാം.\nവീരന് ഇതുവരെ ഒരു ചടങ്ങിലോ പൊതുസ്ഥലത്തൊ മൂത്രമൊഴിചിട്ടില്ല, വീട്ടിന്റെ ഉള്ളിൽ വളർന്ന നായ ആയതുകൊണ്ട് വളരെ വൃത്തിയുള്ള ഒരു ജീവി തന്നെ ആണ് വീരൻ. പൊതുവെ വൃത്തിഹീനമായ സ്ഥലങ്ങളിൽ മാത്രമേ വീരൻ മൂത്രമൊഴിക്കാറുള്ളു,അതിൽ ഞാൻ എല്ലാവരോടും ക്ഷമ ചോദിക്കുന്നു. പിന്നെ ഒരു വലിയ കാര്യം കുടി ടീച്ചറെ അറിയിക്കട്ടെ, വീരൻ ക്ഷണിക്കപ്പെട്ട അതിഥി ആണ്. എന്നെ ഈ ചടങ്ങിലേക്ക് ആദ്യം വിളിച്ചപ്പോൾ കോളേജിലെ കുട്ടികൾ പറഞ്ഞത് തന്നെ വീരനെയും ഉറപ്പായും കൊണ്ട് വരണം എന്നാണ്. അതിന്റെ ഉദാഹരണം ആണ് സ്റ്റേജിലേക്ക് വീരനെ കേറ്റിയപ്പോൾ ഉണ്ടായ വലിയ കയ്യടി. അതുകൊണ്ട് പട്ടിയെയും കൊണ്ട് വലിഞ്ഞു കേറി വന്നു എന്ന് പറയരുത്.\nഞാൻ മൂലമോ വീരൻ മൂലമോ ആർകെങ്കിലും എന്തെങ്കിലും വിഷമങ്ങൾ ഉണ്ടായിട്ടുണ്ടെങ്കിൽ ഞാൻ ക്ഷമ ചോദിക്കുന്നു. പറയാം.തിരിഞ്ഞു നോക്കാൻ ഒരു പട്ടിയും ഇല്ലായിരുന്നു എന്നൊക്കെ ഓരോത്തർ പറയില്ലേ,പക്ഷെ എന്റെ കൂടെ ഒരു പട്ടി ഉണ്ടായിരുന്നു,അതുകൊണ്ട് പറഞ്ഞു പോയതാണ്.\nകുപ്വാരയിൽ കുഴിബോംബ് ആക്രമണത്തിൽ കൊല്ലപ്പെട്ട ധീരജവാന് നാളെ ജന്മനാട് വിട നൽകും\nകശ്മീരിൽ സ്‌ഫോടനത്തിൽ മരിച്ച സൈനികന് ജന്മനാട് വിട നൽകി\nഅക്ഷയ് രാധാകൃഷ്ണന്റെ വീരനെ കാണ്മാനില്ല\nഞാൻ നിനക്കുവേണ്ടിയുള്ളതാണ്; പ്രണയം വെളിപ്പെടുത്തി പൂനം ബജ്‌വ


കാനറികൾക്ക് ഒപ്പം അവരുടെ സ്വന്തം സുൽത്താൻ ഇല്ലെങ്കിൽ അവർ അപൂർണ്ണരാണ് എന്ന് തെളിയിക്കുന്ന മത്സരമായിരുന്നു നടന്നത് . നെയ്മറിന്റെ മികവിൽ ഇതുവരെയുള്ള എല്ലാ മത്സരങ്ങളും വിജയിച്ചു വന്ന ബ്രസീലിനെ ആണ് അവസാന മത്സരത്തിൽ സമനിലയിൽ പൂട്ടി ഇക്വഡോർ കോപ്പ അമേരിക്ക ക്വർട്ടർ ഫൈനലിനു യോഗ്യത നേടിയത്.\nഗ്രൂപ്പ് ചാമ്പ്യന്മാരായി നേരത്തെ തന്നെ ക്വാർട്ടറിൽ കടന്ന ബ്രസീൽ മുഴുവൻ താരങ്ങളെയും ഇറക്കാത്തത് മത്സരത്തിനെ നിസ്സാരമായി കണ്ടതുകൊണ്ടാണ് എന്ന് വിമർശകർ പലരും പറയുന്നുണ്ടെങ്കിലും. ബ്രസീലിയൻ ആരാധകർക്ക് ഒരിക്കലും ഈ പ്രകടനത്തിൽ നിരാശപ്പെടേണ്ട കാര്യമില്ല.\nഇതിനോടകം തന്നെ അവർ ഗ്രൂപ്പ് ചാമ്പ്യന്മാരായി ക്വാർട്ടറിൽ കടന്നു, അതിനാൽ ഈ മത്സരത്തിന്റെ ഫലം ബ്രസീലിനെ സംബന്ധിച്ചിടത്തോളം അപ്രസക്തമായിരുന്നു.\nകളിക്കാരെ കായികമായി കൈകാര്യം ചെയ്യുവാൻ ഒട്ടും മടിക്കാത്ത ഇക്വഡോറിനെ പോലെ ഒരു ടീമിനെതിരെ\nമുഴുവൻ കളിക്കാരെയും ഇറക്കി പരിക്കുകൾ വരുത്തിക്കാൻ ടിറ്റെ തയ്യാറാകാതിരുന്നത് തന്നെയാണ്.\nഅതുകൂടാതെ നേരത്തെ യെല്ലോ കാർഡുകൾ കണ്ടിട്ടുള്ള താരങ്ങൾക്ക് വീണ്ടും കൂടുതൽ കാർഡുകൾ നേടിക്കൊടുത്തു തുടർന്നുള്ള മത്സരങ്ങളിൽ അവരുടെ സാധ്യത കുറയ്ക്കാതിരിക്കുക എന്ന രാജ തന്ത്രം കൂടി ബ്രസീലിന് ഉണ്ടായിരുന്നു.\nപരീക്ഷണാർത്ഥം വൻ അഴിച്ചുപണി കളുമായായിരുന്നു ബ്രസീൽ കളി തുടങ്ങിയത് എന്നിട്ടുപോലും ആക്രമണത്തിൽ മികച്ചു നിൽക്കുവാൻ അവർക്ക് കഴിഞ്ഞു. 38 മിനിറ്റ് പിന്നിട്ടപ്പോൾ ഒരു ക്ലോസ് റേഞ്ച് ഹെഡ്ഡറിലൂടെ അവർ മുന്നിലെത്തി. എദർ മിലിറ്റാവോ ആയിരുന്നു ഗോൾ സ്‌കോറർ. എന്നാൽ എയ്ഞ്ചൽ മേന 53ആം മിനിറ്റിൽ നേടിയ സമനില ഗോളോട് കൂടി ഇക്വഡോർ സമനില പിടിച്ചു.\nപ്രത്യക്ഷത്തിൽ ഇന്നത്തെ മത്സരത്തിൽ ബ്രസീലിയൻ ആരാധകർക്ക് ആഹ്ലാദിക്കുവാൻ അധികം വക ഒന്നും ഇല്ലായിരുന്നെങ്കിലും, ഇന്നത്തെ മത്സരം ബ്രസീലിൻറെ പരിമിതികൾ തുറന്നുകാട്ടി ആ പരിമിതികൾ പരിഹരിച്ചു മുന്നേറുവാൻ ഉള്ള തന്ത്രങ്ങൾ ആവിഷ്കരിക്കുവൻ ബ്രസീലിയൻ പരിശീലകനെ ഇന്നത്തെ മത്സര ഫലം സഹായിക്കും.


വരാപ്പുഴ കസ്റ്റഡികൊലപാതകം: എ.വി ജോര്‍ജിനെതിരെ ക്രൈംബ്രാഞ്ച് റിപ്പോര്‍ട്ട് • Suprabhaatham\nആര്.ടി.എഫിന്റെ രൂപീകരണം നിയമവിരുദ്ധമെന്ന് റിപ്പോര്‍ട്ടില്\nMay 11, 2018 | 5:49 pm IST\nകൊച്ചി: വരാപ്പുഴ കസ്റ്റഡി കൊലപാതകത്തില് ആലുവ മുന് റൂറല് എസ്.പി എ.വി ജോര്‍ജിനെതിരേ ക്രൈംബ്രാഞ്ച് റിപ്പോര്‍ട്ട്. സംഭവത്തില് ജോര്‍ജിന് വീഴ്ച പറ്റിയെന്ന് റിപ്പോര്‍ട്ടില് പറയുന്നു. റൂറല് എസ്.പിക്ക് കീഴിലുള്ള ആര്.ടി.എഫിന്റെ പ്രവര്‍ത്തനം ഡി.ജി.പിയുടെ അനുമതിയില്ലാതെയായിരുന്നു. റിപ്പോര്‍ട്ടില് അന്തിമതീരുമാനം എടുക്കേണ്ടത് സര്‍ക്കാരാണ്.\nറിപ്പോര്‍ട്ടില് ആര്.ടി.എഫിന്റെ രൂപീകരണം തന്നെ നിയമവിരുദ്ധം എന്നാണ് ഉള്ളതെന്നാണ് സൂചന. നേരത്തെ കേസന്വേഷണവുമായി ബന്ധപ്പെട്ട് എ.വി ജോര്‍ജിനെ അന്വേഷണസംഘം ചോദ്യം ചെയ്തിരുന്നു.\nകേസില് സി.ബി.ഐ അന്വേഷണം ആവശ്യപ്പെട്ട് മരിച്ച ശ്രീജിത്തിന്റെ ഭാര്യ അഖില ഹൈക്കോടതിയില് ഹരജി നല്‍കിയിരുന്നു. ശരിയായ രീതിയിലാണ് കേസിന്റെ അന്വേഷണം ഐ.ജിയുടെ നേതൃത്വത്തില് നടക്കുന്നതെന്നും അതിനാല് കേസില് സി.ബി.ഐ അന്വേഷണം ആവശ്യമില്ലെന്ന് സര്‍ക്കാര് കോടതിയില് നിലപാടറിയിച്ചു. അഖില നല്‍കിയ ഹരജി ഈ മാസം 22ലേക്ക് മാറ്റി.


മീനുകള്‍ക്ക് കോസ്മറ്റിക് സര്‍ജറിയോ? സംശയിക്കേണ്ട സിംഗപ്പൂരില് ഇതൊരു പതിവ് കാഴ്ച\n28 March 2018 9:13 AM GMT\nതൂങ്ങിയ കണ്ണും താടിയുമൊക്കെ നേരെയാക്കുന്ന ശസ്ത്രക്രിയകള് സിനിമാരംഗത്തു നിന്ന് നമ്മള് പലവട്ടം കേട്ടിട്ടുണ്ട്. എന്നാല് സുന്ദരന് മീനിനു ഭംഗി വീണ്ടെടുക്കാന് ഐ ലിഫ്റ്റ്, ജോ ലിഫ്റ്റ് സര്‍ജറികള് ഒക്കെ പതിവ് കാഴ്ചയാണ് സിംഗപ്പൂരില് എന്നു ദി ന്യൂയോര്‍ക്ക് ടൈംസ് റിപ്പോര്‍ട്ട് ചെയ്യുന്നു.\nഅരോണ മത്സ്യം നമ്മുടെ നാട്ടിലും അലങ്കാര മത്സ്യ വിപണിയില് വിലയേറിയ താരം ആണ്. എന്നാല് കുറച്ചു കൂടി മുന്തിയ ഏഷ്യന് റെഡ് അരോണ ആണ് സിംഗപ്പൂരിലും ചൈനയിലും ഡിമാന്‍ഡ് കൂടിയ കക്ഷി. അരോണകളുടെ ഭംഗി കൂട്ടാന് ശസ്ത്രക്രിയകള്‍ക്കായി നൂറു ഡോളര് വരെയൊക്കെ ചെലവാക്കാന് ഉടമകള്‍ക്ക് മടിയില്ല.\nനമ്മുടെ നാട്ടില് പണ്ട് ആനയുള്ളവര്‍ക്ക് സമൂഹത്തില് ഉണ്ടായിരുന്ന അന്തസ്സിനു തുല്യമാണ് ഒരു റെഡ് അരോണ ഉടമയ്ക്ക് സിംഗപ്പൂരില് ലഭിക്കുക. നൂറു ഡോളര് മുതല് പതിനായിരങ്ങള് വരെ മുടക്കിയാല് ഒരു റെഡ് അരോണയെ സ്വന്തമാക്കാം. പക്ഷേ മീനിന്‍റെ സൌന്ദര്യം അനുസരിച്ച് വിലയേറും. മൂന്ന് ലക്ഷം ഡോളര് മുടക്കി ഒരു കമ്യൂണിസ്റ്റ് നേതാവ് ഈ മീനിനെ സ്വന്തമാക്കിയ കഥ അവിടെ അലങ്കാര മത്സ്യവിപണിയില് പാട്ടാണ്.\nലോങ്ങ് യു അഥവാ ഡ്രാഗണ് ഫിഷ് എന്നാണ് റെഡ് അരോണ അറിയപ്പെടുന്നത്. ചുവന്ന നിറത്തില് ചൈനീസ് വിശ്വാസത്തിലെ ഡ്രാഗണെപ്പോലെ നീന്തിക്കളിക്കുന്ന അരോണ അവര്‍ക്ക് ഭാഗ്യ ചിഹ്നമാണ്. തിളക്കമേറിയ ചെതുമ്പലുകളും മനോഹരമായ കൃതാവുകളും ആക്രമണോത്സുകമായ സ്വഭാവവും ചൈനീസ് ഡ്രാഗണിനെ അനുസ്മരിപ്പിക്കുന്നു. ഉടമയ്ക്ക് അപകടങ്ങളെപ്പറ്റി മുന്നറിയിപ്പ് നല്‍കാന് ടാങ്കിനുള്ളില് നിന്ന് കുതിച്ചു ചാടി ആത്മത്യാഗം ചെയ്യുന്ന മീന് എന്ന പരിവേഷം ആണ് അരോണയുടെ മാര്‍ക്കറ്റ് ഉയര്‍ത്തിയത്. ഇതുകൊണ്ട് തന്നെ അരോണയെ വളര്‍ത്തുമീനുകള്‍ക്കിടയിലെ രാജാവായും ടാങ്കിലെ ചക്രവര്‍ത്തിയെന്നുമൊക്കെ വിശേഷിപ്പിക്കാറുണ്ട്.\nഭാഗ്യവും സമ്പത്തും കൊണ്ടു വരുമെന്ന വിശ്വാസമാണ് അരോണയെ ചൈനക്കാര്‍ക്ക് പ്രിയങ്കരമാക്കുന്നതെന്നു സിംഗപ്പൂരിലെ അരോണ ബ്രീഡര്‍മാരില് പ്രമുഖനായ കെന്നി യാപ് പറയുന്നു. ക്വിവാന് ഹു ഫിഷ് എന്ന പേരില് അലങ്കാര മത്സ്യവിപണിയിലെ മികച്ച ഫാമുകളില് ഒന്നിന്‍റെ ഉടമയാണ് കെന്നി.\nകെവിന് ക്വാന് എഴുതിയ 'ക്രേസി റിച്ച് ഏഷ്യന്‍സ്' നോവല് പരമ്പരയില് രണ്ടര ലക്ഷം ഡോളര് വിലയുള്ള വാലെന്‍റിനോ എന്ന റെഡ് അരോണയെപ്പറ്റി പരാമര്‍ശമുണ്ട്.\nഭ്രാന്തമായ കമ്പമാണ് മീനിന്‍റെ കാര്യത്തില് സിംഗപ്പൂരുകാര്‍ക്കുള്ളതെന്നാണ് 'ദി ഡ്രാഗണ് ബിഹൈന്‍ഡ് ദി ഗ്ലാസ്' എന്ന അരോണകളെക്കുറിച്ചുള്ള പുസ്തകത്തില് എമിലി വോയ്റ്റ് പറയുന്നത്. കുറ്റകൃത്യങ്ങള് തീരെ കുറവായ സിംഗപ്പൂരില് പോലും അരോണ മോഷണം വാര്‍ത്തകളില് ഇടം പിടിക്കുന്നതായി വോയ്റ്റ് എഴുതുന്നു.\nതടിച്ചുരുണ്ട് ഇരിക്കുന്ന അരോണയ്ക്ക് വിലയില്ല. പാകത്തിന് ശരീരത്തോടെ നല്ല ഉറപ്പുള്ള ശരീരമുള്ളവയ്ക്കാണ് ഡിമാന്‍ഡ്.\nഅരനൂറ്റാണ്ട് മുന്‍പ് ബോര്‍ണിയോയിലും ഇന്തോനേഷ്യയിലും ഭക്ഷണത്തിനായി ഉപയോഗിച്ചിരുന്ന ചതുപ്പ് മീനായിരുന്നു ഇന്നത്തെ അരോണകളുടെ മുന്‍ഗാമി. വംശനാശം വരുന്ന ജീവജാലങ്ങളെ സംരക്ഷിക്കാന് വേണ്ടി 1975ല് ഒപ്പുവച്ച കരാര് ആണ് ഇവയെ ഇന്നും നിലനില്‍ക്കാന് ഇടയാക്കിയത്. കരാര് നിലവില് വന്നതോടെ അപൂര്‍വ ഇനമായി പ്രഖ്യാപിച്ച് ഈ മത്സ്യത്തെ കച്ചവടം നടത്തുന്നതിനു നിരോധനം വന്നു. അതോടെ അരോണയുടെ കള്ളക്കടത്തു വ്യാപകമായി. ഏഷ്യന് രാജ്യങ്ങള് കടന്നു അമേരിക്കയില് വരെ ഈ മത്സ്യം അലങ്കാര വിപണിയില് വിലയേറിയ താരമായി. അത് പക്ഷേ സ്വാഭാവിക അരോണയുടെ നാശത്തിനു വഴി വച്ചതോടെ എണ്‍പതുകളില് നിരോധനത്തിനു അയവ് വരുത്തി ഇവയെ ഫാമുകളില് വളര്‍ത്തിയെടുക്കാന് അനുവാദം നല്‍കുകയായിരുന്നു. ഇന്ന് ചൈനയും ഈ രംഗത്ത് നേട്ടം കൊയ്യുന്നു.\narownafish cosmeticsurgey luxuryfish petfishes redarowna


എണ്ണമയമുള്ള ചര്‍മ്മത്തിന് മുള്‍ട്ടാനി മിട്ടി – Tip of India News\nഎണ്ണമയമുള്ള ചര്‍മ്മത്തിന് മുള്‍ട്ടാനി മിട്ടി ഒരു അത്ഭുത പ്രതിവിധിയാണ്. നിങ്ങളുടെ വീട്ടില് ലഭ്യമായ ചില ചേരുവകള് ഉപയോഗിച്ച് എളുപ്പത്തില് മുള്‍ട്ടാനി മിട്ടിയുമായി കലര്‍ത്തി എണ്ണമയമുള്ള ചര്‍മ്മത്തിലെ പ്രശ്‌നങ്ങള് നീക്കാവുന്നതാണ്.\nമുള്‍ട്ടാനി മിട്ടി എണ്ണമയമുള്ള ചര്‍മ്മത്തിന് മികച്ച ഗുണങ്ങള് നല്‍കുന്നു. ഇത് ചര്‍മ്മത്തിലെ കോശങ്ങളെ പുറംതള്ളുകയും സുഷിരങ്ങള് തുറക്കുകയും ചെയ്യുന്നു. അധിക സെബം നീക്കംചെയ്യുകയും എണ്ണ ഉല്‍പാദനം നിയന്ത്രിക്കുകയും ചെയ്യുന്നു, ഇത് ചര്‍മ്മത്തിന് ആവശ്യമായ തിളക്കം നല്‍കുന്നു. മുഖക്കുരുവിനെ നിയന്ത്രിക്കുകയും കളങ്കങ്ങളും പാടുകളും മായ്ക്കുകയും ചെയ്യുന്നു. രക്തചംക്രമണം മെച്ചപ്പെടുത്തുകയും വൈറ്റ്‌ഹെഡുകളും ബ്ലാക്ക് ഹെഡുകളും നീക്കംചെയ്യുകയും ചെയ്യുന്നു.\nഎണ്ണമയമുള്ള ചര്‍മ്മത്തിന് വളരെ ഉപയോഗപ്രദമാണ് റോസ് വാട്ടര്. കാരണം അതിന്റെ രൂക്ഷമായ രേതസ് ഗുണങ്ങള് സുഷിരങ്ങള് അടയ്ക്കാന് സഹായിക്കുകയും ചര്‍മ്മത്തിലെ അഴുക്കും എണ്ണയും നീക്കം ചെയ്യുകയും ചെയ്യുന്നു. റോസ് വാട്ടര് തനിച്ച് ഉപയോഗിക്കുമ്പോള് ഒരു ടോണറായി പ്രവര്‍ത്തിക്കുന്നു. എണ്ണമയമുള്ള ചര്‍മ്മത്തിന് മുള്‍ട്ടാനി മിട്ടിക്കൊപ്പം റോസ് വാട്ടര് ചേര്‍ക്കുമ്പോള് ഫലങ്ങള് ഇരട്ടിക്കുന്നു.\n2 ടീസ്പൂണ് റോസ് വാട്ടര്,2ടേബിള്‍സ്പൂണ് മുള്‍ട്ടാനി മിട്ടി എന്നിവയാണ് നിങ്ങള്‍ക്ക് ആവശ്യം. വൃത്തിയുള്ള പാത്രത്തില്2ടേബിള്‍സ്പൂണ് മുള്‍ട്ടാനി മിട്ടി ഇടുക. പേസ്റ്റ് മിനുസമാര്‍ന്നതുവരെ ക്രമേണ റോസ് വാട്ടര് ചേര്‍ക്കുക. നിങ്ങളുടെ കണ്ണുകള്‍ക്ക് ചുറ്റുമുള്ള സെന്‍സിറ്റീവ് ഏരിയ ഒഴിവാക്കിക്കൊണ്ട് മുഖത്ത് ഉടനീളം ഈ പേസ്റ്റ് പ്രയോഗിക്കുക. ഇതിനായി വൃത്തിയുള്ള ബ്രഷ് ഉപയോഗിക്കാം. 15-20 മിനിറ്റ് ഉണങ്ങാന് വിട്ട് ഇളം ചൂടുള്ള വെള്ളത്തില് മുഖം കഴുകുക. ശേഷം മോയ്‌സ്ചുറൈസര് പ്രയോഗിക്കുക. എണ്ണമയമുള്ള ചര്‍മ്മത്തില് നിന്ന് മുക്തി നേടാന് മികച്ച ഫലങ്ങള്‍ക്കായി ആഴ്ചയില് രണ്ടുതവണ ഈ ഫേസ് പായ്ക്ക് ഉപയോഗിക്കുക.\nചര്‍മ്മത്തിന് ഒരു അത്ഭുതമായി പ്രവര്‍ത്തിക്കാന് കഴിയുന്ന മറ്റൊരു പ്രകൃതിദത്ത ഘടകമാണ് തേന്. വിറ്റാമിനുകളും പോഷകങ്ങളും നിറഞ്ഞ തേന് മുഖക്കുരു, എണ്ണമയമുള്ള ചര്‍മ്മം, ബ്ലാക്ക്‌ഹെഡ്‌സ് എന്നിവയില് നിന്ന് നിങ്ങളെ സംരക്ഷിക്കുന്നു. തേനുമായി ചേര്‍ന്ന് എണ്ണമയമുള്ള ചര്‍മ്മം ചികിത്സിക്കാനായി നിങ്ങള്‍ക്ക് മുള്‍ട്ടാനി മിട്ടി ഉപയോഗിക്കാം.\n2 ടേബിള്‍സ്പൂണ് തേന്,2ടേബിള്‍സ്പൂണ് മുള്‍ട്ടാനി മിട്ടി എന്നിവയാണ് ആവശ്യം. വൃത്തിയുള്ളൊരു പാത്രത്തില്2ടേബിള്‍സ്പൂണ് മുള്‍ട്ടാനി മിട്ടി ഇടുക. ഇതിലേക്ക് തേന് ക്രമേണ ചേര്‍ക്കുക. വൃത്തിയുള്ള ബ്രഷ് ഉപയോഗിച്ച് മുഖം മുഴുവന് പേസ്റ്റ് പ്രയോഗിക്കുക. കണ്ണുകള്‍ക്ക് ചുറ്റുമുള്ള പ്രദേശം ഒഴിവാക്കുക. ഇത് ഉണങ്ങിയ ശേഷം മുഖം നല്ല വെള്ളത്തില് കഴുകുക. ശേഷം എണ്ണരഹിതമായ മിതമായ മോയ്‌സ്ചുറൈസര് പ്രയോഗിക്കുക. എണ്ണമയമുള്ള ചര്‍മ്മത്തിന് ആഴ്ചയില് രണ്ടുതവണ ഈ മുള്‍ട്ടാനി മിട്ടി പായ്ക്ക് ഉപയോഗിക്കുക.\nഒരു അത്ഭുത സൗന്ദര്യ വര്‍ധക വസ്തുവാണ് മഞ്ഞള്. എല്ലാവരുടെയും അടുക്കളയില് എളുപ്പത്തില് ലഭ്യമായ ഒന്ന്. എണ്ണമയമുള്ള ചര്‍മ്മത്തില് മുഖക്കുരു, പാടുകള് തുടങ്ങിയവ എളുപ്പത്തില് ചികിത്സിക്കാനും ചര്‍മ്മത്തിന്റെ നിറം വര്‍ധിപ്പിക്കാനും ചുളിവുകള് കുറയ്ക്കാനും മഞ്ഞള്, മുള്‍ട്ടാനി മിട്ടി പായ്ക്ക് ഉപയോഗിക്കാവുന്നതാണ്.\n1 ടീസ്പൂണ് മഞ്ഞള്,2ടേബിള്‍സ്പൂണ് മുള്‍ട്ടാനി മിട്ടി എന്നിവ മിനുസമാര്‍ന്ന പേസ്റ്റ് രൂപത്തിലാക്കുക. ഈ മാസ്‌ക് നിങ്ങളുടെ കൈകൊണ്ടോ അല്ലെങ്കില് ഒരു ബ്രഷ് ഉപയോഗിച്ചോ മുഖത്ത് പുരട്ടാവുന്നതാണ്. ഇത് പുരട്ടി 10-15 മിനിറ്റ് കാത്തിരുന്ന് മുഖം കഴുകുക. ചര്‍മ്മം വളരെയധികം വരണ്ടതായി തോന്നുകയാണെങ്കില് മോയ്‌സ്ചുറൈസര് പുരട്ടുക. മികച്ച ഫലങ്ങള്‍ക്കായി രാത്രി ഉറങ്ങുന്നതിന് മുമ്പും ആഴ്ചയില് രണ്ടുതവണയും ഇത് ഉപയോഗിക്കാവുന്നതാണ്.


നിവിൻ പോളി-റോഷൻ ആൻഡ്രൂസ് ചിത്രം കായംകുളം കൊച്ചുണ്ണി ഒക്ടോബർ 11ന് തീയ്യറ്ററുകളിൽ എത്തും.!!! - Mammootty Times\nനിവിൻ പോളി-റോഷൻ ആൻഡ്രൂസ് ചിത്രം കായംകുളം കൊച്ചുണ്ണി ഒക്ടോബർ 11ന് തീയ്യറ്ററുകളിൽ എത്തും.!!!\nനിവിൻ പോളിയെ കേന്ദ്രകഥാപാത്രമാക്കി റോഷൻ ആൻഡ്രൂസ് സംവിധാനം ചെയ്തിരിക്കുന്ന ചിത്രമാണ് കായംകുളം കൊച്ചുണ്ണി. ശ്രീ ഗോകുലം മൂവീസിന്റെ ബാനറിൽ ശ്രീ:ഗോകുലം ഗോപാലനാണ് ഈ ബിഗ് ബഡ്ജറ്റ് ചിത്രം നിർമിച്ചിരിക്കുന്നത്. 40 കോടി മുതൽ മുടക്കിൽ ആണ് ചിത്രം എത്തുന്നത്. നിവിൻ പോളിയുടെ കരിയറിലെ ഏറ്റവും വലിയ ചിത്രം തന്നെയാണ് കായംകുളം കൊച്ചുണ്ണി. കായംകുളം കൊച്ചുണ്ണിയായി നിവിൻ പോളി എത്തുമ്പോൾ ഇത്തിക്കര പക്കി എന്ന കഥാപാത്രമായി മോഹൻലാലും എത്തുന്നുണ്ട്. ചിത്രത്തിൽ മോഹൻലാലിന്റെ സാനിധ്യം മോഹൻലാൽ ആരാധകർക്കും ആവേശം പകരുന്ന ഒന്നാണ്. പലയിടങ്ങളിലും ഇതിനോടകം ഫാൻസ് ഷോയ്ക്കുള്ള ഒരുക്കങ്ങൾ തുടങ്ങികഴിഞ്ഞു.\n#KayamkulamKochunni #IthikkaraPakki #Mohanlal #Nivinpauly pic.twitter.com/wk2qFSl53W\n— Mohanlal Fans Club (@MohanlalMFC) September 29, 2018\nചിത്രത്തിന്റെ ട്രെയ്ലറും ഗാനവും എല്ലാം ഇതിനോടകം പ്രേക്ഷക ശ്രദ്ധ പിടിച്ചു പറ്റി. ബോബി-സഞ്ജയ് ആണ് ചിത്രത്തിന്റെ കഥയും സംഭാഷണവും ഒരുക്കിയിരിക്കുന്നത്. ബാബു ആന്റണി, ഷൈന് ടോം ചാക്കോ, സണ്ണി വെയ്ന് എന്നിവരുടെ അഭിനയജീവിതത്തിലെ മികച്ച കഥാപാത്രമായിരിക്കും കൊച്ചുണ്ണിയിലേതെന്ന് അണിയറ പ്രവര്‍ത്തകര് അവകാശപ്പെടുന്നു.\nMark your calendar 📅#KayamkulamKochunni releasing on 11th October. By Tamil Nadu State Nivin Pauly Fans and Welfare Association-Hosur\nTamil nadu team official fans club account @NivinPauly_TNFC\nFollow and share photos and updates pic.twitter.com/JX4DXg1ve1\n— Nivin Pauly FC Tamil Nadu (@NivinPauly_TNFC) September 29, 2018\nകളരിഗുരുവായ തങ്ങളായി ബാബു ആന്റണിയും കൊച്ചുണ്ണിയുടെ ചങ്ങാതിയായ കൊച്ചുപിള്ളയായി ഷൈനും ബ്രിട്ടീഷ് ഇന്ത്യൻ പോലീസ് ഓഫീസറായ കേശവനായി സണ്ണി വെയ്നും വേഷമിടുന്നു. പ്രിയ ആനന്ദാണ് ചിത്രത്തിലെ നായിക. ചിത്രത്തിന്റെ സംഗീതം ഒരുക്കിയിരിക്കുന്നത് ഗോപി സുന്ദറാണ്. നേരത്തെ ഓഗസ്റ്റ് മാസം റിലീസ് പ്ലാൻ ചെയ്ത ചിത്രം കേരളത്തിലെ പ്രളയം മൂലം മാറ്റി വെക്കുകയായിരുന്നു. വലിയ പ്രതീക്ഷയോടെയാണ് ഒക്ടോബർ 11ന് കായംകുളം കൊച്ചുണ്ണി എത്തുന്നത്.\n#KayamkulamKochunni In Cinemas From October 11 🙂 @NivinOfficial @Mohanlal #RosshanAndrrews #SreeGokulamMovies pic.twitter.com/vyFRkE3djL\n— Anto Joseph (@IamAntoJoseph) September 29, 2018


കോണ്‍ഗ്രസ് ബന്ധംബംഗാള് ഇടതു മുന്നണിയില് ഭിന്നത രൂക്ഷം\nFri Mar 22 2019 22:21:34 GMT+0530 (IST)\nകൊല്‍ക്കത്ത: കോണ്‍ഗ്രസ് ബാന്ധവത്തെ ചൊല്ലി പശ്ചിമബംഗാള് ഇടതുമുന്നണിയില് ഭിന്നത രൂക്ഷം. 2019ലെ ലോക്‌സഭാ തിരഞ്ഞെടുപ്പില് കോണ്‍ഗ്രസ്സുമായി ധാരണയുണ്ടാക്കണമെന്നാണ് മുന്നണിയിലെ മുഖ്യ ഘടകകക്ഷിയായ സിപിഎമ്മിലെ ഒരു വിഭാഗം നേതാക്കള് വാദിക്കുന്നത്. എന്നാല്, ഘടകകക്ഷികളായ സിപിഐ, ആര്‍എസ്പി, അഖിലേന്ത്യാ ഫോര്‍വേഡ് ബ്ലോക്ക് (എഐഎഫ്ബി) എന്നിവര് അതിനെതിരാണ്.\nലോകസ്ഭാ തിരഞ്ഞെടുപ്പില് കോണ്‍ഗ്രസ്സുമായി ധാരണയുണ്ടാക്കാനുള്ള ശ്രമവുമായി മുന്നോട്ടുപോയാല് മുന്നണി വിടുമെന്ന് ഘടകകക്ഷികള് സിപിഎമ്മിന് മുന്നറിയിപ്പ് നല്‍കിയിട്ടുണ്ട്. ഒമ്പതു കക്ഷികള് അടങ്ങിയതാണ് ഇടതുമുന്നണി. കോണ്‍ഗ്രസ്സുമായി സഖ്യമോ ധാരണയോ ഉണ്ടാക്കിയാല് ഇടതുമുന്നണി വിടുമെന്ന് സിപിഎമ്മിനെ അറിയിച്ചിട്ടുണ്ടെന്ന് എഐഎഫ്ബി സംസ്ഥാന സെക്രട്ടറി നരേന് ചാറ്റര്‍ജി പറഞ്ഞു. ബിജെപിയെയും കോണ്‍ഗ്രസ്സിനെയും തങ്ങള് എതിര്‍ക്കുന്നുണ്ട്. രണ്ടും ഭരണവര്‍ഗ പാര്‍ട്ടികളാണ്. 2016ലെ നിയമസഭാ തിരഞ്ഞെടുപ്പില് സിപിഎം കോണ്‍ഗ്രസ്സുമായി സീറ്റ്ധാരണയുണ്ടാക്കിയത് ഇടതുമുന്നണിക്ക് ക്ഷീണമുണ്ടാക്കി. എന്നാല്, അത് കോണ്‍ഗ്രസ്സിന് നേട്ടമായി- ചാറ്റര്‍ജി പറഞ്ഞു.\n2016ലെ നിയമസഭാ തിരഞ്ഞെടുപ്പിനു മുമ്പ് സിപിഎമ്മിന്റെ കോണ്‍ഗ്രസ് ബാന്ധവത്തെ ഘടകകക്ഷികള് എതിര്‍ത്തിരുന്നുവെന്ന് മുതിര്‍ന്ന ഇടതുമുന്നണി നേതാക്കള് പറഞ്ഞു. മറ്റു സംസ്ഥാനങ്ങളില് ഇടതുപക്ഷം കോണ്‍ഗ്രസ്സുമായി സഖ്യമുണ്ടാക്കുന്നതിന് സിപിഐക്ക് എതിര്‍പ്പില്ല. ബംഗാളില് കോണ്‍ഗ്രസ്സുമായി സഖ്യമോ ധാരണയോ ഉണ്ടാക്കുന്നത് ഇടതുമുന്നണിക്ക് ഹാനികരമാവുമെന്നാണ് സിപിഐ പറയുന്നത്. കോണ്‍ഗ്രസ്സിന്റെ വോട്ട് ഇടതുമുന്നണിക്ക് കിട്ടിയിട്ടില്ലെന്ന് മുന് അനുഭവം വച്ച് പറയാനാവുമെന്ന് സിപിഐ സംസ്ഥാന സെക്രട്ടറി സ്വപന് ബാനര്‍ജി പറഞ്ഞു. 2016ലെ നിയമസഭാ തിരഞ്ഞെടുപ്പും ഈയിടെ നടന്ന മഹേശ്തല ഉപതിരഞ്ഞെടുപ്പും ഇക്കാര്യം തെളിയിച്ചുവെന്നും അദ്ദേഹം പറഞ്ഞു.\n2016ലെ തിരഞ്ഞെടുപ്പില് ഇടതുമുന്നണി-കോണ്‍ഗ്രസ് സഖ്യത്തിന് 294 അംഗ നിയമസഭയില് 76 സീറ്റ് മാത്രമാണ് കിട്ടിയത്. ഇതില് 36 സീറ്റാണ് ഇടതുമുന്നണിക്ക് ലഭിച്ചത്. നിയമസഭയില് മുഖ്യ പ്രതിപക്ഷസ്ഥാനം ഇടതുപക്ഷത്തിന് നഷ്ടമായി. 44 സീറ്റോടെ കോണ്‍ഗ്രസ് നിയമസഭയില് പ്രധാന പ്രതിപക്ഷ കക്ഷിയായി.\nഇടതുമുന്നണി തനിച്ചു മല്‍സരിച്ച് നഷ്ടപ്പെട്ട പ്രതാപം വീണ്ടെടുക്കണമെന്ന് ആര്‍എസ്പി സംസ്ഥാന സെക്രട്ടറി ക്ഷിതി ഗോസ്വാമി പറഞ്ഞു.\nഎന്നാല്, ഘടകകക്ഷികളുടെ നിലപാടിനോട് പ്രതികരിക്കാന് മുതിര്‍ന്ന സിപിഎം നേതാക്കള് തയ്യാറായില്ല. ഇടതുകക്ഷികളുമായി സഖ്യമുണ്ടാക്കാന് ഒരു വിഭാഗം കോണ്‍ഗ്രസ് നേതാക്കള്‍ക്ക് താല്‍പര്യമുണ്ട്. ഹൈദരാബാദില് ചേര്‍ന്ന സിപിഎം പാര്‍ട്ടി കോണ്‍ഗ്രസ്, പാര്‍ട്ടിക്ക് കോണ്‍ഗ്രസ്സുമായി സഖ്യം വേണ്ടെന്നാണ് തീരുമാനിച്ചത്. എന്നാല് വര്‍ഗീയകക്ഷികളെ പരാജയപ്പെടുത്താന് പാര്‍ലമെന്റിനകത്തും പുറത്തും ധാരണയാവാമെന്നും തീരുമാനിച്ചിരുന്നു.


മലയാളത്തിൽ നിന്നും ലോകോത്തര നിലവാരത്തിലുള്ള മ്യൂസിക് വീഡിയോകൾക്കായി സന്തോഷ് ശിവനും ജോയ് മൂവീ പ്രൊഡക്ഷനും – News18 Malayalam\nമലയാളത്തിൽ നിന്നും ലോകോത്തര നിലവാരത്തിലുള്ള മ്യൂസിക് വീഡിയോകൾക്കായി സന്തോഷ് ശിവനും ജോയ് മൂവീ പ്രൊഡക്ഷനും\nരാജ്യത്തിന്റെ വിവിധ ലൊക്കേഷനുകളില് ഷൂട്ടു ചെയ്യുന്ന ഒരു പാന് ഇന്ത്യന് മ്യൂസിക് വിഡിയോ ആയിരിക്കും സംരഭത്തിന്റെ ആദ്യ പ്രൊഡക്ഷന്\nLast Updated : September 02, 2021, 14:46 IST\nകൊച്ചി: ഛായാഗ്രാഹകനും സംവിധായകനുമായ സന്തോഷ് ശിവനും ജോയ് മൂവി പ്രൊഡക്ഷന്‍സും ചേര്‍ന്ന് പോപ്, ക്ലാസിക്, ഫോക് തുടങ്ങി എല്ലാ വിഭാഗങ്ങളിലും പെട്ട മ്യൂസിക് വീഡിയോകള്‍ക്കായി ഓണ്‍ലൈന് ചാനലിന് തുടക്കമിടുന്നു. ഏറ്റവും നൂതന പ്രൊഡക്ഷന്, പോസ്റ്റ്-പ്രൊഡക്ഷന് സംവിധാനങ്ങളുടേയും വിവിധ മേഖലകളില് നിന്നുള്ള മികച്ച കലാകാരന്മാരുടേയും സാങ്കേതികവിദഗ്ധരുടേയും സഹായത്തോടെ ലോകോത്തരനിലവാരമുള്ള മ്യൂസിക് വീഡിയോകള് നിര്‍മിക്കാനാണ് ജോയ് മൂവിയുടെ കീഴിലുള്ള ജോയ് മ്യൂസിക് വീഡിയോസ് ലക്ഷ്യമിടുന്നതെന്ന് എറണാകുളം പ്രസ് ക്ലബില് നടന്ന വാര്‍ത്താസമ്മേളനത്തില് സന്തോഷ് ശിവനും ജോയ് മൂവി പ്രൊഡക്ഷന്‍സ് സിഎംഡി ഡോ. അജിത് ജോയ് കിഴക്കേഭാഗത്തും പറഞ്ഞു.\nരാജ്യത്തിന്റെ വിവിധ ലൊക്കേഷനുകളില് ഷൂട്ടു ചെയ്യുന്ന ഒരു പാന് ഇന്ത്യന് മ്യൂസിക് വിഡിയോ ആയിരിക്കും സംരഭത്തിന്റെ ആദ്യ പ്രൊഡക്ഷന്. ബോളിവുഡ് മോഡലുകളും ഉന്നത സാങ്കേതികവിദഗ്ധരും ഗായകരും ഒന്നിയ്ക്കുന്ന ഈ വീഡിയോ ഉദാത്തമായ സ്‌നേഹത്തിന്റെ ആവിഷ്‌കാരം അവതരിപ്പിക്കുമെന്ന് സന്തോഷ് ശിവന് പറഞ്ഞു. ഷൂട്ടിംഗിനുള്ള തയ്യാറെടുപ്പുകള് പുരോഗമിക്കുന്നു.\nസന്തോഷ് ശിവനെപ്പോലൊരു പ്രതിഭ ഇതാദ്യമായാണ് മ്യുസിക് വിഡിയോകള് ഒരുക്കാന് പോകുന്നതെന്ന സവിശേഷതയുമുണ്ട്. ആദ്യവിഡിയോയെത്തുടര്‍ന്ന് പ്രശസ്ത നാടന്‍പാട്ട് ബാന്‍ഡായ മലപ്പുറം തിരുവാലിയിലെ കനല് അവതരിപ്പിക്കുന്ന ആറ് നാടന് പാട്ടുകളുടെ മ്യൂസിക് വിഡിയോ ഒരുക്കും. നാടന്‍പാട്ടുകളുടെ വൈവിധ്യത്തില് കാലിക്കറ്റ് യൂണിവേഴ്‌സിറ്റിയില് ഗവേഷണം നടത്തുന്ന ഗായകന് കൂടിയായ അതുല് നറുകരയാണ് കനലിന് നേതൃത്വം നല്‍കുന്നത്.\nമാസം തോറും ലോകോത്തര നിലവാരത്തിലുള്ള രണ്ടു മ്യൂസിക് വീഡിയോയെങ്കിലും അവതരിപ്പിക്കാനാണ് ചാനല് ലക്ഷ്യമിടുന്നതെന്ന് ഡോ. അജിത് ജോയ് കൂട്ടിച്ചേര്‍ത്തു. കേരളത്തിന്റെ തനത് സംഗീതരൂപങ്ങളായ സോപാന സംഗീതം, വടക്കന് പാട്ടുകള്, പാണന് പാട്ടുകള്, വഞ്ചിപ്പാട്ടുകള് തുടങ്ങിയവയും വിസ്മൃതമായിക്കൊണ്ടിരിക്കുന്ന മറ്റ് ക്ലാസിക്, ഫോക് സംഗീതരൂപങ്ങളും ഇങ്ങനെ മികച്ച മ്യൂസിക് വീഡിയോകളിലൂടെ പുനഃരാവിഷ്‌കരിക്കും. ഗായകര്, സംഗീതജ്ഞര്, ഗാനരചയിതാക്കള്, ടെക്‌നിഷ്യന്‍സ് തുടങ്ങി ഉയര്‍ന്നു വരുന്ന ചെറുപ്പക്കാരായ കലാകാരന്മാര്‍ക്ക് അവസരമൊരുക്കാനും ചാനലിന് പദ്ധതിയുണ്ട്.\nകമ്പനി നിര്‍മിക്കുന്ന മ്യൂസിക് വീഡിയോകള്‍ക്കും സിനിമകള്‍ക്കുമായി കേരളത്തിലാദ്യമായി ഒരു പുതിയ ഏറി അലക്‌സ മിനി എല്‍എഫ് ക്യാമറയും (ARRI Alexa) സ്വന്തമാക്കിക്കഴിഞ്ഞതായി ഡോ. അജിത് ജോയ് പറഞ്ഞു. ആവശ്യമായ മുഴുവന് ലെന്‍സുകള്, ബ്ലാക് മാജിക് ഡാവിഞ്ചി റിസോള്‍വ് 17 എന്നിവയുള്‍പ്പെടെ 3.5-4 കോടി രൂപ മതിയ്ക്കുന്ന നിക്ഷേമാണ് ഇതിനായി നടത്തിയിരിക്കുന്നത്. മൂവി ക്യാമറാ രംഗത്തെ വിസ്മയമായ ഏറി അലക്‌സയുടെ സാന്നിധ്യം ജോയ് മ്യൂസിക് വീഡിയോസിന്റെ മ്യൂസിക് വീഡിയോകളുടെ മനോഹാരിതയാകുമെന്ന് ക്യാമറാവിസ്മയമായ സന്തോഷ് ശിവന് കൂട്ടിച്ചേര്‍ത്തു.\nമലയാളത്തിലാദ്യമായി ലോകോത്തര മ്യൂസിക് വീഡിയോകള് നിര്‍മിക്കപ്പെടുമെന്നത് സന്തോഷ് ശിവന്റെ സാന്നിധ്യത്തിലൂടെ ഉറപ്പിക്കാമെന്ന് ഗാനരചയിതാവ് ബി.കെ. ഹരിനാരായണന് പറഞ്ഞു. 'അദ്ദേഹത്തിന്റെ ദൃശ്യവല്‍ക്കരണത്തിലൂടെ പുതിയ അനുഭവം സമ്മാനിക്കാനൊരുങ്ങുന്ന പാട്ടുകളെഴുതാന് എനിയ്ക്ക് ധൃതിയായി,' ഹരി നാരായണന് പറഞ്ഞു. മ്യൂസിക് വിഡിയോകള്‍ക്ക് കൊറിയോഗ്രാഫി ചെയ്യാന് താനും തയ്യാറെടുപ്പുകളിലാണെന്ന് നര്‍ത്തകനും ഗുരുവും കൊറിയോഗ്രാഫറുമായ എന്. ശ്രീകാന്ത് പറഞ്ഞു.\nഘട്ടങ്ങളായി 25-35 കോടി രൂപയുടെ നിക്ഷേപത്തോടെ സമ്പൂര്‍ണ സൗകര്യങ്ങളുള്ള വിര്‍ച്വല് റിയാലിറ്റി സ്റ്റുഡിയോ സ്ഥാപിക്കാനാണ് ജോയ് മൂവി പ്രൊഡക്ഷന്‍സിന്റെ പരിപാടിയെന്നും ഡോ. അജിത് വെളിപ്പെടുത്തി.\nന്യൂക്ലിയര് മെഡിസിന് ഫിസിഷ്യനും തന്റെ പിതാവ് യശശരീരനായ ജോയ് ജോസഫ് 1983-ല് സ്ഥാപിച്ച ഡിഡിആര്‍സി എസ്ആര്‍എലിന്റെ ഡയറക്ടറുമായ ഡോ. അജിത് ജോയ് ആണ് ജോയ് മൂവി പ്രൊഡക്ഷന്‍സിന്റെ മുഖ്യപ്രൊമോട്ടര്. കേരളത്തിലെ ആദ്യ മെഡിക്കല് സൈക്ലോട്രോണ്, നൂതന ന്യൂക്ലിയര് മെഡിസിന് കേന്ദ്രങ്ങളുടെ ശൃംഖല, എഐ സാങ്കേതികവിദ്യ ഉപയോഗിച്ച് മെഡിക്കല് ഓട്ടോമേറ്റഡ് ഇമേജിംഗ് രംഗത്തു പ്രവര്‍ത്തിക്കുന്ന ആരാമിസ് ഇമേജിംഗ്, യുഎഇയിലെ റിയല് എസ്റ്റേറ്റ് രംഗത്തു പ്രവര്‍ത്തിക്കുന്ന സ്ഥാപനങ്ങള് ഉള്‍പ്പെടെ 35-ലേറെ വിവിധ സംരംഭങ്ങളുടെ അമരക്കാരന് കൂടിയാണ് ഡോ. അജിത് ജോയ്.\nജോയ് മൂവി പ്രൊഡക്ഷന്‍സ് എക്‌സിക്യൂട്ടീവ് പ്രൊഡ്യൂസര് പ്രദീപ് മേനോനും വാര്‍ത്താസമ്മേളനത്തില് പങ്കെടുത്തു.\nFirst published: September 02, 2021, 14:46 IST\nSantosh SivanSantosh Sivan cinematographer


Malayalam news || മരിച്ചവരുടെ ആശ്രിതര്‍ക്ക്4ലക്ഷം; വീടും ഭൂമിയും നഷ്ടപ്പെട്ടവര്‍ക്ക് 10 ലക്ഷം\nമരിച്ചവരുടെ ആശ്രിതര്‍ക്ക്4ലക്ഷം; വീടും ഭൂമിയും നഷ്ടപ്പെട്ടവര്‍ക്ക് 10 ലക്ഷം\nമഴക്കെടുതിയില് വീടും ഭൂമിയും നഷ്ടപ്പെട്ടവര്‍ക്ക് 10 ലക്ഷം രൂപവീതവും മരിച്ചവരുടെ കുടുംബങ്ങള്‍ക്ക് നാലു ലക്ഷം രൂപവീതവും നല്‍കുമെന്നു മുഖ്യമന്ത്രി പിണറായി വിജയന് വ്യക്തമാക്കി. ഭൂമി നഷ്ടപ്പെട്ടവര്‍ക്ക് ആറുലക്ഷം രൂപയും വീട് പൂര്‍ണമായും തകര്‍ന്നവര്‍ക്ക് നാലു ലക്ഷം രൂപയുമാണ് നല്‍കുക. പ്രളയമേഖലകള് സന്ദര്‍ശിച്ചശേഷം കല്‍പറ്റ കലക്ട്രേറ്റില് ചേര്‍ന്ന അവലോകന യോഗത്തിലാണ് മുഖ്യമന്ത്രിയുടെ പ്രഖ്യാപനം. ദുരിതാശ്വാസ ക്യാംപുകളില് കഴിയുന്ന കുടുംബങ്ങള്‍ക്ക് 3800 രൂപ വീതം നല്‍കും. വളര്‍ത്തുമൃഗങ്ങളെ നഷ്ടപ്പെട്ടവര്‍ക്കും സഹായം നല്‍കും. ക്യാംപുകളില് കഴിയുന്നവര്‍ക്ക് എല്ലാ സഹായവും ഉറപ്പാക്കാന് ജില്ലാ ഭരണകൂടത്തിനു നിര്‍ദേശം നല്‍കി. വയനാട്ടിലെ പ്രധാന റോഡുകള് നന്നാക്കാന് അടിയന്തര നടപടി സ്വീകരിക്കും. മണ്ണിടിച്ചിലില് തകര്‍ന്ന വൈത്തിരി പൊലീസ് സ്റ്റേഷന് ഉടന് പൂര്‍വസ്ഥിതിയിലാക്കുമെന്നും മുഖ്യമന്ത്രി വ്യക്തമാക്കി. മന്ത്രിമാരായ ഇ.ചന്ദ്രശേഖരന്, രാമചന്ദ്രന് കടന്നപ്പള്ളി, പ്രതിപക്ഷനേതാവ് രമേശ് ചെന്നിത്തല തുടങ്ങിയവരും മുഖ്യമന്ത്രിക്കൊപ്പമുണ്ടായിരുന്നു. ഇതേസമയം, മഴക്കെടുതിയില് ഇതുവരെ 33 പേര് മരിച്ചതായാണ് റിപ്പോര്‍ട്ട്. 60,622 പേര് വിവിധ ദുരിതാശ്വാസ ക്യാംപുകളിലുണ്ട്. സംസ്ഥാനത്തെ എട്ടുജില്ലകളില് ജാഗ്രതാനിര്‍ദേശം തുടരുന്നു.


താലൂക്ക് വിഭജനത്തില് പ്രതിഷേധം; നെയ്യാറ്റിന്‍കരയില് ഇന്നു ഹര്‍ത്താല്\nTue Feb 19 2019 16:08:57 GMT+0530 (IST)\nനെയ്യാറ്റിന്‍കര: നെടുമങ്ങാട് റവന്യൂ ഡിവിഷനില് നെയ്യാറ്റിന്‍കര താലൂക്കിനെ ഉള്‍പ്പെടുത്തിയതില് പ്രതിഷേധിച്ച് ജില്ലാ കോണ്‍ഗ്രസ് കമ്മിറ്റിയുടെ നേതൃത്വത്തില് ഇന്ന് ഹര്‍ത്താല് നടത്തും. രാവിലെ ആറു മുതല് വൈകിട്ട് ആറു വരെ നെയ്യാറ്റിന്‍കര താലൂക്ക് മേഖലയിലാണ് ഹര്‍ത്താല്. താലൂക്കിനെ തിരുവനന്തപുരം ഡിവിഷനില് നിലനിറുത്തണമെന്ന് ആവശ്യപ്പെടുന്ന സംഘടനകള് ഹര്‍ത്താലുമായി സഹകരിക്കണമെന്ന് ഡിസിസി പ്രസിഡന്റ് നെയ്യാറ്റിന്‍കര സനല് ആവശ്യപ്പെട്ടു. അന്തര്‍സംസ്ഥാന സര്‍വീസുകള് തടയില്ല. നെയ്യാറ്റിന്‍കരയിലെ ജനങ്ങള്‍ക്ക് ഏറ്റവും വേഗത്തില് എത്താവുന്നത് തിരുവനന്തപുരത്താണെന്ന് ഏവര്‍ക്കും അറിയാമെന്നിരിക്കെ ഈ താലൂക്കിനെ നെടുമങ്ങാട് ആര്‍ഡിഒക്ക് കീഴിലാക്കിയത് ദുഷ്ടലാക്കോടെയാണെന്ന് നേതാക്കള് പറഞ്ഞു.\nനെയ്യാറ്റിന്‍കര ആസ്ഥാനമായി റവന്യൂ ഡിവിഷന് അനുവദിക്കണമെന്ന വര്‍ഷങ്ങളായുള്ള ആവശ്യം നിറവേറ്റപ്പെടാതെയിരിക്കേയാണ് ജനങ്ങളെ ശിക്ഷിക്കാന് ഇടതുസര്‍ക്കാര് ശ്രമിക്കുന്നത്. നെയ്യാറ്റിന്‍കര താലൂക്കിനെ നെടുമങ്ങാട് ആര്‍ഡിഒക്ക് കീഴിലാക്കിയ സര്‍ക്കാര് തീരുമാനം എത്രയും വേഗം പിന്‍വലിക്കാന് തയ്യാറാകണം. ഏപ്രില് 30ന് നടന്ന റവന്യൂ ഡിവിഷന് ഉദ്ഘാടന ചടങ്ങില് നെയ്യാറ്റിന്‍കര താലൂക്കില് നിന്നുള്ള എംഎല്‍എമാര് വിട്ടുനിന്നത് ഈ നിലപാടിനോട് ശക്തമായ ജനകീയപിന്‍തുണ ഉള്ളതുകൊണ്ടാണെന്ന് വ്യക്തമാണ്.\nഉമ്മന്‍ചാണ്ടി സര്‍ക്കാരിനെതിരെ നിരന്തര സമരം നടത്തിയ നെയ്യാറ്റിന്‍കര പാറശ്ശാല എംഎല്‍എമാര് നെയ്യാറ്റിന്‍കരയിലെ ജനതയുടെ വികാരം ഉള്‍ക്കൊള്ളാന് തയ്യാറാകണം. ഇടതു എംഎല്‍എമാര് ഈ വിഷയത്തില് കുറ്റകരമായ അനാസ്ഥയാണ് തുടരുന്നതെന്നും നേതാക്കള് പറഞ്ഞു.


ഇസ്രായേല് കടലില്‍നിന്നും കുരിശുയുദ്ധക്കാരുടെ കാലത്തെ ഉടവാള് കണ്ടെത്തി | ancient Crusader sword found in israel\nഇസ്രായേല് കടലില്‍നിന്നും കുരിശുയുദ്ധക്കാരുടെ കാലത്തെ ഉടവാള് കണ്ടെത്തി\nഇസ്രായേല് കടലില്‍നിന്നും കുരിശുയുദ്ധക്കാരുടെ കാലത്തെ ഉടവാള് കണ്ടെത്തി. മെഡിറ്ററേനിയന് തീരത്തുനിന്നാണ് ഒരു ഇസ്രായേലി സ്‌കൂബ ഡൈവറിന് ഈ വാള് കിട്ടിയത്\nJerusalem, First Published Oct 20, 2021, 4:56 PM IST\nവടക്കന് ഇസ്രായേലില് അവധിക്കാലം ചെലവഴിക്കുന്നതിനിടെയാണ് ഷ്‌ലോമി കാറ്റ്‌സിന് എന്ന സ്‌കൂബ ഡൈവറിന് ഈ വാള് കണ്ടുകിട്ടിയതെന്ന് ഇസ്രായേല് പുരാവസ്തു വകുപ്പ് അറിയിച്ചു. നങ്കൂരങ്ങള്, മണ്‍പാത്രങ്ങള്, ഒരു മീറ്റര് നീളമുള്ള വാള് എന്നിവയാണ് ഇവിടെ നിന്നും ലഭിച്ചത്.\nതീരത്തുനിന്നും 150 മീറ്റര് അകലെ, അഞ്ച് മീറ്റര് ആഴത്തില് സ്‌കൂബ ഡൈവിംഗ് നടത്തുന്നതിനിടെയാണ് ഇയാള്‍ക്ക് ഈ വാള് കണ്ടുകിട്ടിയത് എന്നും ഇസ്രായേലി പുരാവസ്തു വകുപ്പ് പറഞ്ഞു.\nപഴയ കാലത്ത് കപ്പലുകള് അടുപ്പിച്ചിരുന്ന സ്ഥലമായിരുന്നു ഇത്. നിരവധി പുരാവസ്തുക്കളും ഇവിടെ നിന്നും കണ്ടെത്തിയിട്ടുണ്ട്. നാലായിരം വര്‍ഷം പഴക്കമുള്ള പുരാവസ്തുക്കള് ഇവിടെയുണ്ട് എന്നാണ് കണക്കാക്കുന്നത്. മണല് മാറിക്കൊണ്ടിരിക്കുന്നതിനിടയില് പല പുരാവസ്തുക്കളും ഇവിടെനിന്നും കാണാതാവാറുണ്ടെന്ന് പുരാവസ്തു വിദഗ്ധര് പറയുന്നു.\nകടല് ചെടികള്‍ക്കിടയില്‍നിന്നാണ് ഈ വാള് കണ്ടെത്തിയത്. ഇത് ഇരുമ്പു കൊണ്ടുള്ളതാണെന്ന് പുരാവസ്തു വകുപ്പ് ഇസ്‌പെക്ടര് നിര് ഡിസ്റ്റല്‍ഫെല്‍ഡ് പറഞ്ഞു. തൊള്ളായിരം വര്‍ഷം പഴക്കമുള്ളതാണ് ഈ വാള് എന്നാണ് അനുമാനിക്കുന്നത്.\nവാള് വൃത്തിയാക്കിയ ശേഷം കൂടുതല് പരിശോധനകള് നടത്തും. വാള് കണ്ടെടുത്ത സ്‌കൂബ ഡൈവറിന് അഭിനന്ദന സാക്ഷ്യപത്രം നല്‍കിയതായി പുരാവസ്തു അതോറിറ്റി അധികൃതര് അറിയിച്ചു.\nLast Updated Oct 20, 2021, 4:56 PM IST\nFrance : സ്ത്രീയുമായി വഴിവിട്ട ബന്ധമെന്ന ആരോപണം; ആര്‍ച്ച് ബിഷപ്പിന്റെ രാജി മാര്‍പ്പാപ്പ സ്വീകരിച്ചു\nBobcats : ഈ ഫോട്ടോയില് രണ്ട് കാട്ടുപൂച്ചകളെ കണ്ടെത്താമോ?\nMyers Park Rapist : വീടിനുള്ളില് കയറി 15 ബലാല്‍സംഗങ്ങള്; പ്രതിയെ ഒടുവില് കണ്ടെത്തി, പക്ഷേ...\nArrested5times in3days : ഒരു കുറ്റവും ചെയ്യാതെ മൂന്നുദിവസത്തിൽ അറസ്റ്റ് ചെയ്യപ്പെട്ടത് അഞ്ചുതവണ, കാരണം...\nTheft : രാത്രിയിൽ പൂർണ്ണ നഗ്നനായെത്തി കവർച്ച, മാലമോഷ്ടിക്കുന്നതിനിടെ ഓട്ടോ ഡ്രൈവർ പിടിയിൽ\nMullaperiyar : ദുരിതമൊഴിയാതെ പെരിയാർ തീരവാസികൾ, വീടുകളിൽ ഇന്നും വെള്ളം കയറി\nPolice Atrocities : 'വീഴ്ചയ്ക്ക് പിന്നാലെ വീഴ്ച', ഉദ്യോഗസ്ഥരുടെ അടിയന്തരയോഗം വിളിച്ച് ഡിജിപി


ചവറ എംഎല്‍എ എന് വിജയന് പിള്ള അന്തരിച്ചു\nചവറ എംഎല്‍എ എന് വിജയന് പിള്ള അന്തരിച്ചു. കൊച്ചിയിലെ സ്വകാര്യ ആശുപത്രിയില് ഇന്ന് പുലര്‍ച്ചെ മൂന്നുമണിയോടെയായിരുന്നു അന്ത്യം. അസുഖത്തെ തുടര്‍ന്ന് ദീര്‍ഘനാളായി കൊച്ചിയിലെ സ്വകാര്യ ആശുപത്രിയില് ചികിത്സയിലായിരുന്നു.\nചവറ മടപ്പള്ളി വിജയ മന്ദിരത്തില് മെമ്പര് നാരായണപിള്ളയുടെയും ഭവാനിയമ്മയുടെയും മൂത്ത മകനായി 1951 ഏപ്രില് നാലിനായിരുന്നു ജനനം. ആര്‍എസ്പിയിലൂടെ രാഷ്ട്രീയ പ്രവര്‍ത്തനം തുടങ്ങിയ എന് വിജയന് പിള്ള ബേബി ജോണിന്റെ ഏറ്റവും അടുത്ത അനുയായി ആയിരുന്നു. 1979 മുതല് 2000 വരെ ചവറ പഞ്ചായത്ത് അംഗമായി. പിന്നീട് 2000 – 2005 കാലഘട്ടത്തില് കൊല്ലം ജില്ലാ പഞ്ചായത്ത് അംഗം. 2016 ല് ചവറയില് നിന്ന് സിഎംപി ടിക്കറ്റില് എല്‍ഡിഎഫ് സ്വതന്ത്രനായി ആദ്യമായി നിയമസഭയിലേക്ക്.\nമൃതദേഹം കൊച്ചിയില് നിന്ന് 11 മണിയോടെ കരുനാഗപ്പള്ളിയില് എത്തും. കരുനാഗപ്പള്ളിയില് നിന്ന് വിലാപയാത്രയായി സിപിഐഎം ചവറ ഏരിയാ കമ്മിറ്റി ഓഫീസില് എത്തിക്കും. സിപിഐഎം ചവറ ഏരിയാ കമ്മിറ്റി ഓഫീസ്, എംഎല്‍എ ഓഫീസ്, ചവറ പഞ്ചായത്ത് എന്നിവടങ്ങളില് പൊതുദര്‍ശനം നടത്തും. നാളെ രാവിലെ 9.30 നാണ് സംസ്‌കാരം.\nStory Highlights: n vijayan pillai mla


പെഗാസസ്; കോടതി മേല്‍നോട്ടത്തില് അന്വേഷണം ആവശ്യപ്പെട്ട് ജോണ് ബ്രിട്ടാസ് സുപ്രീം കോടതിയില് - Kerala Times\nപെഗാസസ് ഫോണ് ചോര്‍ത്തലിനെ കുറിച്ച് അന്വേഷണം ആവശ്യപ്പെട്ട് സുപ്രീം കോടതിയിൽ നൽകി സിപിഎം രാജ്യസഭാ അംഗം ജോൺ ബ്രിട്ടാസ്. കോടതി മേൽനോട്ടത്തിൽ സ്വതന്ത്ര അന്വേഷണം വേണം എന്ന് ആവശ്യപ്പെട്ടാണ് ഹർജി. അഭിപ്രായ സ്വാതന്ത്ര്യത്തിന്റെയും, മൗലികാവകാശത്തിന്റെയും ലംഘനമാണ് നടന്നിരിക്കുന്നതെന്ന് ഹർജിയിൽ പറയുന്നു. സുപ്രീംകോടതി ഇടപെടൽ തേടി നേരത്തെ അഭിഭാഷകനായ എം.എൽ ശർമ്മ കോടതിയിൽ പൊതുതാൽപ്പര്യ ഹർജി ഫയൽ ചെയ്തിരുന്നു.\nകേന്ദ്ര അന്വേഷണ ഏജന്‍സികള് നിഷ്പക്ഷമായ അന്വേഷണം നടത്തില്ല എന്ന് ഹർജിയിൽ പറയന്നു. സുതാര്യമായ അന്വേഷണം നടത്തിക്കാന് മറ്റ് മാര്‍ഗ്ഗങ്ങള് ഇല്ലാത്തതിനാലാണ് രാജ്യസഭാ അംഗമായ താന് സുപ്രീം കോടതിയെ സമീപിച്ചിരിക്കുന്നതെന്നും സുപ്രീംകോടതിയില് ഫയല് ചെയ്ത റിട്ട് ഹര്‍ജിയില് ജോണ് ബ്രിട്ടാസ് ചൂണ്ടിക്കാട്ടുന്നു.\nപെഗാസസ് സോഫ്റ്റ്വെയര് ഉപയോഗിച്ച് നടന്ന ചോര്‍ത്തലിന് രണ്ട് മാനങ്ങള് ഉണ്ട്. ഒന്നുകില് കേന്ദ്ര സര്‍ക്കാരിന്റെ ഏജന്‍സികളാണ് ചോര്‍ത്തല് നടത്തിയിരിക്കുന്നത്. പൊതുപണം ഉപയോഗിച്ച് അനധികൃതമായി രാഷ്ട്രീയ നേതാക്കളുടേത് ഉള്‍പ്പടെയുള്ള ഫോൺ ചോര്‍ത്തിയത് അനുവദിക്കാനാകില്ല. വിദേശ ഏജന്‍സികളാണ് ഫോണ് ചോര്‍ത്തിയതെങ്കില് അത് രാജ്യത്തിന്റെ പരമാധികാരത്തിലേക്കുള്ള കടന്ന് കയറ്റമാണെന്നും ഹര്‍ജിയില് ആരോപിക്കുന്നു.


സന്തോഷ്‌ട്രോഫി ഫുട്‌ബോളില് കേരളത്തിനു സന്തോഷത്തുടക്കം ! ആന്ധ്രയെ എതിരില്ലാത്ത5ഗോളുകൾക്ക് തകര്‍ത്തപ്പോള്2ഗോള് നേടിയത് പകരക്കാരന് എമിൽ ബെന്നി\nകോഴിക്കോട്: കോഴിക്കോട് ഇഎംഎസ് കോര്‍പറേഷന് സ്റ്റേഡിയത്തിൽ ഏകപക്ഷീയ വിജയത്തോടെ സന്തോഷ്‌ട്രോഫി ഫുട്‌ബോള് ദക്ഷിണ മേഖല യോഗ്യതാ മത്സരത്തിൽ കേരളത്തിന് ഗംഭീര തുടക്കം. ആദ്യ മത്സരത്തിൽ ആന്ധ്രയെ എതിരില്ലാത്ത5ഗോളുകൾക്കാണ് കേരളം തകർത്തത്. പകരക്കാരനായി ഇറങ്ങിയ എമിൽ ബെന്നി ഇരട്ടഗോളുമായി തിളങ്ങി.\nമത്സരത്തിന്‍റെ 44-ാം മിനിറ്റിലായിരുന്നു കേരളത്തിന്‍റെ ആദ്യ ഗോൾ . പ്രതിരോധനിര താരം വിബിൻ തോമസാണ് ഹെഡറിലൂടെ കേരളത്തെ മുന്നിൽ എത്തിച്ചത്. ആദ്യ പകുതിക്കു ശേഷം ഇൻജുറി ടൈമിൽ കേരളത്തിന്‍റെ രണ്ടാം ഗോളും പിറന്നു. ബോക്സിൽ വീഴ്ത്തിയതിന് കേരളത്തിന് ലഭിച്ച പെനാൽറ്റി ലിയോൺ അഗസ്റ്റിൻ ഗോളാക്കി മാറ്റുകയായിരുന്നു.\nരണ്ടാം പകുതിയിൽ ആന്ധ്രയുടെ പ്രതിരോധം ആടിയുലഞ്ഞു. ഇരട്ടഗോളുമായി എമിൽ ബെന്നിയും തകർപ്പൻ ഗോളുമായി എൻ.ഷിഹാദും കളംനിറഞ്ഞതോടെ കേരളത്തിന്‍റെ ലീഡ് അഞ്ചായി ഉയർന്നു. ഇതോടെ ആന്ധ്ര മറുപടിയില്ലാതെ തകർന്നടിഞ്ഞു. ശനിയാഴ്ച അടുത്ത മത്സരത്തില് കേരളം തമിഴ്നാടിനെ നേരിടും.\nസന്തോഷ് ട്രോഫി : തൃശൂരിന്റെ ചുണക്കുട്ടന് രാഹുല് രാജ് കേരളത്തെ നയിക്കും


മഞ്ജുവാര്യരുടെ പരാതി: സംവിധായകൻ ശ്രീകുമാർ മേനോനെ അറസ്റ്റുചെയ്‌തു | Cinema | Deshabhimani | Thursday Dec 5, 2019\nമഞ്ജുവാര്യരുടെ പരാതി: സംവിധായകൻ ശ്രീകുമാർ മേനോനെ അറസ്റ്റുചെയ്‌തു\nതൃശൂർ > നടി മഞ്ജുവാര്യരുടെ പരാതിയില് സംവിധായകന് വി എ ശ്രീകുമാർ മേനോന്റെ അറസ്റ്റ് രേഖപ്പെടുത്തി. ശ്രീകുമാര് മേനോൻ അപായപ്പെടുത്താന് ശ്രമിക്കുന്നുവെന്ന മഞ്ജുവാര്യരുടെ പരാതിയിലാണ് പൊലീസ് നടപടി. പിന്നീട് രണ്ടുപേരുടെ ആൾജാമ്യത്തിൽ വിട്ടയച്ചു.\nതൃശ്ശൂര് പൊലീസ് ക്ലബില് വച്ച് ശ്രീകുമാർ മേനോനെ പൊലീസ് വിശദമായി ചോദ്യം ചെയ്‌തു. അന്വേഷണ ഉദ്യോഗസ്ഥനായ എ സി പി ശ്രീനിവാസന്റെ നേതൃത്വത്തിലാണ് ചോദ്യം ചെയ്തത്. അന്വേഷണവുമായി സഹകരിക്കുമെന്ന് ശ്രീകുമാർ മേനോൻ പറഞ്ഞു. നേരത്തെ വി എ ശ്രീകുമാറിന്റെ വീട്ടില് റെയ്ഡ് ഉള്‍പ്പെടെയുള്ള നടപടിക്രമങ്ങള് പൊലീസ് സ്വീകരിച്ചിരുന്നു.\nശ്രീകുമാര് മേനോൻ അപായപ്പെടുത്താന് ശ്രമിക്കുമെന്ന് ഭയപ്പെടുന്നതായി ചൂണ്ടിക്കാട്ടിയാണ് മഞ്ജു ഡിജിപിക്ക് പരാതി നല്‍കിയത്. തൃശ്ശൂര് ഈസ്റ്റ് പൊലീസാണ് കേസെടുത്തത്. ജില്ലാ ക്രൈംബ്രാഞ്ച് ഡിവൈഎസ്പിക്കാണ് അന്വേഷണച്ചുമതല. സ്ത്രീത്വത്തെ അപമാനിച്ചതിനും ഭീഷണിപ്പെടുത്തിയതിനും സ്ത്രീയുടെ അന്തസ്സിന് ഹാനിവരുത്തിയതിനുമുള്ള വകുപ്പുകള് ചേര്‍ത്താണ് സംവിധായകനെതിരെ കേസ്.\nപരാതിയുടെ അടിസ്ഥാനത്തില് മഞ്ജു വാര്യരുടെ രഹസ്യമൊഴിയും രേഖപ്പെടുത്തിയിരുന്നു. എന്നാല് മഞ്ജുവിന്റെ ആരോപണങ്ങള്‍ക്കെതിരേ ശ്രീകുമാര് സോഷ്യല് മീഡിയയിലൂടെ പ്രതികരിച്ചിരുന്നു.


15 July 2019 11:33 AM GMT\nഇന്ത്യയില് വിഷാദരോഗികളുടെ എണ്ണം നാള്‍ക്കുനാള് വര്‍ദ്ധിച്ചുവരുന്നതായാണ് കണക്കുകള് സൂചിപ്പിക്കുന്നത്. ലോകാരോഗ്യ സംഘടനയുടെ (ഡബ്ല്യുഎച്ച്ഒ) അടുത്തിടെ പുറത്തുവന്ന റിപ്പോര്‍ട്ട് പ്രകാരം ലോകത്തിലെ ഏറ്റവും വിഷാദരോഗികളുള്ള ആറാമത്തെ രാജ്യമാണ് ഇന്ത്യ. ഇവിടെ 56 ദശലക്ഷം ആളുകള് വിഷാദരോഗവും 38 ദശലക്ഷം പേര് ഉത്കണ്ഠ രോഗങ്ങളും അനുഭവിക്കുന്നുണ്ടെന്നാണ് കണക്ക്.\nവിഷാദം നേരത്തേ തിരിച്ചറിയാന് സഹായിക്കുന്നതിന് ആര്‍ട്ടിഫിഷ്യല് ഇന്റലിജന്‍സ് സാങ്കേതികവിദ്യയെയാണ് ശാസ്ത്രജ്ഞര് ഇപ്പോള് ആശ്രയിക്കുന്നത്. നിങ്ങള് വിഷാദത്തിലാണോ അല്ലയോ എന്ന് മനസിലാക്കാന് നിങ്ങളുടെ ശബ്ദത്തിലൂടെ തിരിച്ചറിയാന് കഴിയുമെന്ന് അവര് പറയുന്നു. കാനഡയിലെ ആല്‍ബര്‍ട്ട സര്‍വകലാശാലയിലെ കമ്പ്യൂട്ടിംഗ് സയന്‍സ് ഗവേഷകരാണ് സ്വര സൂചകങ്ങളിലൂടെ വിഷാദം തിരിച്ചറിയുന്നതിനുള്ള സാങ്കേതികവിദ്യ വികസിപ്പിച്ചെടുത്തിരിക്കുന്നത്.\nനാം പുറപ്പെടുവിക്കുന്ന ശബ്ദത്തില് നമ്മുടെ മാനസികാവസ്ഥയെക്കുറിച്ചുള്ള വിവരങ്ങള് അടങ്ങിയിരിക്കുന്നുവെന്ന് സൂചിപ്പിക്കുന്നമുന്‍കാല ഗവേഷണങ്ങളെ അടിസ്ഥാനമാക്കി മഷ്റൂറ തസ്നിമും പ്രൊഫസര് എലനി സ്ട്രോലിയയും ചേര്‍ന്നാണ് പഠനം നടത്തിയത്. സ്റ്റാന്‍ഡേര്‍ഡ് ബെഞ്ച്മാര്‍ക്ക് ഡാറ്റ സെറ്റുകള് ഉപയോഗപ്പെടുത്തി നിരവധി മെഷീന് ലേണിംഗ് (എംഎല്) അല്‍ഗോരിതങ്ങള് സംയോജിപ്പിച്ചുകൊണ്ട് നമ്മുടെ ശ്രവണേന്ദ്രിയ സൂചനകളുടെ അടിസ്ഥാനത്തില് വിഷാദം കൂടുതല് കൃത്യമായി കണ്ടെത്താനുള്ള സംവിധാനമാണ് അവര് വികസിപ്പിച്ചെടുത്തത്.\nവിവരശേഖരണത്തിനായി ഒരു മൊബൈല് അപ്ലിക്കേഷനാണ് ഉപയോഗിക്കുന്നത്. ആളുകളുടെസ്വാഭാവിക സംസാരത്തില്‍നിന്നും അത് വോയ്സ് സാമ്പിളുകള് ശേഖരിക്കും. 'ഉപയോക്താവിന്റെ ഫോണില് പ്രവര്‍ത്തിക്കുന്ന അപ്ലിക്കേഷന്, കാലക്രമേണ വിഷാദം പോലുള്ള മാനസികാവസ്ഥയുടെ സൂചകങ്ങള് തിരിച്ചറിയുകയും ട്രാക്കുചെയ്യുകയും ചെയ്യും. നമ്മള് എത്ര ദൂരം നടന്നു എന്ന് തിരിച്ചറിയുന്നതു പോലെ ശബ്ദത്തെ അടിസ്ഥാനമാക്കി വിഷാദ സൂചകങ്ങള് തിരിച്ചറിയാന് ഈ ആപ്ലിക്കേഷന് സാധിക്കും'- സ്ട്രോലിയ പറഞ്ഞു. ആഗോളതലത്തില് തന്നെ ഏറ്റവും വലിയ ബലഹീനതയായാണ് വിഷാദത്തെ കാണുന്നത്. ആത്മഹത്യ വര്‍ദ്ധിക്കുന്നതിന് കാരണവും വിഷാദരോഗികളുടെ എണ്ണം വര്‍ദ്ധിക്കുന്നതാണ്.\nRead More : ജനങ്ങള് തിങ്ങിപ്പാര്‍ക്കുന്ന ആഫ്രിക്കന് നഗരം ഗോമയിലേക്ക് എബോള പടരുന്നു


ഇന്ത്യൻ ജേഴ്‌സിയണിഞ്ഞു ക്രിക്കറ്റ് കളിയ്ക്കാൻ ദുൽഖർ !! ഫോട്ടോ സോഷ്യൽ മീഡിയയിൽ വൈറലാകുന്നു... - metromatinee.com Lifestyle Entertainment & Sports\nമലയാളത്തിന്റെ സ്വന്തം ദുൽഖർ ഇപ്പോൾ ബോളിവുഡ്ഡ് പ്രേക്ഷകരുടെയും കണ്ണിലുണ്ണിയാണ്. ഓക്കേ കണ്മണി എന്ന ഒറ്റ സിനിമയിലൂടെ തെന്നിന്ത്യൻ സുന്ദരികളുടെയും സുന്ദരന്മാരുടെയും മനം കവർന്ന ദുൽഖർ മഹാനടിയിലൂടെ ആ സ്ഥാനം ഊട്ടിയുറപ്പിക്കുകയായിരുന്നു. പിന്നീട കർവാൻ എന്ന ചിത്രത്തിലൂടെ ബോളിവുഡിലേക്കും ദുൽഖർ കടന്നു.\nഇപ്പോഴിതാ സോനം കപൂറിനൊപ്പം സോയ ഫാക്ടർ എന്ന ചിത്രത്തിൽ ദുൽഖർ അഭിനയിച്ചു കൊണ്ടിരിക്കുകയാണ്. ഒരു ക്രിക്കറ്റ് താരമായാണ് സോയ ഫാക്ടറിൽ ദുൽഖർ അഭിനയിക്കുന്നത്. ഇന്ത്യൻ ജേഴ്സിയണിഞ്ഞു നിൽക്കുന്ന ദുൽഖറിന്റെ ചിത്രങ്ങൾ ഇതിനോടകം തന്നെ സോഷ്യൽ മീഡിയയിൽ വൈറൽ ആയിട്ടുണ്ട്. മുൻപ് ദുൽഖർ ക്രിക്കറ്റ് പരിശീലിക്കുന്ന ചിത്രങ്ങളും വൈറലായി മാറിയിരുന്നു.\nസോയ ഫാക്ടർ എന്ന പേരിൽ മുൻപ് പുറത്തിറങ്ങിയ നോവലിനെ അടിസ്ഥാനമാക്കിയാണ് സിനിമയും ഒരുങ്ങുന്നത്. അനൂജ ചൗഹാൻ രചിച്ച് 2008ൽ പുറത്തിറങ്ങിയ നോവലിന് ഗംഭീര പ്രതികരണമായിരുന്നു ലഭിച്ചത്.\nDulquer in Indian Jersy\nട്വിറ്ററില് ഹാഷ്ടാഗ് പോരാട്ടം;മമ്മൂട്ടിയെയും ദുല്‍ഖര് സല്‍മാനെയും പിന്നിലാക്കി മോഹന്‍ലാല്!\nRelated Topics:Dulquer Salmaan, Zoya Factor


ചെറിയ പനിയുമായി ആശുപത്രിയിലെത്തിയ ജയലളിത കഴിഞ്ഞത് 75 ദിവസം; അമ്മയുടെ മരണത്തിലെ ദുരൂഹത അന്വേഷിക്കണമെന്ന ആവശ്യവുമായി ഒ.പി.എസ് പക്ഷം രാഷ്ട്രപതിയെ കണ്ടു\nസി.പി.ഐ.എം നേതാക്കളെ തടഞ്ഞാല് വഴിയിലിറങ്ങാമെന്ന് കരുതേണ്ട; ബി.ജെ.പി നേതാക്കള്‍ക്ക് മറുപടിയുമായി കോടിയേരി\nTuesday 28th February 2017 7:49pm\nTuesday 28th February 2017 7:48pm\nചെന്നൈ: മുന് തമിഴ്‌നാട് മുഖ്യമന്ത്രി ജയലളിതയുടെ മരണത്തില് ദുരൂഹതയുണ്ടെന്നും അന്വേഷണ വേണമെന്നും ആവശ്യപ്പട്ടു കൊണ്ട് പനീര്‍ശെല്‍വ്വം പക്ഷം രാഷ്ട്രപതിയെ കണ്ടു. അധികാര വടംവലിക്കിടെ ഒ.പി.എസ് പക്ഷത്തേക്ക് ചേക്കേറിയ എ.ഐ.എ.ഡി.എം.കെ എം.പി വി. മൈത്രേയനാണ് രാഷ്ട്രപതി പ്രണബ് മുഖര്‍ജിയെ കണ്ട് അന്വേഷണം വേണമെന്ന് ആവശ്യപ്പെട്ടത്.\nബാബ രാംദേവിന്റേയും സദ്ഗുരുവിന്റേയും പ്രസ്താവനകള്‍ക്ക് ചെവികൊടുക്കില്ല തൂത്തുകുടി പ്ലാന്റ് സ്ഥിരമായ് പൂട്ടും; തമിഴ്‌നാട് മന്ത്രി\nതിരുവണ്ണാമലയില് സമരം റിപ്പോര്‍ട്ടു ചെയ്യാനെത്തിയ മാതൃഭൂമി റിപ്പോര്‍ട്ടറെ അറസ്റ്റു ചെയ്തു: അറസ്റ്റ് ഉന്നതരുടെ നിര്‍ദേശപ്രകാരമെന്ന് പൊലീസ്\n‘അയ്യോ സാറേ പോകല്ലേ’; സ്ഥലം മാറ്റം കിട്ടിയ അധ്യാപകനെ കെട്ടിപിടിച്ച് കുട്ടികള് കരഞ്ഞു. അധ്യാപകനും\nജയലളിതയെ ആശുപത്രിയില് പ്രവേശിപ്പിച്ച സമയത്ത് അവരോട് പറഞ്ഞിരുന്നത് പനിയാണെന്നായിരുന്നു. കാര്യമായ ആരോഗ്യ പ്രശ്‌നങ്ങളൊന്നുമില്ലായിരുന്നു. എന്നാല് 75 ദിവസമാണ് ആശുപത്രിയില് കഴിഞ്ഞതെന്നും ഇതിന് പിന്നില് വലിയ ദുരൂഹതയുണ്ടെന്നും മൈത്രേയന് മാധ്യമങ്ങളോട് പറഞ്ഞു.\nസെപ്തംബര് 22 ന് ആശുപത്രിയില് പ്രവേശിപ്പിച്ച ജയലളിത മരിക്കുന്നത് കഴിഞ്ഞ ഡിസംബര്5നായിരുന്നു.\nതങ്ങളുടെ സംശയം ഗൗരവ്വമാണെന്നും വിശദമായ അന്വേഷണം വേണമെന്നും മൈത്രേയന് രാഷ്ട്രപതിയോട് ആവശ്യപ്പെട്ടു. തമിഴ്‌നാട് സര്‍ക്കാര് തങ്ങളുടെ ആവശ്യം അംഗീകരിക്കില്ലെന്ന് ഉറപ്പുണ്ടെന്നും അതിനാലാണ് രാഷ്ട്രപതിയെ സമീപിച്ചതെന്നും മൈത്രേയന് വ്യക്തമാക്കി.\nAlso Read: പൂനെയിലെ പിച്ച് മോശമായിരുന്നുവെന്ന് മാച്ച് റഫറിയുടെ റിപ്പോര്‍ട്ട്; സ്വയം കുഴിച്ച കുഴിയില് വീണ് ഇന്ത്യയും ബി.സി.സി.ഐയും\nനേരത്തെ, ജയലളിത ആശുപത്രിയില് പ്രവേശിച്ചതിന് ശേഷം ആഴ്ച്ചകളോളം കാണാന് തന്നെ അനുവദിച്ചിരുന്നില്ലെന്ന് മുന് മുഖ്യമന്ത്രി ഒ.പനീര്‍ശെല്‍വം പറഞ്ഞിരുന്നു. അമ്മയുടെ മരണത്തില് ദുരൂഹതയുണ്ടെന്നും ഒ.പി.എസ് ആരോപിച്ചിരുന്നു.


മോദി പൈജാമയും പാന്റ്സും ധരിക്കാന് പഠിക്കുന്നതിന് മുമ്ബ് തന്നെ ഇന്ദിരയും നെഹ്റുവും സൈന്യത്തെ സജ്ജരാക്കിയെന്ന് കമല്‍നാഥ് – www.keralanewz.com-Malayalam News Portal\nമോദി പൈജാമയും പാന്റ്സും ധരിക്കാന് പഠിക്കുന്നതിന് മുമ്ബ് തന്നെ ഇന്ദിരയും നെഹ്റുവും സൈന്യത്തെ സജ്ജരാക്കിയെന്ന് കമല്‍നാഥ്\nApril 15, 2019 April 15, 2019 Editor\tkamalnath, madhyapradesh\nഖണ്ഡ്വ: പ്രധാനമന്ത്രി നരേന്ദ്ര മോദിയെ വിമര്‍ശിച്ച് മദ്ധ്യപ്രദേശ് മുഖ്യമന്ത്രി കമല്‍നാഥ് രംഗത്ത്. രാജ്യസുരക്ഷയുമായി ബന്ധപ്പെട്ട് നരേന്ദ്ര മോദി ഉന്നയിക്കുന്ന അവകാശവാദങ്ങളെ എതിര്‍ത്ത് സംസാരിക്കുകയായിരുന്നു അദ്ദേഹം.\nപൈജാമയും പാന്റ്സും ധരിക്കാന് മോദി പഠിക്കുന്നതിന് മുമ്ബ് തന്നെ ഇന്ദിരയും നെഹ്റുവുമൊക്കെ സൈന്യത്തെ സജ്ജരാക്കിയതാണ്. മോദി ഭരിച്ച കാലത്താണ് ഏറ്റവും കൂടുതല് ഭീകരാക്രമണങ്ങള് നടന്നത്. അഞ്ച് വര്‍ഷം മുമ്ബ് രാജ്യം സുരക്ഷിത കരങ്ങളിലായിരുന്നു. യുവാക്കള്‍ക്ക് തൊഴിലവസരങ്ങള് നല്‍കുന്നതിലും മോദി പരാജയപ്പെട്ടു.വിദേശത്ത് നിന്ന് കള്ളപ്പണം വീണ്ടെടുക്കുമെന്ന് മോദി പറഞ്ഞിരുന്നു. എന്നാല്, വീണ്ടെടുത്ത കള്ളപ്പണം എവിടെയാണെന്നും കമല്‍നാഥ് ചോദിച്ചു.\n← വിഷുക്കണി ദര്‍ശനത്തിനായി തീര്‍ത്ഥാടകര് ശബരിമലയില്\nതുലാഭാരത്തിനിടെ ത്രാസ് പൊട്ടി തലയില് വീണു! ശശി തരൂരിന് പരിക്ക്, തലയില് ആറ് തുന്നിക്കെട്ട്! →\nDecember 14, 2018 Editor Comments Off on അണികളോട് ശാന്തരാകാന് സച്ചിന് പൈലറ്റ്; രാഹുലിനെ അനുസരിക്കും